ഒരു കപ്പ് ചായ: കീഴാളസ്ത്രീഭാവുകത്വം പുതുമലയാളകഥയില്\nകീഴാളത വിമര്‍ശനാത്മകവും ജനാധിപത്യപരമായി നവീകരിക്കപ്പെട്ടതുമായ അര്‍ത്ഥത്തെ സ്വയം വഹിക്കുന്ന ഒരു ആശയമണ്ഡലമാണ്. അധികാരവ്യവഹാരവുമായി ബന്ധപ്പെട്ടു കിടക്കുന്നതാണ് അതിന്റെ ജ്ഞാനവ്യവഹാരം. ഇന്ത്യന് സന്ദര്‍ഭങ്ങളില് കീഴാളത ജാതിയുമായി ബന്ധപ്പെട്ട ഒരു പദമാണ്. അത് ചരിത്രപരമായി എല്ലാ കാലത്തും ഒരേയളവില് മാറ്റമില്ലാത്ത ഒരു സ്ഥിരരാശിയുമല്ല. എങ്കിലും അടിസ്ഥാനപരമായ ചില ഘടകങ്ങള് കീഴാളതയില് മാറ്റമില്ലാതെ തുടരുന്നുണ്ട്. അതിലേറ്റവും നിര്‍ണായകമായത് കീഴാളരുടെ കീഴായ്മ ശ്രേണീബദ്ധമാണ് എന്ന വസ്തുതയാണ്. അവര് വരേണ്യസമൂഹവുമായി ബന്ധപ്പെട്ട് തൊട്ടുകൂടായ്മ, തീണ്ടല്, അകറ്റിനിര്‍ത്തപ്പെടല്, സാമൂഹ്യമായ ഇടങ്ങളില് നിന്നുമുള്ള ആട്ടിയോടിക്കല്, വിലക്കുകള് ഇവയൊക്കെ അനുഭവിച്ചുകൊണ്ടിരിക്കുന്നു. അത്തരം വിവേചനങ്ങളുടെ പ്രത്യക്ഷതലങ്ങള് ഇന്ന് ദൃശ്യമല്ലെങ്കിലും സംസ്‌കാരത്തിന്റെ ഉള്ളടരുകളില് അവയുടെ അവക്ഷിപ്തങ്ങള് കലര്‍ന്നിട്ടുണ്ട്. കീഴാളരില് എല്ലാവരും തന്നെ തങ്ങളുടെ കീഴായ്മയുടെ പേരില്, അതിനെതിരായ ചെറുത്തുനില്പിന്റെ പേരില് ഒരേയളവില് ഐക്യപ്പെടുന്നുണ്ടോ എന്നതില് ഉറപ്പുകളില്ലാത്തതും അതിനാലാണ്. കീഴാളജ്ഞാനമണ്ഡലം മലയാളത്തില് ഇന്ന് അവഗണിക്കാന് കഴിയാത്ത ഒരു അക്കാദമികവ്യവഹാരവുമാണ്. സമീപകാലത്ത് ദളിത് എന്ന വാക്കുമായി ബന്ധപ്പെട്ടു നടന്ന ഒരു ചര്‍ച്ച ഈ വിഷയത്തിന്റെ രാഷ്ട്രീയപ്രാധാന്യത്തിലേക്കു കടക്കുന്നതിനു നമ്മെ സഹായിക്കും. ദളിത്, കീഴാളത എന്നീ വാക്കുകള് ആ ജനതയുടെ ദൗര്‍ബല്യങ്ങളെ, ദൈന്യത്തെ കൂടുതല് ഉറപ്പിച്ചെടുക്കുന്നതാണോ അതോ ഊര്‍ജ്ജസ്വലതയെയും ആധികാരികതയെയും സമര്‍ത്ഥിച്ചെടുക്കാനാവും വിധം ധനാത്മകമാണോ എന്ന നിലയ്ക്ക് മലയാളം സര്‍വകലാശാലയില് ഒരു പഠനവേദിക്കു മുമ്പാകെ സണ്ണി കപിക്കാട് ഒരു സംവാദമുയര്‍ത്തിയിരുന്നു.1\nകീഴാളസ്ത്രീ എന്ന രാഷ്ട്രീയസാംസ്‌കാരികകര്‍തൃത്വം\nകീഴാളസ്ത്രീയെ ഒരു രാഷ്ട്രീയസംവര്‍ഗമായി മനസ്സിലാക്കേണ്ടതെങ്ങനെ എന്ന വിഷയത്തിലേക്കിനി കടക്കാം. ആ വിഷയമാകട്ടെ ഋജുവായ ആഖ്യനത്തിനുവഴങ്ങുന്ന വിധം ലളിതമല്ല. എങ്കിലും ജാതിയുടെയും പുരുഷാധിപത്യത്തിന്റെയും വിവേചനങ്ങളെ ഒരേസമയം നേരിടേണ്ടിവരുന്ന വിഭാഗം സ്ത്രീകളാണ് കീഴാളസ്ത്രീകള് എന്നു സാമാന്യമായി പറയാം. സാധാരണസ്ത്രീകളെ അപേക്ഷിച്ച് ഇരട്ട അടിമത്തം അവര് അനുഭവിക്കുന്നു. കുടുംബത്തിനകത്ത് പുരുഷാധിപത്യത്തിന്റെയും പുറത്ത് ജാതിയുടെയും അടിച്ചമര്‍ത്തലിനെ നേരിടേണ്ടിവരുന്നു. സൈദ്ധാന്തികമായും കീഴാളസ്ത്രീവാദം മുഖ്യധാരാസ്ത്രീവാദത്തില് നിന്നും വ്യത്യസ്തമാണെന്നു മാത്രമല്ല. അവിടെ അദൃശ്യമാക്കപ്പെടുന്ന പല വിഷയങ്ങളും കീഴാളസ്ത്രീവാദത്തില് മറനീക്കിക്കാട്ടുന്നു. അത്തരത്തില് മുഖ്യധാരാസ്ത്രീവാദത്തിന്റെ വിമര്‍ശനസ്ഥാനത്താണ് കീഴാളസ്ത്രീവാദത്തിന്റെ നില. മുഖ്യധാരാസ്ത്രീവാദത്തിന്റെ സവര്‍ണാടിത്തറയെ പൊളിച്ചെഴുതാന് കീഴാളസ്ത്രീവാദം ശ്രമിക്കുന്നു. ഇന്ത്യയില്‍ത്തന്നെ റൂത്ത് മനോരമ, ഉമാ ചക്രവര്‍ത്തി, ചന്ദ്രാ മൊഹന്തി, ഗായത്രി സ്പിവാക്, ഊര്‍മിള പവാര്, ഷര്‍മിള റെഗേ മുതലായവരാണ് ഈ മേഖലയില് സൈദ്ധാന്തികമായ സംവാദങ്ങള് ഉയര്‍ത്തിവിട്ടത്. ജ്യോതിബാ ഫൂലേയുടെയും പെരിയോറുടെയും നവോത്ഥാനകാലത്തെ പരിഷ്‌കരണചിന്തകളില് നിന്നും അംബേദ്കര് ചിന്തയില് നിന്നുമൊക്കെ ഊര്‍ജ്ജം ഉള്‍ക്കൊണ്ടവരും അതേപോലെ ആഫ്രോ അമേരിക്കന് ബ്ലാക്ക് ഫെമിനിസത്തില് നിന്നുമുള്ള ധാരകളെ ഉള്‍ക്കൊണ്ടവരുമെല്ലാം ദളിത് സ്ത്രീ സംവാദത്തെ സജീവമാക്കി നിലനിര്‍ത്തി. കേരളത്തെ സംബന്ധിച്ചെടത്തോളം കഴിഞ്ഞ 10 വര്‍ഷത്തോളമെങ്കിലുമായി നിരന്തരം പല വിഷയങ്ങളിലുമുള്ള ഇടപെടലുകളിലൂടെ ദളിത് സ്ത്രീവാദം സജീവമാണ്. ഭൂമിസമരങ്ങളില് ഏര്‍പ്പെട്ടുകൊണ്ട് സി.കെ.ജാനു നടത്തിയ സമരങ്ങള് മുതല് പയ്യന്നൂരെ ഓട്ടോറിക്ഷാ ഡ്രൈവര് ചിത്രലേഖയുടെ അതിജീവനപ്പോരാട്ടം, സെലീനപ്രക്കാനത്തിന്റെ മുന്‍കയ്യില് നടത്തിയ ചെങ്ങറഭൂസമരം, മൂന്നാറിലെ തോട്ടം തൊഴിലാളികള് പൊമ്പിള ഒരുമൈ എന്ന പേരില് ഗോമതിയക്കന്റെ നേതൃത്വത്തില് നടത്തിയ സമരം, നിയമവിദ്യാര്‍ത്ഥി ജിഷയുടെ നേര്‍ക്കുണ്ടായ ലൈംഗിക അതിക്രമവും കൊലപാതകവും, രജനി എസ്.ആനന്ദിന്റെ ആത്മഹത്യ, മാധ്യമപ്രവര്‍ത്തകരായ ദളിത് യുവതികള് ഫേസ്ബുക്കിലൂടെ നടത്തിയ മീ ടൂ കാമ്പെയിന് വരെയുള്ള നിരവധി ഇടപെടലുകള് ഈയൊരു മണ്ഡലത്തിന്റെ പോരാട്ടമുഖത്തെ, രാഷ്ട്രീയസ്വഭാവത്തെ വ്യക്തമാക്കുന്നതാണ്. പഠനലേഖനങ്ങളിലൂടെ ദളിത് സ്ത്രീസംവാദത്തെ വികസിപ്പിക്കുന്നതിലും ആക്ടിവിസ്റ്റുകള് തന്നെയാണ് മുന്‍കൈ എടുത്തിട്ടുള്ളത്. രേഖാരാജ്, ജെന്നി റൊവീന, മായാപ്രമോദ്, മൃദുലാദേവി, പ്രവീണ താളി, സതി അങ്കമാലി തുടങ്ങിയവരുടെ രചനകള് എടുത്തു പറയാവുന്നതാണ്.\nഇനി കേരളത്തിന്റെ സംവാദമണ്ഡലത്തില് ദളിത്‌സ്ത്രീഭാവുകത്വം എന്നതു കൊണ്ട് എന്താണ് അര്‍ത്ഥമാക്കുന്നത് എന്നതിന്റെ വെളിച്ചത്തില് തെരഞ്ഞെടുക്കപ്പെട്ട കഥകളെ വിശകലനം ചെയ്യുക എന്നതാണ് ഇവിടെ നിര്‍വഹിക്കാനുള്ളത്. ദളിത്‌സ്ത്രീയെ സംബന്ധിച്ച സാമൂഹികരാഷ്ട്രീയനിലപാടുകളും അവയുടെ സാംസ്‌കാരികയുക്തികളും കഥകളില് സൃഷ്ടിച്ചെടുക്കുന്ന സൗന്ദര്യശാസ്ത്രപരിസരത്തെ കണ്ടെടുക്കാന് കഴിയണം. കൂടാതെ സവിശേഷമായ സാംസ്‌കാരികഭാവുകത്വം എന്ന നിലയില് സാഹിത്യത്തിലും കലയിലും കണ്ടുവരുന്ന ദളിത് സ്ത്രീസ്വത്വാവിഷ്‌കാരത്തെ അവയുടെ ആഖ്യാനരാഷ്ട്രീയവുമായി ചേര്‍ത്തുവെച്ചു പഠിക്കാവുന്നതാണ്. ആഖ്യാനകേന്ദ്രത്തിനകത്തു പ്രവര്‍ത്തിക്കുന്ന സവര്‍ണതയുടെ യുക്തിയെ തിരിച്ചറിയാന് കഴിയുന്നതിനൊപ്പം പുതിയ അടയാളങ്ങളായി തെളിയുന്ന കീഴാളസ്ത്രീയുടെ അനുഭവപരിസരങ്ങളെയും കണ്ടെടുക്കണം. അതില്‍ത്തന്നെ കീഴാളസ്ത്രീയെ ദൈന്യതയുടെയോ ദുര്‍ബലതയുടെയോ മൂര്‍ത്തീഭാവങ്ങളായി ചിത്രീകരിക്കുന്ന പതിവുരീതികള്‍ക്കപ്പുറം എന്താണുള്ളതെന്ന പരിശോധന നടക്കേണ്ടതുണ്ട്. കാല്പനികവും ആദര്‍ശാത്മകവുമായ വിശുദ്ധിസ്ഥാനം എന്ന മട്ടിലുള്ള പ്രതിഷ്ഠാപനത്തിനും വലിയ പ്രസക്തി ഉണ്ടെന്നു തോന്നുന്നില്ല. നമ്മുടെ സാഹിത്യചിന്തയില് അത്തരം പരിശ്രമങ്ങള് ഇനിയും പച്ചപിടിക്കേണ്ടതായാണിരിക്കുന്നത്. പ്രധാനമായും ത•കളെ കേന്ദ്രീകരിച്ചുള്ള വായനകള് ത•ാരാഷ്ട്രീയത്തെ യാന്ത്രികമായി അവലംബിക്കുന്നതിന്റെ ഭാഗമായി അവയ്ക്ക് സാധുതയും വൈകാരികമായ സ്വാധീനശേഷിയും നഷ്ടപ്പെട്ടുപോകുന്നു. കീഴാളസ്ത്രീപക്ഷത്തുനിന്നുകൊണ്ടുള്ള സമീപനത്തിന് ഇതിലേറെ സാധ്യതകള് തീര്‍ച്ചയായും ഉണ്ട്. ഇവിടെ പഠനത്തിനായി തെരഞ്ഞെടുത്തിരിക്കുന്ന ഒരു ഡസനോളം കഥകള് പലനിലകളില് സാമാന്യമായി ദളിത്‌സ്ത്രീ പ്രതിനിധാനം സാധ്യമാക്കുന്നവയും ദളിത്‌സ്ത്രീ അനുഭവങ്ങളെ സാക്ഷാല്‍ക്കരിക്കുന്നവയുമാണ്. അവയ്ക്കുള്ളില് നിന്നുകൊണ്ട് ചില പൊതു സമീക്ഷകളെ കണ്ടെത്താനും വിശകലനം ചെയ്യാനും കഴിഞ്ഞേക്കും.\nയമയുടെ കഥകള് മുമ്പെങ്ങുമില്ലാത്തവിധം കീഴാളസ്ത്രീകളുടെ അനുഭവലോകത്തെ ആഴത്തില് ചിത്രീകരിക്കുന്നുണ്ട്. അതിന്റെ സൂക്ഷ്മബന്ധങ്ങളെ നല്ലവണ്ണം പരിചരിച്ചുകൊണ്ടാണ് യമ അതു നിര്‍വഹിക്കുന്നത്. അവരുടെ ചുടലത്തെങ്ങ്, സിനിമാതിയ്യേറ്റര്, പോസ്റ്റ്മാന്റെ മകള് എന്നീ കഥകള് ഈ രാഷ്ട്രീയപരിഗണനകള്‍ക്കകത്തു നില്‍ക്കുന്നവയാണ്. കെ.ആര്.മീരയുടെ മരിച്ചവളുടെ കല്യാണം, നായ്‌ക്കോലം, സന്തോഷ് ഏച്ചിക്കാനത്തിന്റെ പന്തിഭോജനം, രേഖാരാജിന്റെ ഞാറുകള്, ഫ്രാന്‍സിസ് നൊറോണയുടെ തൊട്ടപ്പന്, കടവരാല്, രേഖയുടെ പാലാഴിമഥനം, സിതാരയുടെ കറുത്തകുപ്പായക്കാരി, എച്ച്മുക്കുട്ടിയുടെ അറപ്പിന്റെ ഏകപക്ഷം, സി.അയ്യപ്പന്റെ പ്രേതഭാഷണം, ജിസാജോസിന്റെ ദണ്ഡവിമോചനം തുടങ്ങിയ കഥകളൊക്കെ ഈ രീതിയില് പഠനാര്‍ഹമാണ്.\nയമയുടെയും ഫ്രാന്‍സിസ് നെറോണയുടെയും കഥകള് പ്രധാനമായും ഇവിടെ നാം പരിഗണിക്കുന്നു. കഥാപരിസരം ഏറെയും കോളനികളോ ചേരികളോ നഗരപ്രാന്തങ്ങളിലെ അധ:സ്ഥലികളോ ഒക്കെയായി വരുന്നവയാണ് യമയുടെ കഥകള്. വീടെവിടെയാണെന്നു ആരെങ്കിലും ചോദിക്കുമ്പോള് തെറ്റിച്ചു പറയുന്ന കീഴാളാവസ്ഥയെക്കുറിച്ച് എം.ബി.മനോജ് എഴുതിയിട്ടുണ്ട്. (കൂട്ടാന്തതയുടെ എഴുപതു വര്‍ഷങ്ങള്) അതേയനുഭവത്തെ വിധുവിന്‍സെന്റിന്റെ മാന്‍ഹോളെന്ന സിനിമയിലും കാണാം. ഒരു മലഞ്ചെരുവില് കുമ്പളം കേറിക്കിടക്കുന്ന പുളിക്കരികില് പിറന്ന വീടിരിക്കുന്നു, വഴിയില്ലാവഴിയുടെ അടിയിലായിരിക്കുന്നു പിറന്നവീടെന്നു ജോസഫും എഴുതുന്നുണ്ട് (പിറന്ന വീട്). വരേണ്യമല്ലാത്തയിടങ്ങളിലെ കുടികിടപ്പ് നിരന്തരം സവര്‍ണതയുടെ ദൃഷ്ടിദംശനങ്ങള്‍ക്കു വിധേയമാണ്. അഭിമാനിക്കാനോ എടുത്തു പറയാനോ ഒന്നുമില്ലാത്തിടങ്ങളില് ഏറ്റവും പരിമിതമായൊരിടം മാത്രമാണ് വീട്. മലയാളിയുടെ സവര്‍ണഗൃഹാതുരതകളെ പൊതിഞ്ഞു നില്‍ക്കുന്ന എല്ലാ മെച്ചങ്ങളുടെയും വിപരീതമോ അപരമോ ആയാണിവിടെ കോളനി നിലകൊള്ളുന്നത്. കലമ്പലുകളുടെയും കലര്‍പ്പിന്റെയും ഇടം. ഇതുവരെയില്ലാത്തവിധം കോളനികളുടെ സ്ഥലരാശിയെ ആദര്‍ശാത്മകതയില്ലാതെ, അനുഭവങ്ങളുടെ ഇടമായി യമ ആവിഷ്‌ക്കരിക്കുന്നു. വീട് വിട്ടിറങ്ങിപ്പോയി കലഹിക്കുവാന്, അത്രമാത്രം ഭൗതികമായെങ്കിലും സുരക്ഷിതമായ ഒരു വീട് ഉണ്ടാവേണ്ടതുണ്ട്. എന്നാല് ചുടലത്തെങ്ങിലും കടവരാലിലും മറ്റും വീട് എന്നത് പലപ്പോഴും പ്ലാസ്റ്റിക് മറകളും ഇരുമ്പുതകിടുകളും കൊണ്ട് മറച്ച ഉറപ്പില്ലാത്ത ഒരിടമാണ്. വീടുകളുടെ അകം/പുറം, സ്വകാര്യത, സുരക്ഷ ഒക്കെ അവിടെ അപ്രസക്തമാണ്. സിനിമാതിയേറ്ററില് റെയില്‍വേ ലൈനിനോടു ചേര്‍ന്നുകിടക്കുന്ന പുറമ്പോക്കിലെ കോളനിയുടെ വിവരണം: ' നട്ടുച്ചയക്കു പോലും ഇരുണ്ടരാത്രികളുടെ ഒളിത്താവളങ്ങളെന്നു തോന്നിപ്പിക്കുന്ന ആ മുറിയുടെ മുക്കിലും മൂലകളിലും രൂക്ഷഗന്ധമുള്ള ചാരപ്പുക കട്ടപിടിച്ചുകിടന്നു. രണ്ടു ദിവസം കഴിഞ്ഞിട്ടും കണ്ടുപിടിക്കാനാവാതെ മുറിക്കകത്തെ വലിച്ചുവാരിയിട്ട മുഷിപ്പിനുള്ളിലെവിടെയോ കുടുങ്ങിക്കിടന്ന മൊബൈല്‍ഫോണിന്റെ അമര്‍ത്തിയ പ്രതിഷേധസ്വരം. ചായ്പ്പിലെ അടുപ്പില് ചവറുവാരിവെച്ച് കത്തിച്ചു ചൂടാക്കിക്കൊണ്ടിരുന്ന തലേന്നത്തെ പഴങ്കഞ്ഞി അടുപ്പില് നിന്നിറക്കിവെയ്ക്കാന് തരം കിട്ടാതെ അവളോടി അകത്തേയക്കു കയറിയതും ചായ്പ്പിനു മുന്നിലൂടെ ഐലന്റ് എക്‌സ്പ്രസ് പാഞ്ഞു'(പുറം 37, വായനശാലാവിപ്ലവം)\nതിരുവനന്തപുരത്തിന്റെ വാമൊഴിഭേദങ്ങളെക്കൊണ്ട് അതിരിട്ടുനില്ക്കുന്ന വരേണ്യമുക്തവും കീഴാളവുമായ പരുക്കന് യാഥാര്‍ത്ഥ്യങ്ങളാണ് യമ ഈ അനുഭവങ്ങളില് ഏറെയും കൈകാര്യം ചെയ്യുന്നത്. കാല്പനികവരേണ്യതയുടെ ഭാവുകത്വത്തെ ഈയൊരു ഭാഷാഭേദത്തിലൂടെ മറികടക്കുന്നതില് വലിയൊരളവില് യമ വിജയിച്ചിട്ടുണ്ട്. തിരുവനന്തപുരം വാമൊഴിഭേദത്തെ ഹാസ്യോല്പാദനത്തിനായി സിനിമ നിരന്തരം ഉപയോഗിച്ചു പഴകിയെങ്കിലും അതിന്റെ ജൈവികമായ കരുത്ത് ഈ കഥകള് ഉണര്‍ത്തിയെടുക്കുന്നു. ചന്ദ്രമതി അന്താരാഷ്ട്രവനിതാദിനത്തിലും കെ.ആര്.മീര സ്വവര്‍ഗസങ്കടങ്ങളിലും ഇതേ തന്ത്രം രസകരമായി ഉപയോഗിച്ചിട്ടുള്ളത് ഓര്‍ക്കാം. രാജലക്ഷ്മിയും അഷിതയും മുതല് ഇ.കെ. ഷാഹിനയും ധന്യാരാജും വരെ ഉപയോഗിച്ചു പഴകിയ അന്തര്‍മുഖവും കാലപനികവുമായ സ്ത്രീകഥനത്തിലെ ആന്തരികഭാഷണത്തിന്റെ പതിഞ്ഞ ശൈലിക്കു നേരെ വിപരീതമാണ് ഇത്. 'പുല്ല് എവിടേണോ കെടക്കണത്, ട്രേനിന് പോവാന് കണ്ടനേരം', ' ഇതും നോക്കി നടന്ന സമയത്ത് നാമം ജവിച്ചങ്കി പുണ്യോങ്കിലും കിട്ടിയേനെ. ഹൂ ശ്വാസം മുട്ടീട്ടു വയ്യ... പന്നകള്‍ക്കു പൊക അടിച്ചു കേറ്റാന് കണ്ടനേരം', 'കണ്ണും തള്ളി അവിടെ ഇരിക്കാതെ നിങ്ങക്കെണീറ്റ് പൊറത്തോട്ടു പോയിരുന്നൂടെ? ശ്വാസം മുട്ടലെന്നും പറഞ്ഞ് രാത്രി കെടന്ന് കരഞ്ഞാ എന്റ കയ്യീ പൈസേന്നും ഇല്ല ആശൂത്രീ കൊണ്ടോവാന്'(പുറം 37, വായനശാലാവിപ്ലവം) ഇത്തരം അതിരുകളിലെ ഭാഷണഭേദങ്ങളെ, കീഴാളസ്വരങ്ങളെ തമസ്‌കരിക്കുന്ന തീവണ്ടിയിരമ്പങ്ങളും ചൂളങ്ങളുമായി വരേണ്യഭാവുകത്വം അടക്കിവാഴുന്നിടത്തെ അതിജീവനത്തിന്റെ പിടച്ചിലാണ് ഈ കഥകളിലെമ്പാടും നാം കാണുന്നത്.\nചുടലത്തെങ്ങില് ജാതിസൂചനകളില്ല. എങ്കിലും നഗരത്തിന്റെ പ്രാന്തപ്രദേശങ്ങളുടെയും പുറമ്പോക്കിന്റെയും സൂചനകള് അന്തരീക്ഷസൃഷ്ടിയായി കഥയില് ചിത്രീകരിക്കപ്പെടുന്നുണ്ട്. മുമ്പു സൂചിപ്പിച്ചതു പോലെ കോളനി, ചേരി എന്നീ സ്ഥലഭൂമികകളുടെ രാഷ്ട്രീയം അവയുടെ സൂക്ഷ്മാംശങ്ങളോടെ യമയുടെ കഥയില് പതിഞ്ഞു കിടക്കുന്നു. കീഴാളാനുഭവങ്ങളില് സ്വാഭാവികമായ വിഭവദാരിദ്ര്യത്തിന്റ യാഥാര്‍ത്ഥ്യമാണ് ഈ കഥയുടെ രാഷ്ട്രീയത്തെ നിര്‍ണായകമാക്കുന്നത്. കോളേജ് വിദ്യാര്‍ത്ഥിനിയായ കീഴാളയുവതിയുടെ ജീവിതത്തിന്റെ അകം പുറം നിറഞ്ഞുനില്‍ക്കുന്ന മടുപ്പും പീഡയും വെറുപ്പും വേദനയും ഈ കഥയെ വേറിട്ടൊരു ആന്തരികനിര്‍മിതിയാക്കി പണിതുയര്‍ത്തുന്നു. മരണവും ജീവിതവും തമ്മിലുള്ള മല്‍പ്പിടുത്തത്തിലാണ് കഥ തുടങ്ങുന്നത്. നിത്യേനയുള്ള വഴക്കും ബഹളവും വീടിനെ അതിനോടകം അസഹ്യമാക്കിത്തീര്‍ത്തിരുന്നു. വീടിനകത്തെ വയലന്‍സ് പുറത്തറിയാതിരിക്കാന് ടിവി വോള്യം കൂട്ടിവെയ്ക്കുന്നു. അമ്മയും സഹോദരനും തമ്മിലാണ് ലഹള. പത്താംക്ലാസ് തോറ്റ അയാള് പല തൊഴിലിലും പയറ്റി ഒടുവില് റിയല് എസ്റ്റേറ്റ് വിപണിയുടെ ഭാഗമായി തൊഴില് കണ്ടെത്താനാകുമെന്ന പ്രതീക്ഷയിലാണ്. വീട്ടിലുള്ള പലതും വിറ്റു തീര്‍ന്നെങ്കിലും ഇനി ആകെയുള്ള സ്വര്‍ണമാല അമ്മയുടെ കഴുത്തില് നിന്നും ഊരിവാങ്ങാനാണയാള് ശ്രമിക്കുന്നത്. ഒരു ബൈക്കു വാങ്ങിയാല് ജോലിക്കു പോകാനും വരാനും എളുപ്പമാകുമത്രേ. പെണ്‍കുട്ടിയാണെങ്കില് കോളേജ് ഫീസടയക്കാനുള്ള പണത്തിനായി ഇവന്റ് മാനേജ്‌മെന്റുകളില് വോളണ്ടിയറായി പങ്കെടുത്ത് പണം കണ്ടെത്താറാണ് പതിവ്. പൊട്ടിപ്പൊളിഞ്ഞ് ബലമില്ലാതായ മുന്‍വാതില് ആ വീടിന്റെ ഭൗതികവും ആത്മീയവുമായ അരക്ഷിതാവസ്ഥയുടെ പ്രതീകം തന്നെയാണ്. മുതിര്‍ന്ന പെണ്‍കുട്ടിയുള്ള ആ വീട്ടില് ഒരു കുളിമുറിയില്ല. അമ്മയാണ് പ്ലാസ്റ്റിക് മറ കൊണ്ട് തട്ടിക്കൂട്ടിയ ഒരു കുളിപ്പുര ഉണ്ടാക്കിയെടുക്കുന്നത്. സഹോദരനുമായുള്ള തര്‍ക്കത്തിനിടയില് അമ്മ ആക്രമിക്കപ്പെട്ട് താഴെ വീണ് തലപൊട്ടി ചോരയൊലിച്ചു കിടക്കുന്നതാണവള് കാണുന്നത്. നിമിഷങ്ങള്‍ക്കകം അമ്മ മരിച്ചുവെന്നറിഞ്ഞ് അവളെ തനിച്ചാക്കി സഹോദരന് ഓടിപ്പോകുന്നു. പിന്നീടങ്ങോട്ട് അവളുടെ ദൈന്യത്തിന്റെയും അതിജീവനത്തിന്റെയും കഥയാണ്. ഒരു ജോലി തേടി അവള് പലയിടത്തും അലഞ്ഞു. ഇതിനിടെ അമ്മയുടെ ആകെയുണ്ടായിരുന്ന സ്വര്‍ണമാല വിറ്റ് ശവസംസ്‌കാരം നടത്തിയതില് ബാക്കിയായ പതിനായിരം രൂപ അമ്മാവന് അവളെ ഏല്പിച്ചതെടുത്ത് അവള് അമ്മയുടെ ഓര്‍മയ്ക്കായി ജൂവലറിയില് പോയി ഒരു മൂക്കുത്തി വാങ്ങി ധരിക്കുന്നു. അമ്മയുടെ മാല അവരുടെ അമ്മ അവര്‍ക്കു നല്‍കിയതാണത്രെ. ജൂവലറിയില് സ്വര്‍ണം വില്ക്കാനെത്തിയ കസ്റ്റമറുടെ അരിമണിമാല കണ്ടപ്പോള് അവള്‍ക്കത് അമ്മ അണിഞ്ഞിരുന്ന അതേ മാലപോലെ തോന്നി. പെട്ടന്നുള്ള ഒരു ആവേഗത്തില് നിമിഷങ്ങള്‍ക്കകം അവള് അതു കൈക്കലാക്കി വീട്ടിലേക്കോടി. ദിവസങ്ങള്‍ക്കു ശേഷം ആകെയുണ്ടായിരുന്ന ജോലി പോയ സെയില്‍സ്മാന് അവളെ തേടിയെത്തി. അവള്‍ക്കയാള് താന് അമ്മയുടെ കുഴിമാടത്തിനരുകെ കുഴിച്ചിട്ട അരിമണിമാല എടുത്തുകൊടുത്തു. അയാളും അവളും ഒരേ യാതനകളുടെ ഇരകളെന്നു പരസ്പരം മനസ്സിലാക്കുന്നുണ്ട്. ആ മാലയുമായി പോകാതിരിക്കാനയാള്‍ക്കു കഴിയില്ലെങ്കിലും അവളെ കൂടുതല് മനസ്സിലാക്കുകയും മനസ്സുകൊണ്ട് അവള്‍ക്കു തുണയാവുകയും ചെയ്യുകയാണയാള്. ആകെയുള്ള ഭൗതികവിഭവമായ ആ ഇത്തിരിപ്പോന്ന സ്വര്‍ണം നിര്‍ണായകമാണ്. അതി•േ-ലാണ് അതിജീവനവും പ്രതീക്ഷയും. വാസ്തവത്തില് മരണത്തിനും കാരണം അതുതന്നെ. അതിന്റെ പേരിലാണ് സഹോദരന് കൊലപാതകിയായത്. അതില് വൈകാരികത നിക്ഷേപിക്കപ്പെട്ട അവളും ഇപ്പോള് മോഷ്ടാവായി, കുറ്റക്കാരിയായി. മൂവരും ദാരിദ്ര്യത്തിന്റെ ഇരകള്, നിഷ്‌കാസിതര്.\nജിസാജോസിന്റെ ദണ്ഡമോചനത്തിലും പാറവിളുമ്പിലെ ഇത്തിരിമണ്ണില് കെട്ടിപ്പൊക്കിയ വീടിന്റെ ദൈന്യത്തിന്റെ പിടച്ചിലും അരക്ഷിതത്വത്തിന്റെ ഞരക്കങ്ങളും കേള്‍ക്കാം. അമ്മ പണിക്കു പോകുന്ന വലിയ വീട്ടിലെ കാരണവരുടെ ലൈംഗികവേട്ടയ്ക്കു മുന്നില് അമ്മ എങ്ങനെയോ പിടിച്ചുനിന്നു. ഒന്നുമറിയാത്ത കൗമാരക്കാരി മകളെ കീഴ്‌പ്പെടുത്തിയാണയാള് പകരം വീട്ടിയത്. അച്ഛന് കയ്യൊഴിഞ്ഞ് അനാഥമായ ദരിദ്രകുടുംബം പുരുഷാധിപത്യത്തിന്റെയും മേലാളത്തത്തിന്റെയും കടന്നല്‍ക്കുത്തേറ്റു പിടയുന്നതിന്റെ ചിത്രങ്ങളാണതില് ജിസ വരച്ചിടുന്നത്. സന്ധ്യാസമയത്ത് കപ്പയ്ക്കു ചമ്മന്തിയാക്കാന് മേലേപ്പറമ്പിലെ വളപ്പില് നിന്നും കുറച്ചു 'കരണംപൊട്ടി'- കാന്താരിമുളകു പറിക്കാന് പെറ്റിക്കോട്ടു കുമ്പിളുപോലാക്കി വീട്ടിലേക്കു തിരിക്കുമ്പോള് കാരണവര് കടന്നാക്രമിക്കുകയാണ്. അതു പിന്നീടു പലപ്പോഴായി ആവര്‍ത്തിക്കുന്നു. അയാള് മരിച്ച ദിവസം മൃതദേഹത്തിനരികില് നിന്ന് കയ്പും രോഷവുമേറിയ പഴയതൊക്കെ പെറുക്കിയെടുക്കുന്നതാണ് കഥ. ജിസാജോസിന്റെ കഥയില് എരിവ് ബലാല്‍ക്കാരത്തിന്റെ എന്ന പോലെ ബാലപീഡനത്തിന്റെ സമര്‍ത്ഥമായ രൂപകമായി കഥയില് ചേരുന്നതുപോലെ ഫ്രാന്‍സിസ് നെറോണയുടെ കഥയില് കടവരാല് മല്‍സ്യം ലൈംഗികതയുടെ സൂചനകളോടെ പ്രവര്‍ത്തിക്കുന്നു.\nമുഖ്യധാരാസാഹിത്യത്തില് ഏതാണ്ട് 70 കള് മുതല്‍ക്ക് പ്രണയമാണ് വ്യവസ്ഥാവിമര്‍ശനത്തിന്റെ ഉപാധിയായി പലപ്പോഴും കടന്നു വരുന്നത്. അതില്‍ത്തന്നെ സ്ത്രീകഥകളില് കുടുംബവിമര്‍ശനമാണ് ഏറെയും പുരുഷാധിപത്യവിമര്‍ശനത്തിനുള്ള ഉപാധി. എന്നാല് മേല് സൂചിപ്പിച്ച കഥകളില് പലപ്പോഴും കുടുംബം ഒരു അഭയസ്ഥാനമാണ്. ദരിദ്രരും കീഴ്ജാതിക്കാരുമായ ദളിത് ജീവിതങ്ങളുടെ മേല് സവര്‍ണസമൂഹം അടിച്ചേല്പിക്കപ്പെടുന്ന ഭ്രഷ്ടത അവരില് അന്യവല്‍ക്കരണം സൃഷ്ടിക്കുന്നു. എങ്കിലും അവര് അതിനോട് വേദനയോടെ ചെറുത്തു നില്‍ക്കുന്നു. നിരന്തരം തങ്ങളെ കരുതലോടെ കൂട്ടിച്ചേര്‍ത്തു നിര്‍ത്തുന്ന ഒരു അഭയസ്ഥാനമായി കുടുംബത്തെ കാണുന്നു. അവിടെ അവ സ്വാഭാവികമായും ന്യായീകരിക്കപ്പെടുന്നുണ്ട്. ദളിത് സ്ത്രീകളുടെ കടന്ന രീതിയിലുള്ള അരക്ഷിതാവസ്ഥ അവളില് ഒരു കുടുംബത്തിനായുള്ള വെമ്പല് ജനിപ്പിക്കുന്നുണ്ട്. മുഖ്യധാരാ സ്ത്രീരചനകളില് കുടുംബത്തില് നിന്നുമുള്ള വിടുതല് ആണ് രാഷ്ട്രീയമായി ഉന്നയിക്കപ്പെടുന്നതെങ്കില് ദളിത്സ്ത്രീകവിതകളിലും മറ്റും കണ്ണിചേര്‍ന്നു നില്‍ക്കുന്ന കുടുംബബന്ധങ്ങളുടെ വൈകാരികോഷ്മളതകള് കാണാം. വംശീയമായ കൂട്ടായ്മകള് ഒരു പ്രതിരോധം തന്നെയാണ്. അജിതയുടെ അച്ഛന് എന്ന കവിതയില് ഞങ്ങള് 16 പൊളികളെ ചേര്‍ത്തുനിര്‍ത്തുന്ന ഒറ്റപൊളിയാണ് അച്ഛന് എന്നു പറയുന്നുണ്ട്. ജെയിംസ് ബാള്‍ഡ്‌വിനില് താന് ഒരു സുഹൃത്തിനെയോ കാമുകനെയോ അല്ല, ഒരു സഹോദരനെയാണ് കാണുന്നതെന്നു പറയുന്ന മായോ ആഞ്ജലോയും മറ്റൊന്നല്ല സാധൂകരിക്കുന്നത്. സിനിമ തിയ്യേറ്ററിലെ സ്വര്‍ണലത തന്റെ അമ്മ വിശന്നു നിലവിളിക്കുന്നതു കാണാനാവാതെയാണ് സിനിമ തിയ്യേറ്ററില് ലൈംഗികത്തൊഴില് ചെയ്യാനായി പോകുന്നത്. ചുടലത്തെങ്ങിലെ യുവതി എത്ര വെറുക്കപ്പെട്ടവനായിട്ടും ഏതാള്‍ക്കൂട്ടത്തിലും തന്റെ സഹോദരനെ തിരയുന്നു. പെണ്‍കുട്ടി തന്റെ അമ്മയുടെ ആഗ്രഹങ്ങളെ അവരുടെ മരണാനന്തരവും സംരക്ഷിക്കുന്നതിനായാണ് ഏറ്റവും അപകടകരമായ വിധത്തില് കളവു നടത്തുന്നത്. തന്റെ അമ്മയുടെ മാല അവരുടെ അമ്മ കൊടുത്തതാണ്. അതില് നിന്നും പാരമ്പര്യമെന്ന നിലയക്ക് തന്റെ ദേഹത്ത് ഒരു മൂക്കുത്തിയായെങ്കിലും ആ മാല വിറ്റ തുകയുടെ ബാക്കി കിടക്കട്ടെ എന്ന തോന്നല് അവളിലെ കുടുംബത്തോടുള്ള വിശ്വാസസ്‌നേഹങ്ങളും അഭയസ്ഥാനമായി കുടുംബത്തെ കരുതുന്ന കരുതലുമാണുള്ളത്.\nകൂടാതെ അവള് ചെയ്യുന്ന മറ്റൊരു കാര്യം ജൂവലറിയില് നിന്നും മോഷ്ടിച്ചെടുത്ത അരിമണിമാല അമ്മയുടെ ശരീരം അടക്കിയ മണ്ണിനോടു ചേര്‍ത്തു കുഴിച്ചിടുകയാണ്. പരലോകവുമായി ബന്ധപ്പെട്ട ഒരു ആത്മീയഭാവന ഇവിടെ ഇടം തേടുന്നുണ്ട്. അതാവട്ടെ, കീഴാളഭാവനയില് വളരെ സജീവമായി നിറയുന്ന ഒരു അംശം കൂടിയാണ്. സി.അയ്യപ്പന്റെ കഥകളിലെ പ്രേതാത്മാക്കള് തന്നെ ഒരുദാഹരണം. ടോണിമോറിസന്റെയും മറ്റും രചനകളിലും മരിച്ചവരുടെ ആത്മാക്കള് കഥയില് നിര്‍ണായകമായി ഇടപെടുന്നവരാണ്. ജീവിച്ചിരിക്കുമ്പോള് ഇഹലോകത്തിന്റെ അധികാരഘടനയ്ക്കു വഴങ്ങി, ഞെരുങ്ങി കഴിഞ്ഞ അവരൊക്കെയും ആ നിയമങ്ങള്‍ക്കു പുറത്തു കടക്കുന്നത് മരണത്തോടെയാണ്. മരണം അവരില് ഒരു വിമോചനമാണ്. അതവരെ ശക്തരാക്കുന്നു. പ്രേതഭാഷണം, ഭൂതബലി, കാവല്‍ഭൂതം തുടങ്ങിയ കഥകളില് മരണത്തിന്റെ നിഹിതാര്‍ത്ഥങ്ങള് അനവധിയാണ്. രേഖാരാജ് എഴുതിയ ഞാറുകളിലും പ്രേതങ്ങളായി വന്ന് ഞാറുനട്ടു പോകുന്ന പിതൃക്കളുടെ സാന്നിധ്യമുണ്ട്. പുതുകവിതയില് കലേഷും രേണുകുമാറും ധന്യ.എം.ഡിയും ആവിഷ്‌ക്കരിക്കുന്ന പരലോകസന്ദര്‍ഭങ്ങളും ചേര്‍ന്നു പോകുന്നവയാണ്. തങ്ങളുടെ മുന്‍കാല പിതാമഹികളെയും മുതുമുത്തച്ഛൻമാരെയും ഒക്കെ സ്വന്തം ശരീരത്തിലൂടെ ഉരുണ്ട മൂക്കറ്റങ്ങളായും ചുരുണ്ട മുടികളായും കറുത്ത തൊലികളായും അവരെഴുതുന്നുണ്ട്. (തൊലിക്കടിയില് വേരുള്ള മണങ്ങള്) വംശീയതയുടെയും പാരമ്പര്യത്തിന്റെയും ഉറവകളും ഊര്‍ജ്ജങ്ങളും പരലോകത്തെ പ്രേതാത്മാക്കള് വരെ നീളുന്നു.\nയമയുടെ 'പോസ്റ്റുമാന്റെ മകളി'ല് മരണം ഒരു സാന്നിധ്യമാണ്. കീഴാളരെ സംബന്ധിച്ച് മരണം സ്വാതന്ത്ര്യം പോലുമാണ്. അയ്യപ്പന്റെ 'പ്രേതഭാഷണ'-ത്തിലെന്ന പോലെ മരണത്തിനു ശേഷവും സജീവമാകുന്ന ബോധം അഴുകുന്ന ശരീരത്തെ നോക്കിക്കാണുകയാണതില്. താന് മരിച്ചശേഷം ദഹിപ്പിക്കരുതെന്നായിരുന്നു പുലയനായ പോസ്റ്റ്മാന് ഗോപാലന് പറഞ്ഞത്. മണ്ണിലടക്കപ്പെടാനാണയാള് ആഗ്രഹിച്ചത്. ''പുലയന്റെ ദേഹം മണ്ണിനുള്ളതാണ്.... ജീവിതത്തില് കൈവിട്ടു കളഞ്ഞെങ്കിലും മരണത്തിലെങ്കിലും വാരിപ്പുണരാന് മണ്ണിന്റ കനിവ് അവരാഗ്രഹിച്ചു''. കഥയില് മറ്റൊരിടത്ത് വീഴാന് ഒരു തറയില്ലാത്തതിനാല് അന്തരീക്ഷത്തില് പറന്നു നടക്കുന്ന ശവങ്ങളെക്കുറിച്ചുള്ള സൂചനയുമുണ്ട്. 'സതി'-യും മീരയുടെ 'മരിച്ചവളുടെ കല്യാണ'വുമൊക്കെ കീഴാളമരണത്തിന്റെ വിധ്വംസകതയെ തെളിച്ചെഴുതുന്നുണ്ട്. മരിച്ചടക്കാന് ഭൂമിയില്ലാത്തതിനാല് കല്ലുകെട്ടി കായലില് താഴ്‌ത്തേണ്ടിവരുന്ന വൃദ്ധയായ കീഴാളസ്ത്രീയുടെ ശരീരത്തെക്കുറിച്ച് സതി അങ്കമാലി 'ഒറ്റച്ചേല'-യില് എഴുതുന്നുണ്ട്. ഒരാള്‍ക്കെത്ര മണ്ണുവേണം എന്ന ഇ.സന്തോഷ്‌കുമാറിന്റെ കഥയും ദളിതരുടെ ഈ അവസ്ഥയാണ് പറയുന്നത്. മരണത്തിലും തീക്ഷ്ണമായിത്തുടരുന്ന പ്രണയകാമനകളെയാണ് 'മരിച്ചവളുടെ കല്യാണം' പറയുന്നത്. 'ദണ്ഡവിമോചന'ത്തിലെ മരണം പീഡിതയ്ക്ക് കടന്നുചെല്ലാനും കീഴടക്കാനുമുള്ള ഒരു രഹസ്യവാതില് തന്നെ കരുതിവെച്ചപോലെയാണ്. അവിടെ നിത്യജീവിതത്തിലെ സാമ്പത്തികമായ മേല്‍കീഴുകളില്ല, വഞ്ചനയില്ല. സത്യത്തിന്റെ ബലിഷ്ഠവും നിശിതവുമായ അധികാരം അവള്‍ക്കു കയ്യാളാം.\nസവര്‍ണദേശീയതാസങ്കല്പങ്ങള്‍ക്കും ദേശീയതാകാമനയിലൂന്നിയ പൗരഘടനകള്‍ക്കും പുറത്താണ് കീഴാളശരീരങ്ങള്. അവ ദേശീയതയുടെ നിയമങ്ങള് കൊണ്ട് നിരന്തരം പരിക്കേല്പിക്കപ്പെടുന്നവ കൂടിയാണ്. എന്നാല് നിരന്തരം ദേശീയതയുടെ സാക്ഷ്യത്തിനായവര് സ്വയം ബലി നല്‌കേണ്ടതായും വരുന്നു. ആയതിനാല് കീഴാളപരിസരങ്ങളില് നിന്നുള്ള ദേശീയതാപരാമര്‍ശങ്ങള് ഈ സംഘര്‍ഷങ്ങളെ ഉള്‍വഹിക്കുന്നവയാണ്. അധികാരദേശീയതയ്ക്കു മുന്നില് പുറത്തുനില്ക്കുന്നവര് മാത്രം അനുഭവിക്കുന്ന തരം പകപ്പ്, അകാരണമായ കുറ്റബോധം, ഭീതി, ഉള്‍വിറയല് ഒക്കെ അവരനുഭവിക്കുന്നു. ദേശീയതയോടുള്ള വിമര്‍ശനം യമയുടെ കഥകളില് ഒന്നു രണ്ടിടങ്ങളിലായി പ്രകടമായ രാഷ്ട്രീയധ്വനിയോടെ കണ്ടെത്താന് കഴിയും.\nഒരു വായനശാലാവിപ്ലവത്തില് കല്യാണീ ദാമോദരനെ അവതരിപ്പിക്കുന്ന സന്ദര്‍ഭം ഉദാഹരണം. '' ഈ കല്യാണീ ദാമോദരന് എന്ന നീട്ടല് പ്രസിഡന്റ് ഓഫ് നേഷന് എന്നു പറയുന്ന ഘനത്തില് എടുത്താല് മതി. ഫലത്തില് രണ്ടിനും വല്യ പ്രാധാന്യം ഇല്ല. ഒറ്റയ്‌ക്കൊറ്റയക്കു നില്‍ക്കുമ്പോള് മുഖമില്ലാത്തവര് ചേര്‍ന്നുണ്ടാക്കുന്ന ഗുണ്ടാസംഘങ്ങള് ചേര്‍ന്നു കൈവരിക്കുന്ന ഭയഘടനയുടെ വ്യാകരണം ആണിത് ''. മറ്റൊരു കഥയില് സിനിമാതിയ്യേറ്ററില് ദേശീയഗാനം പാടിയപ്പോള് എഴുന്നേറ്റുനില്ക്കാതെ കസേരയിലിരുന്നുറങ്ങുകയായിരുന്ന ആളെ ആരൊക്കെയോ ചേര്‍ന്ന് ശകാരിച്ചു പുറത്താക്കുന്നു. '' ഈ ഉറങ്ങുന്ന മനുഷ്യനെ എന്തിനാണവര് ശകാരിക്കുന്നത്? സിനിമാ തിയ്യേറ്ററില് ഉറങ്ങാനും പാടില്ലേ? എന്തിനാണ് മനുഷ്യ•ാര് കാശും കൊടുത്ത് തെറി കേള്‍ക്കാന് ഇതിനകത്തു കയറുന്നത്? അതുകൊണ്ടാവും കുറച്ചു വലുപ്പക്കുറവുണ്ടങ്കിലും ആള്‍ക്കാര് വീട്ടില് ടിവി വാങ്ങിവെയ്ക്കുന്നത് എന്നുപോലും അവള് ചിന്തിച്ചു. എല്ലാ നിയമങ്ങളും പാലിക്കുന്നതുകൊണ്ടാണോ ഈ മനുഷ്യര്‍ക്ക് ഇങ്ങനെ വന്ന് ആഹ്ലാദിക്കാന് കഴിയുന്നത്? നിയമങ്ങള് പാലിച്ചാല് ആ ചേരിയില് നിന്ന് ഒരു വിടുതല് ഉണ്ടാവുമെങ്കില് എത്രത്തോളം കഠിനമായ നിയമവും പാലിക്കാന് താന് സന്നദ്ധയാണെന്നു വിളിച്ചുപറയാന് അവള്‍ക്കു തോന്നി. '' കുഞ്ഞുന്നാളില് ജനഗണമനയുടെ വരികളില് നാക്കിനു വഴങ്ങാതെ നിന്നതോര്‍ത്ത് അവളുടെ കണ്ണിലൂടെ കണ്ണുനീര് നിറഞ്ഞൊഴുകി. കണ്ണുനീരിന്റെയും മൂക്കീറയുടെയും ഉപ്പു ചവച്ചുകൊണ്ട് അവള് ഉച്ചലജലജിതരംഗ എന്നു പാടി. ''\nജാതി ഒരു മേല്/കീഴ്ഘടനയായിരിക്കേതന്നെ അതിന്റെ കോയമകള് എല്ലാ ബന്ധങ്ങളിലും അധികാരത്തിന്റെ നിഴല് വീഴ്ത്തി നില്ക്കുന്ന അവസ്ഥകള് കീഴാളജനത അനുഭവിക്കുന്നുണ്ട്. വായനശാലാവിപ്ലവത്തിലെ ലീലാമ്മയെന്ന ഈഴവസ്ത്രീ തന്റെ ചെറുപ്പകാലത്തെ കാമുകനായ ദാമോദരനില് ആധിപത്യം ചെലുത്തുന്നത് സാംസ്‌കാരികമായാണ്. വായന അവളില് മധ്യവയസ്സില് സ്വാതന്ത്ര്യത്തിന്റെ പുതിയ ലോകങ്ങള് തീര്‍ത്തു. ജാതിപരവും ലിംഗപരവും സാമ്പത്തികവും രാഷ്ട്രീയവുമായ അധീശനിലയില് നിന്നും ദാമോദരനെ തള്ളിയിടാന് അവളാര്‍ജ്ജിച്ച സാംസ്‌കാരികമൂലധനത്തിനു മാത്രമേ കഴിയൂ എന്നവള്‍ക്കറിയാമായിരുന്നു. അതുകൊണ്ട് വായന അവളുടെ അതിജീവനവും സ്വാതന്ത്ര്യവുമായി. മുന്‍കാമുകനും നായരുമായ രാഷ്ട്രീയഎതിരാളിയുടെ വയറിളക്കം ബാധിച്ച വിസര്‍ജ്ജനത്തെ ശബ്ദത്തോടുകൂടി ആദ്യത്തെ ചാപ്റ്റര് പുറത്തേക്കു തെറിച്ചു എന്നാണ് വിവരിക്കുന്നത്! കെ.ആര്. മീരയുടെ 'നായ്‌ക്കോലം' എന്ന കഥ കീഴാളര്‍ക്കിടയിലുള്ള പാരസ്പര്യത്തിന്റെ സംഘര്‍ഷങ്ങളെ തീക്ഷ്ണവും സൂക്ഷ്മവുമായ വിധത്തില് പറയുന്നുണ്ട്. അവിടെ അധികാരം പ്രവര്‍ത്തിക്കുന്നതിനാധാരം പത്രപ്രവര്‍ത്തകയായ ദളിത് ക്രൈസ്തവയുവതിയുടെ സാംസ്‌കാരികപ്രതിനിധാനമാണ്. എയിഡ്‌സ് ബാധിച്ച ദരിദ്രരും അനാഥരുമായ 10 കുട്ടികളെക്കുറിച്ചുള്ള വാര്‍ത്തയിലൂടെ പത്രപ്രവര്‍ത്തക പ്രശസ്തിയുടെ പടവുകള് കയറുന്നു. ഇംഗ്ലീഷ് മീഡിയത്തിലേക്കു മാറ്റി ചേര്‍ക്കപ്പെട്ട ഒരേയൊരു കുട്ടിയായ യേശുദാസന് സ്വാഭാവികമായും കൂടുതല് വിവേചനമനുഭവിച്ച് ഒറ്റപ്പെടുന്നു. അവനെക്കുറിച്ചുള്ള അടുത്ത സ്റ്റോറിക്കായവള് കോപ്പു കൂട്ടുന്നു, അവനു ചോക്കലേറ്റു സമ്മാനിക്കുന്നു, വാല്‍സല്യം കാട്ടുന്നു. ലീലാമ്മയുടെ സാംസ്‌കാരികാധികാരം ലിംഗപരമായ അട്ടിമറിയാകുമ്പോള്, ഹാസ്യത്തിന്റെ ടോണില് ആഖ്യാനം ചെയ്യപ്പെടുമ്പോള് നായ്‌ക്കോലത്തില് നേട്ടങ്ങള്‍ക്കുവേണ്ടി സ്വന്തം വംശത്തെത്തന്നെ മുതല്‍ക്കൂട്ടാക്കി മുന്നേറുന്നതാണ് കാണുന്നത്. ജാതിയുടെ തീക്ഷ്ണതയെ രാഷ്ട്രീയമായി ഉന്നയിക്കുമ്പോഴും ഉള്‍പ്പിരിവുകളിലെ നിര്‍ദ്ദയമായ ലാഭക്കൊതിയുടെ കണ്‍തിളക്കം നമ്മെ ഭയപ്പെടുത്താതിരിക്കില്ല. യമയുടെ 'പോസ്റ്റുമാന്റെ മകളി'ല് പറയുന്ന 'വെളിച്ചത്തിന്റെ കണക്കില് ലാഭം കൊയ്യുന്നവരി'ലൊരാളായി അവളും. എങ്കിലും അവന്റെയും തന്റെയുമെല്ലാം ജീവിതത്തെ 'ഇരുട്ടിന്റെ സംഗ്രഹ'-മായി കണ്ടെടുക്കാനവള്‍ക്ക് ഒടുവില് കഴിയുന്നുണ്ട്. സി.അയ്യപ്പന്റെ കഥകളില് ഒരേ ജാതിക്കീഴായ്മയ്ക്കകത്തു പുലരുമ്പോഴും പരസ്പരം അകലം പാലിക്കുന്ന മനുഷ്യരെ നാം കാണുന്നുണ്ട്. യഥാര്‍ത്ഥത്തില് ജാതിഘടനയുടെ അതിസങ്കീര്‍ണവും നിസ്സഹായവുമായ അവസ്ഥയെ നിര്‍ദ്ദയമായി എഴുതുകയാണ് ഈ കഥകള്. ''നീ മാളങ്ങളില് നിന്ന് പാമ്പുകളെ പുറത്തെടുക്കുമ്പോ എന്തെരാണ് പറ്റണതെന്നറിയാമോ? അതിനാഗ്രഹം ഇല്ലാത്ത ലോകത്തോട്ടാണ് നീ അതിനെ വിളിക്കണത്. എന്നിട്ട് കണ്ടുനിക്കണ പാമ്പുകള് അല്ലാത്തവര് പാമ്പിനെ നോക്കി പാമ്പ് പാമ്പ് എന്നു വിളിക്കും. പേടി ശരിക്കും വിളിക്കണവരുടെ ഉള്ളിലാണെങ്കിലും പേടിക്കണത് പാമ്പാണ്. ഞാന് ഈ കോളനീന്ന് പുറത്തു പഠിക്കാന് പോകുമ്പോ എനിക്ക് തോന്നണത് അങ്ങനേണ്. നമ്മടെ കോളനിക്കുളളില് ഇരുട്ടാണെന്നും അതു ഭീകരമാണെന്നും ഒക്കെയാണ് പുറത്തുള്ളവര് വിചാരിക്കണത്. എത്ര വിഷവും ശക്തിയും ഒണ്ടെങ്കിലും പാമ്പിനെ മാളത്തീന്നു പൊറത്തെടുക്കുമ്പോ അതു പെടയണ കണ്ടിട്ടില്ലേ...രാത്രി വരണതും കാത്താണ് അത് പൊത്തില് ഇരിക്കണത്....''\nദളിത് സ്ത്രീകള് ജാതിയുടെയും ലിംഗത്തിന്റെയും പദവിയില് ഏറ്റവും താഴ്ന്ന ശ്രേണിയിലായിരിക്കുമ്പോഴും അവരുടെ ആത്മത്തെ ഇരയുടെ ഘടനയില് തളച്ചിടുന്നില്ല ഈ കഥകള്. സ്ത്രീയുടേതായ തൃഷ്ണാലോകങ്ങളെ വാരിപ്പുണരാന് അവര് വെമ്പുക തന്നെയാണ്. പ്രണയകാമനകള് സ്വേച്ഛയുടെയും അതിര്‍ത്തിലംഘനത്തിന്റേയുമാണ്. എല്ലാത്തരം കറുത്ത വേദനകളെയും കീഴായ്മകളെയും ഒറ്റയടിക്കു മായ്ച്ചുകളയുന്ന വിധം മായികമായി അത് ഈ സ്ത്രീകളെ ചൂഴുന്നു. കാമനയുടെ വിഷയമായിത്തീരുന്നതിനേക്കാള് സ്വയം കാമനാകര്‍തൃത്വമായി രൂപപ്പെടുന്ന സ്ത്രീകളെ ഈ കഥകളില് കാണാം. മീരയുടെ മരിച്ചവളുടെ കല്യാണത്തിലത് പച്ചമാംസം തുളഞ്ഞുകയറുന്നത്ര കൂര്‍ത്തും വേഗമാര്‍ന്നും പ്രവര്‍ത്തിക്കുന്നു. മേല്‍ജാതിക്കാരനും സുന്ദരനുമായ യുവാവിനോടു 'കറുത്തു തടിച്ച് തേറ്റയില്ലാത്ത കാട്ടുപന്നിയെപ്പോലെ രൂപമുളള' ഒരു ഗോത്രവര്‍ഗക്കാരിപ്പെണ്‍കുട്ടിയ്ക്കുണ്ടായ അഭിനിവേശത്തിന്റെയും തിരസ്‌കാരത്തിന്റെയും കഥയാണത്. അയാള്‍ക്ക് അവളോട് ഒരു സ്ത്രീയോടുള്ള ആകര്‍ഷണം തോന്നിയില്ല. ഒരു വായനക്കാരിയോടുള്ളയോടുള്ള സൗഹൃദവും ഒരു സഹജീവിയോടുള്ള സഹാനുഭൂതിയും മാത്രം. അവളുടെ ആശ മനസ്സിലാക്കിയിട്ടും അവള്‍ക്ക് എത്താത്ത ഉയരത്തിലേക്ക് അയാള് ചില്ലകള് ഉയര്‍ത്തിക്കൊണ്ടിരുന്നു. വെളുത്തു മെലിഞ്ഞ ശാലീനസുന്ദരിയായ ഭാര്യക്കൊപ്പം അയാള് അവളുടെ മുമ്പാകെ വിലസി. അവളുടെ ആത്മഹത്യയ്ക്കു ശേഷം വര്‍ഷങ്ങള് കഴിഞ്ഞ് കാസര്‍കോട്ടെ വീട്ടിലെത്തിയതായിരുന്നു അയാള്. മരണാനന്തരം നടത്തുന്ന വിവാഹത്തില് പങ്കുകൊള്ളാന് ക്ഷണിക്കപ്പെട്ട്. അപ്പോള് അയാള് വികാരവൈവശ്യത്തില്‍പ്പെട്ട് ചടങ്ങു പൂര്‍ത്തിയാകും മുമ്പേ മടങ്ങുന്നു. ''ആശകള്‍ക്ക് കാന്തശക്തിയുണ്ട്. അയാള് പരാജയബോധത്തോടെ വിചാരിച്ചു. അവളുടെ ആശയ്ക്ക് പ്രത്യേകിച്ചും. ഒന്നുകില് കാന്തം ഇങ്ങോട്ട്. അല്ലെങ്കില് ഇരുമ്പുകഷണം അങ്ങോട്ട്. അല്ലായിരുന്നെങ്കില് ഇന്നത്തെ ദിവസം ഇവിടെയിങ്ങനെ അപരിചിതമായ ദേശത്ത് അപരിചിതര്‍ക്കിടയില് ഈ തണുപ്പിലും ഇരുട്ടിലും വെറുതെ വന്നിരിക്കുന്നതെന്തിന്?...'' സി.അയ്യപ്പന്റെ 'ഭൂതബലി'യിലും 'പ്രേതഭാഷണ'-ത്തിലും ഇതേ മട്ടില് കീഴാളപ്പെണ്ണിനു മേലാളപുരുഷനോടുതോന്നുന്ന ദാഹമോഹങ്ങള് കാണാം. പ്രേതഭാഷണത്തില്, മരിച്ചവളുടെ കല്യാണത്തിലെന്നപോലെ തന്നെ മരിച്ച ശേഷവും കുടുകൊള്ളുന്ന തീക്ഷ്ണകാമനകളുടെ സ്ഫുലിംഗങ്ങള് കാണാം.\n'പോസ്റ്റ്മാന്റെ മകളി'ല് പെണ്‍കാമനകള് പ്രതിരോധപരമായാണ് നീങ്ങുന്നത്. കോളനിയിലെ ചെക്കന്മാരെ വേണ്ടെന്നുവെച്ച് മാട്രിമോണിയല് സൈറ്റില് പേരു രജിസ്റ്റര് ചെയ്യാന് നഗരത്തിലെ ആധുനിക സ്റ്റുഡിയോവില് പോയി ഫോട്ടോ എടുത്തു വെയ്ക്കുകയാണ് അഛനും മകളും. അച്ഛന്റെ മരണം തൊട്ടുപിന്നാലെയായിരുന്നു. മായികമായൊരു രാത്രിയില് ചോതിയും രണ്ടു കണ്ണിലും വെവ്വേറെ നിറമുള്ള കണ്ണനും കണ്ടുമുട്ടുന്നു. അപ്പന്റെ അടക്കു കഴിഞ്ഞ് നിലാവുള്ള ആ രാത്രിയില് വെള്ളവും ചെളിയും കുഴഞ്ഞമണ്ണില് അവര് പരസ്പരം ചേര്‍ന്നു. പാമ്പുകളെപ്പോലെ ഇരുട്ടത്തുള്ള വാഴ്‌വില് അഭയംതേടിയ അവള് ഇരുട്ടും വെളിച്ചവും ഒരുപോലെ കാഴ്ച്ചയാക്കിയവനിലേക്ക് സ്വപ്‌നത്തിലെന്നവണ്ണം വന്നടുക്കുകയായിരുന്നു. ഇരുട്ടില് കാഴ്ച്ചയുള്ളവരുടെ വംശത്തിന്റെ പിറവിക്കായ് അവര് ഒന്നുചേരേണ്ടതുണ്ടായിരുന്നു.\nകേരളത്തിന്റെ സമകാലികരാഷ്ട്രീയചരിത്രത്തിലെ കലുഷമായൊരു സന്ദര്‍ഭത്തിന്റെ പശ്ചാത്തലത്തില് ദളിത് കോളനിവാസിയായ പെണ്‍കുട്ടിയുടെ കഥ പറയുകയാണ് സിതാരയുടെ 'കറുത്തകുപ്പായക്കാരി'. പേരിലെ സൂചന പോലെ ഡി.എച്ച്.ആര്.എം. പ്രവര്‍ത്തകര്‍ക്കുനേരെയുള്ള പോലീസ് അത്രിക്രമങ്ങളും അഴിഞ്ഞാട്ടങ്ങളിലും തകരുന്ന കറുത്ത ജീവിതങ്ങള്... ഉറങ്ങുന്ന സൂര്യന്റെ നിറമുള്ളവളെന്നു സ്വയം വരയ്ക്കുന്ന പെണ്‍കുട്ടിയുടെ ആത്മാഖ്യാനമാണ് ഈ കഥ. അനുജന്റെ സുഹൃത്തും രാഷ്ട്രീയപ്രവര്‍ത്തകനുമായ രാജീവനുമായുളള പ്രണയം അവളില് പ്രതിരോധമായും രാഷ്ട്രീയോര്‍ജ്ജമായും വഴിമാറുന്നു.\nകീഴാളസ്ത്രീകാമനയെ സമര്‍ത്ഥമായ കൗശലത്തിലൂടെ വരുതിയിലാക്കി ജാതിവഞ്ചനയും പ്രൊഫഷണല് അധാര്‍മികതയും ഒന്നിച്ചു നടപ്പാക്കുന്ന ഒരു സവര്‍ണപദ്ധതിയാണ് സന്തോഷ് ഏച്ചിക്കാനത്തിന്റെ 'പന്തിഭോജന'-ത്തില് കാണുന്നത്. ഭക്ഷണത്തിന്റെ ജാതിപരമായ കീഴായ്മയും കോയ്മയും പാരമ്പര്യവും ചരിത്രവും പ്രണയവുമെല്ലാം പരസ്പരം കയറിയുമിറങ്ങിയും നില്ക്കുന്ന രാഷ്ട്രീയത്തിന്റെ ഘടന ഈ കഥയിലുണ്ട്. പബ്‌ളിക് പ്രൊസിക്യൂട്ടറായ രുക്മിണിയെന്ന ദളിത് യുവതിയുടെ പ്രണയവാഞ്ഛകളുടെ ചെലവിലാണ് സവര്‍ണനും കാമുകനുമായ സതീഷ് വര്‍മയുടെ ഒത്താശയിലൂടെ കേസ് അട്ടിമറിക്കുന്നത്. കാപ്പക്കുട്ടിയെന്ന ദളിതന് തന്നെ ജാതിയധിക്ഷേപം നടത്തിയതിനു ഗോപാലമേനോനെതിരെ നല്‍കിയ കേസിനെ ആണിവര് അട്ടിമറിക്കുന്നത്. തന്റെ അകന്ന ബന്ധുകൂടിയായ കാപ്പക്കുട്ടിയെ കയ്യൊഴിയാനും ഗോപാലമേനോനെ രക്ഷിക്കാനും വേണ്ട കരുനീക്കങ്ങളുടെ ഭാഗമായി രുക്മിണിയും അതിലുള്‍പ്പെട്ടുപോകുകയായിരുന്നു. എന്നാല് അവളറിയാത്ത കഥയിലെ പ്രധാനപ്പെട്ട കരുനീക്കം ആരാവശ്യപ്പെട്ടിട്ടാണോ ഇതെല്ലാം ചയ്യുന്നത് ആ വര്‍മ ഒരിക്കലും അവളെ വിവാഹം കഴിക്കാന് പോകുന്നില്ലെന്നുളള വസ്തുതയാണ്. അതിനായി ആസൂത്രണം ചെയ്തുനടത്തുന്ന ഉച്ചഭക്ഷണവേദിയെയാണ് നവോത്ഥാനകാലത്ത് ജാതി അയിത്തങ്ങളെ മറികടക്കാന് സഹോദരന് അയ്യപ്പന്റെ മുന്‍കൈയില് നടന്ന പന്തിഭോജനത്തിന്റെ ചരിത്രസ്മരണയെ പുനരാനയിക്കുന്നത് എന്ന വിരോധാഭാസമാണുള്ളത്!\nഎച്മുക്കുട്ടിയുടെ അറപ്പിന്റെ ഏകപക്ഷം എന്ന കഥ പ്രണയത്തിന്റെ ഇരയായ, എം.ബി.ബി.എസ് പാസ്സായ വീട്ടമ്മയുടേതാണ്. കൈകള് നിരന്തരം കഴുകാന് തോന്നുന്ന മനശ്ശല്യത്തിനുള്ള പരിഹാരം തേടി മനോരോഗവിദ്ഗ്ധയെ തേടി വന്നതാണവര്. ധനിക, ഭര്‍ത്താവ് ഡോക്ടര്, അതിസുന്ദരി, ഏകമകന്റെ അമ്മ. സംസാരിച്ചുവന്നപ്പോള് അവസാനം ഡോക്ടര് മനസിലാക്കുന്നു, അവര് ആകെ ചെയ്യാനനുവദിക്കപ്പെട്ട ഒരേയൊരു വീട്ടുജോലി കക്കൂസ് കഴുകലാണെന്നും അടുക്കളയില് കയറാറില്ലെന്നും. ഭര്‍ത്താവിന്റെ വിസര്‍ജ്ജനത്തിനുശേഷം ശുചീകരിച്ചുകൊടുക്കേണ്ടതിനെക്കുറിച്ചും അവര് മടിച്ചുമടിച്ചു പറയുന്നു. പ്രണയവിവാഹത്തിന്റെ അടുപ്പമാകുമോന്നു തെറ്റിദ്ധരിച്ച ഡോക്ടറോട് അവര് തന്റെ ജാതിസ്വത്വം വെളിപ്പെടുത്തുന്നു. തോട്ടിസമുദായക്കാരിയാണ് താനെന്ന്. ഡോക്ടര്‍ക്കുപോലും അനുതാപത്തിനു പകരം തന്റെ മേശയിലെ മുഷിഞ്ഞവിരിപ്പുകള് മാറ്റാനും രോഗി കുടിച്ച ചില്ലുഗ്ലാസ് ഇനിയുപയോഗിക്കാന് കഴിയാത്തവിധം നിലത്തിട്ടു തകര്‍ക്കാനുമാണ് തോന്നുന്നത് എന്നിടത്തു വെച്ച് നിസ്സഹായതയിലും നടുക്കത്തിലുമാണ് കഥ അവസാനിക്കുന്നത്. കാമനകള് ബലികൊടുത്ത് സ്വത്വനാശം വിലയ്ക്കുവാങ്ങേണ്ടി വന്നവരുടെ ജീവിതമാണ് പലപ്പോഴും മേല്‍ജാതി പുരുഷനെ വിവാഹം ചെയ്ത കീഴാളസ്ത്രീകളുടേത് എന്ന യാഥാര്‍ത്ഥ്യത്തിലേക്കാണ് കഥ നമ്മെക്കൊണ്ടുചെന്നെത്തിക്കുന്നത്.\nദളിത് സ്ത്രീയുടെ കറുത്ത ശരീരം, എളുപ്പം ലഭ്യമാവുന്ന വിലകുറഞ്ഞ ലൈംഗികശരീരമെന്ന നിലയ്ക്കു നിരന്തരം ആക്രമിക്കപ്പെടുന്ന ഒന്നാണ്. പ്രണയം നടിച്ചുകൊണ്ടും പ്രണയത്തെ നീട്ടിക്കൊണ്ടും വിവാഹപ്രലോഭനം നടത്തിയും ചൂഷണം ചെയ്യപ്പെടുന്ന എത്രയോ അനുഭവങ്ങളാണ് കീഴാളസ്ത്രീയുടെ അനുഭലോകത്തുള്ളത്. സി.അയ്യപ്പന്റെ 'പ്രേതഭാഷണം' ആ വഞ്ചനയുടെ കഥയെ മാന്ത്രികഭാവനയുടെ പരിസരത്തുവെച്ചുകൊണ്ട് പുതുക്കിയെഴുതുകയാണ്. പ്രേതമായി മാറിയ കാമുകി കാമുകന്റെ സഹോദരിയോടു നടത്തുന്ന ഭാഷണം. അവള് ആത്മഹത്യ ചെയതതെങ്ങനെയെന്നും അവളുടെ കാമുകനെ അവന്റെ അപ്പന് തല്ലിക്കൊന്നുപോയതെങ്ങനെയെന്നും അവളുടെ കാലില് ചങ്ങലവീണതെങ്ങനെയെന്നും ഒക്കെ വിസ്തരിച്ചു പറയുകയാണ്. ആത്മാക്കളുടെ ലോകത്തു നിന്നുകൊണ്ട്, സ്വന്തം സ്വത്വത്തിന്റെ പരമയാഥാര്‍ത്ഥ്യങ്ങള വെളിപ്പെടുത്തുകയാണവള്. ക്രിസ്ത്യാനിക്കെങ്ങനെയാ മൂപ്പീന്നേ പെലക്കള്ളി പെങ്ങളാവണത് എന്നുള്ള ഉത്തരം പറയേണ്ട ചോദ്യങ്ങള്‍ക്കു മുമ്പില് ദൈവം മിണ്ടാതെ മൗനത്തിലാണ്! 'ദൈവത്തിന്റെ വായില് പഴം' കേറിയിരിക്കുന്ന ആ സന്ദര്‍ഭം ഒരു ഉദ്ധൃതവും വിധ്വംസകവുമായ ഹാസ്യസ്തംഭമാണ്. ജാതികേരളത്തിലെ 'ഏറ്റവും വലിപ്പം കൂടിയ പ്രതിമ' ഇത്തരം ഉത്തരമില്ലായ്മയുടെ പഴങ്ങള് വായില് തിരുകിയ ദൈവം തന്നെയാണ്.\nസാവിത്രീ രാജീവന്റെ സഞ്ചാരിയുടെ താണുപോയ വീട് എന്ന\nസമാഹാരത്തിലെ ദളിതര്, മറ്റൊരുവന്റെ കാഷ്ഠം, ആത്മകഥ തുടങ്ങിയ കഥകള് ദളിത് എന്ന അവസ്ഥയെ മധ്യവര്‍ഗവരേണ്യത സമീപിക്കുന്നതിലെ പ്രശ്‌നങ്ങളും പ്രതിസന്ധികളും എഴുതുന്നു. രേഖാരാജിന്റെ ഞാറുകള് പോലത്തെ കഥകള് കീഴാളതന്മയുടെ വംശീയമായ ഐക്യപ്പെടലിന്റെ വികാരത്തെ സ്ഫുരിപ്പിക്കുന്നുണ്ട്. അതോടൊപ്പം അധ്വാനത്തിന്റെയും പരലോകസാന്നിധ്യങ്ങളുടയും മാന്ത്രികതകളെ റിയലിസ്റ്റിക്കായി എഴുതുകയും ചെയ്യുന്നു.\nകീഴാളസ്ത്രീപ്രധാനമായ മറ്റു ചില കഥകള്\nമുമ്പു സൂചിപ്പിച്ച ചന്ദ്രമതിയുടെ അന്താരാഷ്ട്രവനിതാദിനം എന്ന കഥ കീഴാളസ്ത്രീയുടെ പക്ഷത്തുനിന്നും പ്രബലസ്ത്രീവാദത്തിനു നേര്‍ക്കുള്ള വിമര്‍ശനമായി കാണാം. സാറാജോസഫിന്റെ 'വിയര്‍പ്പടയാളങ്ങളു'ം 'വെളുത്ത നിര്‍മിതികളും കറുത്തകണ്ണാടികളും' ഒക്കെ കീഴാളസ്ത്രീയുടെ അതിജീവനത്തിന്റെ സംസ്‌കാരത്തെ വരച്ചിടുന്നു. 'തായ്കുലം', 'ശൂര്‍പ്പണഖ' പോലുള്ള കഥകള് കീഴാളസ്ത്രീപക്ഷത്തുനിന്നുകൊണ്ടുള്ള ഇതിഹാസവിമര്‍ശനങ്ങളായി കാണാം. ബ്രഹദാഖ്യാനങ്ങള്‍ക്കുമേല് സൃഷ്ടിച്ചെടുക്കുന്ന പ്രാദേശികവും അരികുനിര്‍മിതവുമായ പ്രതിരോധങ്ങളായവയെ വായിച്ചെടുക്കാം.\nതൊട്ടപ്പനിലും ഭ്രൂണത്തിലുമെല്ലാം കീഴാളതയിലെ പെണ്‍ജീവിതങ്ങളുടെ പിടച്ചിലും അതിജീവനവുമൊക്കെ കാണാം. എങ്കിലും നിശിതമായ അര്‍ത്ഥത്തില് അവയുടെ സ്വത്വഘടന കീഴാളജാതിയുടേതല്ല എന്നും പറയേണ്ടതുണ്ട് എന്നതിനാല് ആ വര്‍ഗീകരണത്തിനകത്തു പെടുന്നില്ല. എങ്കിലും ഒരു അന്തരീക്ഷമെന്ന നിലയിലും ജീവിതചര്യകളെന്ന നിലയിലും ഈ കഥകളില് കീഴാളത നിറഞ്ഞു നില്‍ക്കുന്നുണ്ട്. നിഷ്‌കാസിതമായ, വിഭവദാരിദ്ര്യമുള്ള, ചൂഷണത്തിനും വിവേചനത്തിനും വിധേയമായ പെണ്‍ജീവിതത്തിന്റെ അടയാളങ്ങള് എന്ന നിലയ്ക്ക് അവയെ വിശാലവും സാമാന്യവുമായ അര്‍ത്ഥത്തില് കീഴാളപദവിയിലേക്ക് ചേര്‍ത്തുനിര്‍ത്താവുന്നവയാണ്. കീഴാളരല്ലാത്തവര് കീഴാളതയെ ആഖ്യാനം ചെയ്യുന്നതിലെ പ്രശ്‌നം പ്രതിനിധാനത്തിന്റെ സങ്കീര്‍ണതകളെയാണ് വെളിപ്പെടുത്തുന്നത്. കീഴാളകര്‍തൃത്വത്തിന് ആഖ്യാനത്തിന്റെ ആധികാരികതയുമായി ബന്ധപ്പെടുത്തി ചിന്തിക്കുമ്പോള് പ്രാധാന്യമുണ്ട്. കീഴാളര് എഴുതുന്നു, പറയുന്നു എന്ന സംഗതി പ്രധാനമാകുന്നത് അതുകൊണ്ടാണ്. സവര്‍ണമാത്രമായിരുന്ന എഴുത്തധികാരത്തിന്റെ സാംസ്‌കാരികമൂലധനത്തില് അവകാശപ്പെട്ട പങ്കു കൈപ്പറ്റുകയാണ് കീഴാള എഴുത്തുകാര്. കീഴാളധാര്‍മികതയുടെ രാഷ്ട്രീയത്തെ ഉന്നയിക്കുന്ന ഏതൊരു രചനയെയും കീഴാളമെന്ന വിശേഷണം അര്‍ഹിക്കുമെങ്കിലും കൂടുതല് വിശാലവും സൂക്ഷ്മവുമായി ഈ പ്രശ്‌നത്തെ നാം മനസ്സിലാക്കേണ്ടതുണ്ട്.\n1. ഒ.ബി.സി, മുസ്ലിം വിഭാഗങ്ങളെ കൂടി ചേര്‍ത്തുകൊണ്ട് ബഹുജനപഠനകേന്ദ്രം എന്ന നിലയ്ക്ക് അതിനെ സങ്കല്പിക്കേണ്ടതുണ്ടെന്നാണ് ഡോ.എം.ബി.മനോജിനെയും ഡോ.ഉമര് തറമേലിനെയും പോലെയുള്ളവര് പറഞ്ഞത്. എന്നാല് മായാവതിയും മറ്റും മുന്നോട്ടുവെച്ച ബഹുജന് രാഷ്ട്രീയകക്ഷിയുടെ പേരിനെ അത് അനുസ്മരിപ്പിക്കുമെന്നതിനാല് ആശാസ്യമല്ല എന്ന വാദമാണ് കെ.കെ.കൊച്ചും മറ്റും പറഞ്ഞത്. അതേത്തുടര്‍ന്ന പുതുസമൂഹപഠനകേന്ദ്രം എന്ന നാമത്തെ ഡോ.പി.പവിത്രന് നിര്‍ദ്ദേശിച്ചു. തുടര്‍ന്നു നടന്ന സംവാദത്തില് നവസമൂഹപഠനകേന്ദ്രം എന്ന പേരാണ് ഉറപ്പിക്കപ്പെട്ടത്. ഡോ.ദിലീപ് രാജും സണ്ണി കപിക്കാടുമാണ് ആ വാക്കു നിര്‍ദ്ദേശിച്ചത്.\n1. വായനശാലാവിപ്ലവം, യമ, ഡി.സി. ബുക്‌സ്, കോട്ടയം, 2018\n2. കെ.ആര്.മീരയുടെ കഥകള്, കെ.ആര്. മീര, കറന്റ് ബുക്‌സ്, തൃശ്ശൂര്, 2010\n3. സാറാജോസഫിന്റെ സമ്പൂര്‍ണകഥകള്, സാറാജോസഫ്, കറന്റ് ബുക്‌സ്, തൃശ്ശൂര്, 2010\n4. ഞാറുകള്, എ.ആര്. രേണുകുമാര് (എഡി.) , നാഷനല് ബുക്ക് സ്റ്റാള്, കോട്ടയം, 2014\n5. കറുത്ത കുപ്പായക്കാരി, സിതാര.എസ്. ഡി.സി.ബുക്‌സ്, കോട്ടയം, 2010\n6. വഴുക്കല്, എം.ആര്.രേണുകുമാര്(എഡി.) ഡി.സി.ബുക്‌സ്, 2015\n( കേരള ഭാഷാ ഇൻസ്റ്റിറ്റ്യൂട്ട് 2021 ജനുവരിയിൽ പ്രസിദ്ധീകരിച്ച കഥയുടെ പുതുനൂറ്റാണ്ട് - സമകാലചെറുകഥയുടെ വർത്തമാനം- സമ്പാദനം, പഠനം-ഡോ.ഉണ്ണി ആമപ്പാറയ്ക്കൽ എന്ന കൃതിയിൽ ഉൾപ്പെട്ട ലേഖനം)\nPosted by ushakumari at 8:39 AM\nLabels: കഥ, സംസ്‌കാരപഠനം, സ്ത്രീപക്ഷം


തേങ്ങ പൊതിക്കാൻ ജോലിക്കാരെ കിട്ടാതെ വന്നപ്പോൾ പുതിയ യന്ത്രം തന്നെ കണ്ടുപിടിച്ചു, ഈ യുവ കർഷകൻ. ഈസ്റ്റ് എളേരി മുനയംകുന്നിലെ കാഞ്ഞമല അഭിലാഷാണ് തേങ്ങ പൊതിക്കാൻ പുതിയ യന്ത്രം കണ്ടുപിടിച്ചത്. മണിക്കൂറിൽ 1200 തേങ്ങ വരെ പൊതിക്കാം. ദിവസം പതിനായിരത്തിൽ അധികവും.\nസ്ത്രീകൾക്കും ആയാസമില്ലാതെ യന്ത്രം ഉപയോഗിക്കാം. ഒരു ലിറ്റർ ഡീസൽ ഉപയോഗിച്ച് നാല് മണിക്കൂർ പ്രവർത്തിപ്പിക്കാം. ഒരേ സമയം മൂന്ന് തേങ്ങ ഒന്നര സെക്കന്റിൽ പൊതിക്കാൻ പറ്റും. ചകിരി നന്നായി ചതഞ്ഞ് നാര് രൂപത്തിൽ ലഭിക്കും. അത് ചകിരി ഫാക്ടറിക്ക് കൊടുക്കാനും പറ്റും. മൂന്നര വർഷത്തെ ഗവേഷണത്തിനൊടുവിലാണ്‌യന്ത്രം നിർമിച്ചത്.\nഏഴ് എച്ച്പി ഡീസൽ എൻജിൻ ഉപയോഗിച്ച് ഗിയറിൽ നിയന്ത്രിക്കുന്നതാണ് യന്ത്രം. ഒന്നര ടൺ ഭാരമുള്ള യന്ത്രത്തിന് എട്ടര മീറ്റർ നീളവും അഞ്ചര മീറ്റർ ഉയരവും അഞ്ചര മീറ്റർ വീതിയുമുണ്ട്. കൃഷിയിടത്തിലേക്ക് കൊണ്ടുപോകുന്നത് ട്രാക്ടറിലാണ്. ഇത് വാഹനത്തിൽ കയറ്റാനും പരസഹായം വേണ്ട. സ്വിച്ചിട്ടാൽ തനിയേ വാഹനത്തിൽ കയറും. ആവശ്യപ്പെടുന്നവർക്ക് തോട്ടത്തിൽ എത്തി തേങ്ങ പൊതിച്ചു നൽകും. കണ്ണൂർ, കാസർകോട് ജില്ലകളിലെ നിരവധി തോട്ടങ്ങളിൽ ഇതിനകം അഭിലാഷിന്റെ യന്ത്രം തേങ്ങ പൊതിച്ചു നൽകി. ആദ്യ സംരംഭമായതിനാൽ എട്ടര ലക്ഷത്തോളം രൂപ ചിലവായി.\nസാധാരണക്കാരനും വാങ്ങി ഉപയോഗിക്കാൻ പറ്റുന്ന തരത്തിൽ രൂപമാറ്റം വരുത്തി ചിലവ് കുറച്ച് യന്ത്രം നിർമിക്കാനുള്ള ശ്രമത്തിലാണ് അഭിലാഷ്. ഫോൺ: 9656204650.\nമലയാള സിനിമയ്ക്ക് നഷ്ടമായത് പ്രതിഭാശാലിയായ കലാകാരനെയെന്ന് മുഖ്യമന്ത്രി\nസംസ്ഥാനത്ത് സ്വർണവില കുതിക്കുന്നു; പവന് 39,720 രൂപയായി


'മരണത്തിന്‍റെ ജൂലൈ', കൊവിഡ് മരണങ്ങൾ കൂടി, വെന്‍റിലേറ്ററുകൾ കൂട്ടാൻ കേരളം, അതീവ ജാഗ്രത | covid death count up in kerala will add more ventilators\n'മരണത്തിന്‍റെ ജൂലൈ', കൊവിഡ് മരണങ്ങൾ കൂടി, വെന്‍റിലേറ്ററുകൾ കൂട്ടാൻ കേരളം, അതീവ ജാഗ്രത\nജൂലൈയില് സംസ്ഥാനത്ത് സംഭവിച്ച 63 മരണങ്ങളാണ് പഠന വിധേയമാക്കിയത്. ഇതില് 51 മരണങ്ങള് കൊവിഡ് മൂലമാണെന്ന് കണ്ടെത്തി. 64 വയസ്സ് മുതൽ 85 വയസ്സ് വരെയുള്ളവരാണ് മരിച്ചവരില് കൂടുതലും.\nThiruvananthapuram, First Published Aug 28, 2020, 7:12 AM IST\nതിരുവനന്തപുരം/ കൊല്ലം: ജൂലൈ പകുതി മുതല് കേരളത്തിൽ കൊവിഡ് മരണങ്ങള് കൂടിയെന്ന് ഡെത്ത് ഓഡിറ്റ് റിപ്പോര്‍ട്ട്. കേരളത്തിൽ കൊവിഡ് ബാധിച്ച് മരിച്ചവരിലേറെയും പുരുഷൻമാരെന്നും റിപ്പോര്‍ട്ട് പറയുന്നു. 63 മരണങ്ങള് ഓഡിറ്റ് ചെയ്തതില് 51 പേരുടെ മരണമാണ് കൊവിഡ് മരണമായി കണക്കാക്കിയിട്ടുള്ളത്. ഈ സാഹചര്യത്തിൽ കൊവിഡിന്‍റെ തീവ്ര വ്യാപനം നേരിടാൻ വിപുലമായ ജീവൻരക്ഷാ സംവിധാനങ്ങളൊരുക്കുകയാണ് സര്‍ക്കാര്. സര്‍ക്കാര് ആശുപത്രികളിലേക്കായി 865 വെന്‍റിലേറ്ററുകൾ പുതിയതായി വാങ്ങി. കേന്ദ്രത്തിന്‍റെ കൂടി സഹായത്തോടെയാണിത്. ആംബുലൻസുകളിലടക്കം ഓക്സിജൻ സംവിധാനവും ഏര്‍പ്പെടുത്തി.\nമരിച്ച ആളുകളിലെ ഏറ്റവും കുറഞ്ഞ പ്രായം 28 ആയിരുന്നു. ചെറുപ്പക്കാരിലെ മരണനിരക്ക് ആശങ്ക തന്നെയാണ്. മരിച്ചവരിൽ 35 ശതമാനം പുരുഷന്മാരാണ്. 16 ശതമാനം സ്ത്രീകളും. ജൂലൈ മാസത്തില് ഏറ്റലും കൂടുതല് മരണം സംഭവിച്ചത് എറണാകുളം ജില്ലയിലാണ്. 13. തൊട്ടുപിന്നില് തിരുവനന്തപുരം. 8 പേര്. മൂന്നാം സ്ഥാനം കാസര്‍കോഡിനും കോഴിക്കോടിനുമാണ്. കൊവിഡ് മരണങ്ങളെന്നു പറയുന്പോഴും കൊവിഡ് ബാധ മാത്രം ഉണ്ടായിരുന്നവര്6ശതമാനം മാത്രമാണ്. മരിച്ചവരില് 65 ശതമാനം പേര്‍ക്ക് ഉയര്‍ന്ന രക്തസമ്മര്‍ദവും 69ശതമാനം പേര്‍ക്ക് പ്രമേഹവും ഉണ്ടെന്ന് കണ്ടെത്തി. മരിച്ചവരില് 12 ശതമാനം പേര്‍ക്ക് അര്‍ബുദ ബാധ ഉണ്ടായിരുന്നുവെന്നും ഡെത്ത് ഓഡിറ്റ് റിപ്പോര്‍ട്ട് പറയുന്നു.\nമഹാമാരിയെ നേരിടാൻ ഇപ്പോൾ കേരളം വക മാറ്റിയിട്ടുളളത് 490 കോടി രൂപയാണ്. കേന്ദ്രം വക 65 കോടി. മെഡിക്കല് കോളജ് ആശുപത്രികളില് ഉൾപ്പെടെ തീവ്രപരിചരണ വിഭാഗങ്ങള് വിപുലമാക്കി. കൊവിഡ് രോഗികള്‍ക്കായി മാത്രം കൂടുതല് ഐസിയുകള്. എണ്ണത്തില് കുറവ് ഉണ്ടെങ്കിലും ത്രീലെയര് സംവിധാനം ഒരുക്കി അടിയന്തര സാഹചര്യം നേരിടാൻ ജീവനക്കാരെ സജ്ജമാക്കിയെന്നാണ് വിശദീകരണം.\nഉപകേന്ദ്രങ്ങൾ മുതല് ആംബുലൻസുകളില് വരെ ഓക്സിജൻ ലഭ്യമാക്കാൻ 6.3 കോടി രൂപ ചെലവില് 6318 ഓക്സിജൻ സിലിണ്ടര് വാങ്ങുകയാണ്. ഡി ടൈപ്പ് ഓക്സിജൻ സിലിണ്ടറുകൾ 1000 എണ്ണം വാങ്ങി. താലൂക്ക് ആശുപത്രികളില് ഒരു കിലോ ലിറ്ററിന്‍റെ ഓക്സിജൻ പ്ലാന്‍റുകള് തയ്യാറാക്കുന്നുണ്ട്. കൊവിഡ് വ്യാപനം കൂടുമെന്ന സ്ഥിതിയില് പരിശോധനക്കായി സര്‍ക്കാര് മേഖലയിൽ മാത്രം 22 ലാബുകൾ സജ്ജമാക്കി. പിസിആര് ഉപകരണമടക്കം വാങ്ങി. കൊവിഡ് രോഗികളുടെ രക്തത്തിലെ ഓക്സിജന്‍റെ അളവ് പരിശോധിക്കാനുളള പൾസ് ഓക്സിമിറ്റര് 21000 വാങ്ങി.\nഇവയെല്ലാം, മെഡിക്കല് കോളജ് ആശുപത്രികള് മുതൽ സബ് സെന്‍ററുകൾ വരെയുള്ള ഇടങ്ങളിൽ ലഭ്യമാക്കി. ഇതു കൂടാതെ എച്ച് സി ക്യു ഗുളിക ആശുപത്രികളിലും റെംഡിസിവിര് ഗുളികകൾ കാരുണ്യ ഫാര്‍മസിയിലും ലഭ്യമാക്കിയിട്ടുണ്ട്.\nLast Updated Aug 28, 2020, 7:12 AM IST


mohali test:australia in command019മൊഹാലി സെവാഗ്ഷെയ്ന് വാട്\nനെടുമ്പാശേരി വഴി കള്ളക്കടത്ത്: അഞ്ചുപേര് കസ്റ്റഡിയില്\nSunday 3rd October 2010 10:00am\nമൊഹാലി ടെസ്റ്റ്: ഓസീസിന് നേരിയ മുന്‍തൂക്കം\nSunday 3rd October 2010 9:13am\nമൊഹാലി: ഇന്ത്യക്കെതിരായ ആദ്യ ടെസ്റ്റില് ആസ്‌ട്രേലിയക്ക് നേരിയ മുന്‍തൂക്കം. ആദ്യഇന്നിംഗ്‌സില് ഓസീസിന്റെ 428 നു മറുപടിയായി ഇന്ത്യ രണ്ടാംദിനം രണ്ടുവിക്കറ്റിന് 110 എന്ന നിലയിലാണ്. റെക്കോര്‍ഡ് അര്‍ധസെഞ്ചുറിനേട്ടം നേടിയ ഓപ്പണര് സെവാഗാണ് ഇന്ത്യക്ക് മികച്ച തുടക്കം നല്‍കിയത്. 5ന്ി 225 എന്ന നിലയില് ബാറ്റിംഗ് ആരംഭിച്ച ഓസീസിനായി ഷെയ്ന് വാട്ട്‌സണ് (126), ടിം പെയ്ന് (92), ഹില്‍ഫെനോസ് (20) എന്നിവര് മികച്ച ബാറ്റിംഗ് നടത്തി. ഇന്ത്യക്കായി സഹീര്‍ഖാന് അഞ്ചും ഹര്‍ഭജന് മൂന്നും വിക്കറ്റും വീഴ്ത്തി.\nമറുപടി ബാറ്റിംഗില് ഇന്ത്യക്ക് അതിവേഗ തുടക്കമാണ് ലഭിച്ചത്. എന്നാല് 25 റണ്‍സെടുത്ത ഗംഭീറിനെ മിച്ചല് വിക്കറ്റിനുമുമ്പില് കുരുക്കി. തുടര്‍ച്ചയായ പതിനൊന്നാം ടെസ്റ്റിലും അര്‍ധശതകം കണ്ടെത്തിയ സെവാഗ് ഇന്ത്യയെ മികച്ച സ്‌കോറിലേക്ക് നയിക്കുമെന്നു കരുതി. എന്നാല് സ്‌കോര് 106 ല് നില്‍ക്കേ സെവാഗും വീണു. രാഹുല്‍ദ്രാവിഡും (21) നൈറ്റ് വാച്ച്മാന് ഇഷാന്ത് ശര്‍മയുമാണ് ക്രീസിലുള്ളത്.


ശ്രീകുമാർ വരയ്ക്കുന്നു പേരറിയാത്ത കലാകാരന്മാർക്കായി | 05Jun2021\nശ്രീകുമാർ വരയ്ക്കുന്നു പേരറിയാത്ത കലാകാരന്മാർക്കായി\nശ്രീകുമാർ ഹരിപ്പാട് വരച്ച ചിത്രങ്ങൾക്കൊപ്പം ദുബായിലെ മുറിയിൽ\nഅബുദാബി: ദുബായ് കരാമയിലെ അനിമേറ്ററായി ജോലിചെയ്യുന്ന ആലപ്പുഴ ഹരിപ്പാട് സ്വദേശി ശ്രീകുമാർ വരയ്ക്കുന്ന ചിത്രങ്ങളെല്ലാം പേരറിയാത്ത ഒരുപാട് കലാകാരന്മാർക്കുള്ള സമർപ്പണമാണ്. അതിന് പ്രേരകമായത് അജന്ത, എല്ലോറ ഗുഹാശില്പങ്ങളും.\nലോകശില്പകലയിലെ അദ്‌ഭുതങ്ങളാണ് അജന്ത, എല്ലോറ ഗുഹകളുടെ ചുവരുകളിൽ കൊത്തിവെക്കപ്പെട്ടിട്ടുള്ളത്. സൃഷ്ടിയിലെ സൂക്ഷ്മതകൊണ്ട് സന്ദർശകർ മൂക്കത്തുവിരൽവെക്കുന്ന ഈ ശില്പങ്ങൾ ആ കാലഘട്ടത്തിലെ രാജാവിന്റെ പേരിലാണ് അറിയപ്പെടുന്നത്. എന്നാൽ ആ ശിലാരൂപങ്ങളിൽ വിരിയുന്ന സൗന്ദര്യത്തിന് കാരണം സർഗശേഷികൊണ്ട് അനുഗ്രഹിക്കപ്പെട്ട ഒരുപാട് കലാകാരന്മാരുടെ ആത്മസമർപ്പണമാണ്. തങ്ങളുടെ സൃഷ്ടികളിൽ കൈയൊപ്പ് പതിപ്പിക്കാതെ കടന്നുപോയ ആ കലാകാരന്മാർക്ക് സമർപ്പിച്ചുകൊണ്ട് ഗുഹാശില്പങ്ങളുടെ ചിത്രം തന്റെ കൈപ്പുസ്തകത്തിൽ വരയ്ക്കുകയാണ് ശ്രീകുമാർ.\nഒരു ബംഗാളി ഫോട്ടോഗ്രാഫർ പകർത്തിയ ചിത്രങ്ങളിലൂടെയാണ് ഈ ഗുഹാശില്പങ്ങളെ അദ്ദേഹം സൂക്ഷ്മനിരീക്ഷണം ചെയ്യുന്നത്. രാജാവിനുവേണ്ടി കല്പണിചെയ്ത ആ കലാകാരന്മാർക്കുവേണ്ടിയാണ് ജോലികഴിഞ്ഞുള്ള സമയം ശ്രീകുമാർ ചിത്രങ്ങൾ വരയ്ക്കുന്നത്. പെൻസിലിലും ചാർക്കോളിലുമാണ് ചിത്രങ്ങൾ വരയ്ക്കുന്നത്.\n‘എല്ലോറ അജന്ത അനുയാത്ര’ എന്ന പേരിൽ 150 ചിത്രങ്ങൾ ഉൾക്കൊള്ളുന്ന ഒരു പുസ്തകമാണ് ലക്ഷ്യം. അതിലെ ആദ്യതാളുകളെല്ലാം ഗുഹാശില്പങ്ങളുടെ ചിത്രങ്ങൾകൊണ്ട് നിറഞ്ഞുകഴിഞ്ഞു. 10 വർഷമായി യു.എ.ഇയിലുള്ള അദ്ദേഹം ഇതിനകം ‘അമ്മയും കുഞ്ഞും’ എന്ന ആശയത്തിൽ ഒട്ടേറെ ചിത്രങ്ങളും മറ്റനേകം ചിത്രങ്ങളും വരച്ചിട്ടുണ്ട്. ബാച്ചിലർ മുറിയിലെ ഒഴിവുസമയത്തെ ഏറ്റവും ക്രിയാത്മകമായി ചെലവഴിക്കുകയാണ് ഈ ചെറുപ്പക്കാരൻ, താൻ വരച്ചുതീർത്ത പുസ്തകവുമായി അജന്ത എല്ലോറ ഗുഹാശില്പങ്ങൾ കാണാനുള്ള ഒരു യാത്രാമോഹവുമായി.


വിപ്ലവത്തിനു വയസ്സാകുമ്പോള്: ടിപി രാജീവന് എഴുതുന്നു - Samakalika Malayalam\nവിപ്ലവത്തിനു വയസ്സാകുമ്പോള്: ടിപി രാജീവന് എഴുതുന്നു\nBy ടി.പി. രാജീവന് | Published: 04th February 2019 07:38 PM |\nLast Updated: 04th February 2019 07:38 PM | A+A A- |\nക്യൂബന് വിപ്ലവത്തിന്റെ ഷഷ്ടിപൂര്‍ത്തി വര്‍ഷമാണ് ഇത്. അമേരിക്കന് പിന്തുണയോടെ ക്യൂബയെ അടക്കിഭരിച്ച ഫുള്‍ഗന്‍സിയോ ബാത്തിസ്തയുടെ സ്വേച്ഛാധിപത്യം അവസാനിപ്പിച്ച്, ഫിദല് കാസ്‌ട്രോ, ചെഗുവേര, ഹുബര് മാറ്റോസ്, റൗള് കാസ്‌ട്രോ തുടങ്ങിയവരുടെ നേതൃത്വത്തില് 'ജൂലൈ 26 പ്രസ്ഥാനം' എന്ന സായുധജന മുന്നേറ്റം വിജയിച്ചതായി പ്രഖ്യാപിച്ചത് 1959 ജനുവരി ഒന്നിനായിരുന്നു. 1953-ല് മോണ്‍കാഡ പട്ടാളക്ക്യാമ്പ് ആക്രമിച്ചതോടെയാണ് കാസ്‌ട്രോവിന്റെ ജനമുന്നേറ്റം തുടങ്ങിയത്. പരാജയപ്പെടുത്താനുള്ള എല്ലാ സ്വേച്ഛാധിപത്യ തന്ത്രങ്ങളും ചതികളും പരാജയപ്പെടുത്തിയാണ് 'ജൂലൈ 26 പ്രസ്ഥാനം' ആറുവര്‍ഷം കഠിനമായി പൊരുതി 1959 ജനുവരി ഒന്നിന്റെ വിജയരേഖയില് എത്തിയത്. പ്രസ്ഥാനത്തിനു കാസ്‌ട്രോ നല്‍കിയ താല്‍ക്കാലിക പേര് അനുകരിച്ച് വേണമെങ്കില്, ഈ നേട്ടത്തെ 'ജനുവരി ഒന്നിന്റെ വിജയം' എന്നു വിളിക്കാം.\nകാസ്‌ട്രോയെ ഹവാനയിലേയ്ക്ക് സ്വീകരിക്കാന് എത്തിച്ചേര്‍ന്നവരില് സമൂഹത്തിലെ എല്ലാ വിഭാഗവും ഉണ്ടായിരുന്നു. തൊഴിലാളികള്, തൊഴില്‍രഹിതര്, രാഷ്ട്രീയ പ്രവര്‍ത്തകര്, കര്‍ഷകര്, കര്‍ഷകത്തൊഴിലാളികള്, ഇതൊന്നുമില്ലാത്തവര്, കുട്ടികള്, യുവാക്കള്, വൃദ്ധര്, സ്ത്രീകള്... ക്യൂബന് ജനതയുടെ ഒരു പരിച്ഛേദം തന്നെ. അതില് പ്രത്യേകിച്ച് ശ്രദ്ധിക്കപ്പെട്ടതായിരുന്നു എഴുത്തുകാരുടേയും കവികളുടേയും സാന്നിധ്യം.\nഎഴുത്തുകാരുടെ കൂട്ടത്തില് രണ്ടുപേരുകള് സവിശേഷമായ പരാമര്‍ശമര്‍ഹിക്കുന്നു. ക്യൂബന് വിപ്ലവാനന്തര ലാറ്റിനമേരിക്കന് സാഹിത്യത്തിലേയും രാഷ്ട്രീയത്തിലേയും ഗതി നിര്‍ണ്ണയിക്കുന്നതില് ഇവര് വഹിച്ച പങ്ക് നിര്‍ണ്ണായകമാണ് എന്നതാണ് അതിന്റെ കാരണം. ഇതില് ആദ്യം ഓര്‍ക്കേണ്ടത് നോവലിസ്റ്റ് കാര്‍ലോസ് ഫുന്‍ടെസിനെയാണ്. ഇദ്ദേഹമാണ്, 1960-കള്‍ക്കുശേഷം ലാറ്റിനമേരിക്കന് സാഹിത്യത്തില് പ്രബലമായി വന്ന ഉച്ചസ്ഥായി തരംഗത്തിനു (Boom Writers) തുടക്കമിട്ടത്. മാത്രമല്ല, ലാറ്റിനമേരിക്കന് സാഹിത്യത്തിന്റേയും സംസ്‌കാരത്തിന്റേയും അനൗദ്യോഗിക അംബാസഡറായും ഫുന്‍ടെസ് പ്രവര്‍ത്തിച്ചു. പല പുതിയ എഴുത്തുകാരേയും അമേരിക്കയിലേയും ഇംഗ്ലണ്ടിലേയും മറ്റു യൂറോപ്യന് രാജ്യങ്ങളിലേയും പ്രസാധകര്‍ക്കും സാഹിത്യ ഏജന്റുമാര്‍ക്കും പരിചയപ്പെടുത്തിയതും ഇദ്ദേഹമാണ്.\nറഷ്യന് വിപ്ലവവും ചൈനീസ് വിപ്ലവവുമായി താരതമ്യം ചെയ്യുമ്പോള് ക്യൂബന് വിപ്ലവത്തിന്റെ സാംസ്‌കാരിക നേട്ടങ്ങള് വളരെ വലുതാണ്. ഏകമാനമായ സോഷ്യല് റിയലിസമാണ് ആദ്യത്തേതിന്റെ സംഭാവനയെങ്കില് ചരിത്രവും മിത്തും ദേശ, വംശസ്മൃതികളും രാഷ്ട്രീയവും ഇടകലര്‍ന്ന ഭാവനയുടെ മാന്ത്രികാവിഷ്‌കാരങ്ങളാണ് ക്യൂബന് വിപ്ലവാനുഭവം എഴുത്തുകാരില് സൃഷ്ടിച്ചത്. ഇത്തരം രചനകളെയാണ് 'ഉച്ചസ്ഥായി തരംഗം' പ്രതിനിധാനം ചെയ്തത്. ആ തരംഗത്തിലാണ് മാര്‍ക്വേസും യോസയും മുഴങ്ങിക്കേട്ടത്. സാഹിത്യത്തിനു പുറമെ രാഷ്ട്രീയത്തിലും സാന്നിധ്യം അടയാളപ്പെടുത്തിയവരായിരുന്നു ഈ എഴുത്തുകാര്.\n'ഉച്ചസ്ഥായി' എഴുത്തുകാര്‍ക്ക് സാഹിത്യത്തില്‍നിന്നു വേര്‍പെടുത്തിയെടുക്കാന് കഴിയുന്നതായിരുന്നില്ല രാഷ്ട്രീയം. എഴുത്തുകാര്‍ക്ക് പുരോഗമന രാഷ്ട്രീയദൗത്യവും നിര്‍വ്വഹിക്കാനുണ്ട് എന്നതായിരുന്നു അവരുടെ നൈതികത. സാഹിത്യരചനകള് ദേശീയവും സാമൂഹികവുമായ യാഥാര്‍ത്ഥ്യങ്ങള് അന്വേഷിക്കാനുള്ള ഉപാധികള് കൂടിയാവണം എന്നത് സൗന്ദര്യശാസ്ത്രവും. അതായത്, സാഹിത്യപ്രതിഭകള്‍ക്ക് വ്യക്തമായ രാഷ്ട്രീയക്കാഴ്ചപ്പാടുകള് കൂടിവേണം. ലാറ്റിനമേരിക്കന് രാജ്യങ്ങളില് ക്യൂബന് വിപ്ലവം സൃഷ്ടിച്ച പ്രതീക്ഷയില്‍നിന്നും ഉണര്‍വ്വില്‍നിന്നുമാണ് ഈ സൗന്ദര്യശാസ്ത്ര രാഷ്ട്രീയം രൂപപ്പെട്ടത്. തെക്കേ അമേരിക്കയിലെ പല രാജ്യക്കാരായിരുന്നെങ്കിലും 'ഉച്ചസ്ഥായി' എഴുത്തുകാര് ക്യൂബന് വിപ്ലവത്തേയും ഫിദല് കാസ്‌ട്രോയേയും പിന്തുണച്ചത് ഈ നിലപാടില്‍നിന്നാണ്.\nവിപ്ലവം ജയിക്കുകയും കാസ്‌ട്രോ അധികാരത്തില് വരികയും ചെയ്തശേഷം എഴുത്തുകാരുടെ ഈ ഐക്യവും പിന്തുണയും ക്രമേണ ഇല്ലാതാകുന്നതാണ് ലാറ്റിനമേരിക്കന് സാഹിത്യ-സാംസ്‌കാരിക ലോകം കണ്ടത്. കാസ്‌ട്രോ ഭരണത്തില് എഴുത്തുകാര്‍ക്കും കവികള്‍ക്കുമുണ്ടായ പീഡാനുഭവങ്ങളായിരുന്നു ഈ കൂട്ടംപിരിയലിനുള്ള കാരണം. അതില് പ്രധാനമാണ് 'പാഡില സംഭവം' (Padilla Affair).\n1959 ജനുവരി ഒന്നിന് ഫിദല് കാസ്‌ട്രോവിനേയും സഹവിപ്ലവകാരികളേയും ഹവാനയില് സ്വീകരിക്കാനെത്തിയവരില് അന്ന് 27 വയസ്സായ ഹെര്‍ബെര്‍ട്ടോ പാഡില എന്ന കവിയുമുണ്ടായിരുന്നു. പതിനേഴാമത്തെ വയസ്സിലാണ് പാഡില തന്റെ ആദ്യ സമാഹാരമായ 'ധാര്‍ഷ്ട്യമുള്ള പനിനീര് പൂക്കള്' (Audacious Roses) പ്രസിദ്ധീകരിച്ചത്. കാസ്‌ട്രോയുടെ വിപ്ലവ മുന്നേറ്റത്തെ പിന്തുണച്ചവരില് ഈ കവിയുമുണ്ടായിരുന്നു മുന്‍നിരയില്. വിപ്ലവാനന്തരം ക്യൂബ ഒരു പുതിയ യുഗത്തിലേക്ക് പ്രവേശിക്കുമെന്നും ബാത്തിസ്തയുടെ സ്വേച്ഛാധിപത്യം അവസാനിച്ച് സ്വാതന്ത്ര്യം പുന:സ്ഥാപിക്കപ്പെടുമെന്നുമായിരുന്നു വിശ്വാസം. പക്ഷേ, തന്റെ വിശ്വാസം അസ്ഥാനത്തായിരുന്നു എന്ന് ഹെര്‍ബെര്‍ട്ടോ പാഡിലയ്ക്ക് വൈകാതെ മനസ്സിലായി. ക്യൂബയിലെ എഴുത്തുകാരോടും കലാകാരന്മാരോടും ബുദ്ധിജീവികളോടും കാസ്‌ട്രോ കാണിച്ച അസഹിഷ്ണുതയായിരുന്നു അതിന്റെ തുടക്കം.\nസാഹിത്യരചനകള് വിപ്ലവത്തെ സഹായിക്കുന്നവയായിരിക്കണം എന്ന് എഴുത്തുകാര്‍ക്ക് കാസ്‌ട്രോ നല്‍കിയ നിര്‍ദ്ദേശമായിരുന്നു പാഡിലയെ പ്രകോപിപ്പിച്ചത്. ഒരു പുതിയ സ്വേച്ഛാധിപത്യത്തിന്റെ ആരംഭമായി കവി ഈ നിര്‍ദ്ദേശത്തെ കണ്ടു. തുടര്‍ന്നുള്ള വര്‍ഷങ്ങളില് ഈ വിയോജിപ്പ് കൂടുതല് രൂക്ഷമായി.\nഅതിനിടയിലാണ് ഹെര്‍ബെര്‍ട്ടോ പാഡിലയുടെ 'കളിക്കു പുറത്ത്' എന്ന കവിതാസമാഹാരത്തിന് ദേശീയ സമ്മാനം ലഭിച്ചത്. കാസ്‌ട്രോവിന്റെ അഭിപ്രായത്തിനും ആഗ്രഹത്തിനും എതിരായിരുന്നു ഈ പുരസ്‌കാരം. അതുകൊണ്ട്, കവിതകളില് ഏതെങ്കിലും തരത്തിലുള്ള വിപ്ലവവിരുദ്ധ സന്ദേശങ്ങളുണ്ടെങ്കില് അതിനെ വിമര്‍ശിച്ചും നിഷേധിച്ചും കൊണ്ടുള്ള ഒരു 'അനുബന്ധം' കൂടി ചേര്‍ക്കേണ്ടി വന്നു കവിക്കു സമാഹാരം പ്രസിദ്ധീകരിക്കാന്.\nകവിതാസമാഹാരം അനുബന്ധത്തോടുകൂടി പ്രസിദ്ധീകരിക്കപ്പെട്ടെങ്കിലും കവിയുടെ വീട്ടുതടങ്കലിലേക്കാണ് ഈ പുസ്തകവും പുരസ്‌കാരവും ഹെര്‍ബെര്‍ട്ടോ പാഡിലയെ എത്തിച്ചത്. കവി എഴുതുന്നു:\nകവി! അവനെ ചവിട്ടി പുറത്താക്കൂ!\nഅവന് ഇവിടെ ഒരു കാര്യവുമില്ല\nഅവന് ഒരു കളിയിലും പങ്കാളിയാകുന്നില്ല\nവ്യക്തമായി സംസാരിക്കുകയോ ചെയ്യുന്നില്ല.\nഅവന് ഒരിക്കലും അദ്ഭുതങ്ങള് കാണുന്നില്ല.''\nഅതുവരെ ക്യൂബയില് മാത്രം ഒതുങ്ങിനിന്ന പാഡില സംഭവം 1971-ല് നടന്ന അറസ്റ്റോടെ ലോകശ്രദ്ധയിലേയ്ക്കു വന്നു. രഹസ്യപൊലീസിന്റെ ഒരു മാസത്തോളം നീണ്ടുനിന്ന കഠിനമായ ചോദ്യം ചെയ്യലുകള്‍ക്കു വിധേയനാകേണ്ടിവന്നു കവിക്ക്. പാഡില മാത്രമല്ല പീഡനങ്ങള്‍ക്ക് വിധേയമായത്. കവിയുടെ ഭാര്യ ബല്‍കിസ് കുസ മലെ, സഹപ്രവര്‍ത്തകരായ സീസര് ലോപസ്, പാബ്ലോ അര്‍ണാഡോ ഫെര്‍ണാണ്ടസ്, മാന്വല് ഡിയാസ് മാര്‍ട്ടിനസ് എന്നിവരും തടവിലാക്കപ്പെട്ടു. 'ഉച്ചസ്ഥായി' എഴുത്തുകാരില് ഗാര്‍ഷ്യ ഗബ്രിയേല് മാര്‍ക്വേസ് മാത്രമാണ് അപ്പോഴും ഫിദല് കാസ്‌ട്രോയുമായി സൗഹൃദം നിലനിര്‍ത്തിയത്.\nപാഡില ഭാര്യ ബല്‍കിസ് കസമലയോടൊപ്പം\nക്യൂബയ്ക്കു പുറത്തുള്ള എഴുത്തുകാരില് കാസ്‌ട്രോയുടെ സാംസ്‌കാരിക ഫാസിസത്തിനെതിരെ ആദ്യം ശബ്ദിച്ചത് 'ഉച്ചസ്ഥായി'യിലുള്ള മറ്റൊരു എഴുത്തുകാരനായ മരിയോ വര്‍ഗസ് യോസയായിരുന്നു. ഹെര്‍ബെര്‍ട്ടോ പാഡിലയുടെ തടവിനെതിരെയും അദ്ദേഹത്തെ മോചിപ്പിക്കണമെന്ന് ആവശ്യപ്പെട്ടുകൊണ്ടും യോസ ഒരു തുറന്ന കത്ത് കാസ്‌ട്രോയ്ക്ക് അയച്ചു. ഴാങ്ങ് പോള് സാത്ര്, സൂസന് സൊന്‍ടാഗ് തുടങ്ങിയവരും ആ കത്തില് ഒപ്പുവെച്ചവരില് ഉണ്ടായിരുന്നു. എന്നിട്ടും പാഡിലയ്ക്കും ഭാര്യയ്ക്കും സഹപ്രവര്‍ത്തകര്‍ക്കും സ്വതന്ത്രരാകാന് 'വിപ്ലവവിരുദ്ധ പ്രവര്‍ത്തനം നടത്തി' എന്ന കുറ്റസമ്മതം പരസ്യമായി നടത്തേണ്ടിവന്നു.\nപുറത്തുവന്നെങ്കിലും ഹെര്‍ബെര്‍ട്ടോ പാഡില പൊലീസ് നിരീക്ഷണത്തിലായിരുന്നു. അതുകൊണ്ട് തന്നെ ജീവിതവും എഴുത്തും അസ്വതന്ത്രവും. ഈ കാലത്തെപ്പറ്റിയായിരിക്കണം പാഡില ഇങ്ങനെ എഴുതിയത്:\nക്യൂബന് കവികള് സ്വപ്നം കാണാറേയില്ല\nയഥേഷ്ടം എഴുതുവാന് അവര് വാതിലടക്കുന്നു\nപെട്ടെന്ന്, മരം ഒച്ചവെക്കുമ്പോള്;\nകാറ്റ് ലക്ഷ്യമില്ലാതെ അവരെ\nകൈകള് അവരുടെ തോളില്\nജന്മനാട്ടില് ജീവിതം അസഹ്യമായപ്പോള്, 1980-ല് ഹെര്‍ബെര്‍ട്ടോ പാഡില അമേരിക്കയിലേക്ക് കുടിയേറി. ക്യൂബന് ഭരണകൂടം ആദ്യം അതിനും സമ്മതിച്ചിരുന്നില്ല. വ്യക്തിപരമായ ബന്ധം ഉപയോഗിച്ച് മാര്‍ക്വേസാണ് കാസ്‌ട്രോയില്‍നിന്ന് അനുമതി വാങ്ങിച്ചുകൊടുത്തത്. അമേരിക്കയില് വിവിധ സര്‍വ്വകലാശാലകളില് സാഹിത്യാദ്ധ്യാപകനായി കവി ജോലിചെയ്തു. പക്ഷേ, നാടുകടത്തപ്പെട്ട ജീവിതവും പാഡില ഇഷ്ടപ്പെട്ടില്ല. ജന്മാനാട്ടില്‍ത്തന്നെ ജീവിച്ച് കവിത എഴുതണമെന്നായിരുന്നു ആഗ്രഹം. ഏറ്റവും അവസാനം അലബാമയിലായിരുന്നു നിയമനം. 1980 സെപ്റ്റംബര് 25-ന് ഹെര്‍ബെര്‍ട്ടോ പാഡില പഠിപ്പിക്കാന് സമയത്തിനു ക്ലാസ്സിലെത്തിയില്ല. സുഹൃത്തുക്കളും സഹപ്രവര്‍ത്തകരും ചെന്ന് അദ്ദേഹത്തിന്റെ മുറി തുറന്നുനോക്കിയപ്പോള് കണ്ടത് മരിച്ചു കിടക്കുന്ന കവിയെയാണ്. കവിയുടെ തന്നെ ചില വരികളെ ഓര്‍മ്മിപ്പിച്ചുകൊണ്ട്:\nനിങ്ങള് കവിയെ മറന്നോ?\nനിങ്ങള് ചരിത്രം സൃഷ്ടിക്കുകയോ\nഅവിടെ നിങ്ങളെ കാത്തിരിക്കുന്നുണ്ടാവും\nഅപകടകരമായ ഒരു കവിത.\nമുതലാളിത്തമായാലും രാജഭരണമായാലും കമ്യൂണിസമോ സോഷ്യലിസമോ ആയാലും അധികാരത്തിന്റെ പ്രതിപക്ഷത്തായിരിക്കും കവിതയും സ്വാതന്ത്ര്യവും എന്ന് ക്യൂബന് വിപ്ലവവും തെളിയിക്കുന്നു.\nവിപ്ലവത്തിനു വയസ്സാകുമ്പോള് cuba സ്വേച്ഛാധിപത്യം ജൂലൈ 26 പ്രസ്ഥാനം


എഫ്സിയും എസ്ബിടിയും തോറ്റു | FC and SBT beaten - Malayalam Oneindia\nകൊച്ചി: ദേശീയ ഫുട്ബോള് ലീഗില് എഫ്സി കൊച്ചിന് തുടര്‍ച്ചയാ മൂന്നാം പരാജയം. മാര്‍ച്ച് 28 ബുധനാഴ്ച കൊച്ചിയില് നടന്ന മത്സരത്തില് മുംബൈയിലെ മഹീന്ദ്രാ യുണൈറ്റഡ് എഫ്സി കൊച്ചിനെ എതിരില്ലാത്ത നാലു ഗോളുകള്‍ക്കാണ് പരാജയപ്പെടുത്തിയത്.\nതിരുവനന്തപുരത്ത് നടന്ന മറ്റൊരു മത്സരത്തില് കൊല്‍ക്കത്തയിലെ ടോളിഗഞ്ച് അഗ്രഗാമിയാണ് എസ്ബിടിയെ തോല്പിച്ചു. നൈജീരിയന് സ്ട്രൈക്കര് അബ്ദുള് ലത്തീഫ് സെരേകി 29ാം മിനിറ്റില് നേടിയ ഏക ഗോളിലൂടെയാണ് ടോളിഗഞ്ച് വിജയിച്ചത്. എസ്ബിടിയുടെ തുടര്‍ച്ചയായ രണ്ടാം പരാജയമാണിത്.\nഈ വര്‍ഷത്തെ ദേശീയ ലീഗില് സ്വപ്നസമാനമായ മുന്നേറ്റം നടത്തിയ എഫ്സി കൊച്ചിനെ അക്ഷരാര്‍ത്ഥത്തില് വാരിക്കളഞ്ഞുകൊണ്ടാണ് മഹീന്ദ്ര ജയം കണ്ടത്. 32ഉം 66ഉം മിനിറ്റുകളില് നൈജീരിയന് സ്ട്രൈക്കര് ബെര്‍ണാഡും 24ാം മിനിറ്റില് ഷംസി റാസയും 88ാം മിനിറ്റില് സബ്സ്റിറ്റ്യൂട്ടായി ഇറങ്ങിയ എസ്. ഹുസൈനുമാണ് എഫ്സിയുടെ വലയില് ഗോള്‍വര്‍ഷം നടത്തിയത്.\nസ്റാര് സ്ട്രൈക്കര് ഐ.എം. വിജയനും ജോപോള് അഞ്ചേരിയും ഗോള്‍കീപ്പര്-സ്ട്രൈക്കര് സണ്‍ഡേ സിയയും ഇല്ലാതെ ഇറങ്ങിയ എഫ്സി കൊച്ചിന്റെ ദൗര്‍ബല്യത്തെ വിദഗ്ധമായി ചൂഷണം ചെയ്തതാണ് മഹീന്ദ്രയെ വിജയത്തിലെത്തിച്ചത്. 13ാം മത്സരം വരെ തോല്‍വി അറിയാതെ മുന്നേറിയ എഫ്സി 14ാം കളിയില് ബാംഗ്ലൂരില് വെച്ച് ഐടിഐയോടും 15ാം മത്സരത്തില് കൊച്ചിയില് വെച്ച് വാസ്കോ ഗോവയോടും പരാജയപ്പെട്ടിരുന്നു. 16 കളികളില് നിന്ന് ഇപ്പോള് എഫ്സിക്ക് 29 പോയിന്റാണുള്ളത്.\nfc kochin east bangal kochi sbt


Shamna kasim says about-her-enemy-in cinema | അവസരങ്ങൾ കുറയുന്നു എന്ന് മാത്രമല്ല ലഭിക്കുന്ന ചിത്രങ്ങളിൽ നിന്ന് അവസാന നിമിഷം ഒഴിവാക്കപ്പെടുന്നു; മലയാള സിനിമയിൽ തനിക്ക് ശത്രുവുണ്ടെന്ന് വീണ്ടും ആവർത്തിച്ച് ഷംന കാസിം - MarunadanMalayali.com\nDecember 16, 2017 | 02:11 PM IST | Permalink\nമലയാളത്തിൽ കമൽ ചിത്രത്തിലൂടെയാണ് അരങ്ങേറ്റമെങ്കിലും അന്യഭാഷകളിൽ ചേക്കേറിയ നടിമാരിൽ ഒരാളാണ് ഷംന കാസിം. തമിഴിൽ ഏറ്റവും ഒടുവിലായി നടിയുടെ പുറത്തിറങ്ങിയ ചിത്രം കൊടിവീരൻ മികച്ച അഭിപ്രായം നേടി തിയേറ്ററിൽ പ്രദർശനം തുടരുകയാണ്.നടനും സംവിധായകനുമായ ശശികുമാർ സംവിധാനം ചെയ്ത കൊടിവീരനിൽ ഷംന മൊട്ടയടിച്ച് പ്രത്യക്ഷപ്പെട്ടത് ഏറെ ശ്രദ്ധ നേടിയിരുന്നു. കഥാപാത്രത്തിന് വേണ്ടി നടി യഥാർത്ഥത്തിൽ തല മുണ്ഡനം ചെയ്യുകയായിരുന്നു. ഇതിനിടയിൽ വനിതക്ക് നല്കിയ അഭിമുഖത്തിൽ തലമൊട്ടയടിച്ചതിനെ പറ്റിയും മലയാളത്തിൽ അവസരങ്ങൾ ലഭിക്കാത്തതിനെക്കുറിച്ചും നടി മനസ് തുറന്നു.\nമലയാള സിനിമയിൽ തനിക്കൊരു ശത്രുവുണ്ടെന്നാണ് ഷംന കാസിം പറയുന്നത്. തനിക്ക് അവസരങ്ങൾ കുറയുന്നു എന്ന് മാത്രമല്ല, ലഭിക്കുന്ന ചിത്രങ്ങളിൽ നിന്നും അവസാന നിമിഷം ഒഴിവാക്കപ്പെടുന്നതും അതുകൊണ്ടാണെന്ന് ഷംന പറയുന്നു. കാസ്റ്റിങ് കഴിഞ്ഞ് ചിത്രീകരണം തുടങ്ങുന്നതിന് തൊട്ട് മുമ്പ് മാത്രം ഷംന താനീ ചിത്രത്തിലില്ല എന്ന് വിളിച്ച് പറഞ്ഞ സംഭവങ്ങളും ഉണ്ടായിട്ടുണ്ടെന്ന് ഷംന കാസിം പറയുന്നു. ഫാസിൽ സംവിധാനം ചെയ്ത ദിലീപ് ചിത്രം മോസ് ആൻഡ് ക്യാറ്റിൽ നിന്ന് തന്നെ അവസാനം നിമിഷം മാറ്റിയതാണെന്ന് ഷംന ഒരു അഭിമുഖത്തിൽ പറഞ്ഞിരുന്നു.\nമലയാളം എനിക്കു തന്ന നല്ല പടമാണ് ചട്ടക്കാരി. അതിലെ പാട്ടുകളെക്കുറിച്ച് എവിടെ ചെന്നാലും ആളുകൾ നല്ല അഭിപ്രായം പറയാറുണ്ട്. എന്നിട്ടും മലയാളത്തിൽ കാസ്റ്റിങ് കഴിഞ്ഞ് സിനിമ തുടങ്ങാറാകുമ്പോൾ സോറി, ഷംന ഇതിലില്ല എന്നു പറയുന്ന അനുഭവങ്ങൾ ഉണ്ടായിട്ടുണ്ട്. ആരാണ് മലയാളത്തിൽ എന്റെ ശത്രു എന്നെനിക്കറിയില്ല, പക്ഷേ, ആരോ ഉണ്ടെന്നും നടി പറയുന്നു.\nഇനി എന്റെ ആറ്റിറ്റിയൂഡാണോ, മുഖമാണോ മലയാളത്തിനു ചേരാത്തത് എന്നും അറിയില്ല. ഓടാത്ത പടങ്ങളിൽ പേരിനുവേണ്ടി മാത്രം അഭിനയിക്കാൻ ഏതായാലും താൽപര്യമില്ല. അന്യഭാഷകളിൽ നല്ല റോളുകൾ കിട്ടുന്നുണ്ട്. അതുകൊണ്ട് അവിടെ സജീവമാകുന്നു എന്നു മാത്രം. നല്ല റോളുകൾ വരാത്തതു കൊണ്ടു തന്നെയാണ് മലയാളത്തിൽ അഭിനയിക്കാ ത്തതെന്നും ഷംന അഭിമുഖത്തിൽ പറഞ്ഞു.\nഅതാൻ മൊട്ടയടിച്ചത് കണ്ട് സ്വന്തം പിതാവിന് പോലും മനസിലായില്ലെന്ന് ഷംന പറയുന്നു. മൊട്ടയടിച്ചു കഴിഞ്ഞു വീട്ടീലേക്കുള്ള ആദ്യ വരവ് രാത്രിയിലായിരുന്നു. ഞാൻ ഒരു പുതിയ വേലക്കാരിയെ കൊണ്ടുവരാമെന്നു പറഞ്ഞിരുന്നു. പിതാവ് കാസിം ദൂരെ നിന്ന് എന്നെ കണ്ടപ്പോൾ കരുതിയത് പുതിയ ജോലിക്കാരിയായിരിക്കും എന്നാണ്. പിന്നെ, അടുത്തു വന്നപ്പോ ഇതെന്റെ മോളാണോ? എന്നു പറഞ്ഞ് കുറേ നേരം നോക്കിനിന്നു.\nഞാൻ മുടി വെട്ടി എന്ന വാർത്ത വന്നപ്പോ ആദ്യമാരും വിശ്വസിച്ചില്ല. മുടി മുറിച്ചതിനുശേഷം എന്നെ കണ്ടിട്ട് പലർക്കും മനസ്സിലായില്ലെ്ന്നും നടി അഭിമുഖത്തിൽ പറയുന്നു.


HomeGood Vibesഒരുദിവസം കൊണ്ട് കെ.എസ്.ഇ.ബി. വൈദ്യുതി നൽകി; നിരഞ്ജനയ്ക്കിനി വെളിച്ചം കണ്ട് പഠിക്കാം | Niranjana Kottayam\nNiranjana Kottayam / കോട്ടയം നഗരസഭയിലെ പാറമ്പുഴ വാർഡ് കൗൺസിലറായ ജോജി കെ തോമസാണ് വൈദ്യുതിയില്ലാത്തതിനാൽ ഓൺലൈൻ പഠനം മുടങ്ങിയ ഒമ്പതാം ക്ലാസ്സുകാരി നിരഞ്ജനയുടെ സങ്കടം ഗാന്ധി നഗർ സെക്ഷനിലെ അസിസ്റ്റന്റ് എഞ്ചിനിയറായ ഹർഷകുമാരിയെ അറിയിച്ചത്.\nഉടൻ തന്നെ അസിസ്റ്റന്റ് എഞ്ചിനിയറുടെ നിർദ്ദേശപ്രകാരം സബ് എഞ്ചിനിയറായ ബിജുവിന്റെ നേതൃത്വത്തിൽ ജീവനക്കാർ പെരുമ്പായിക്കാട്, കുഴിയാലിപ്പടിയിലെ ആ വീട് സന്ദർശിച്ചു. വലിയ ബുദ്ധിമുട്ടിലാണ് അപ്പനുമമ്മയും മൂന്ന് കുട്ടികളുമടങ്ങുന്ന ആ കുടുംബം താമസിക്കുന്നത്. വീട് വയറിംഗ് ചെയ്തിട്ടില്ല. ഗൃഹനാഥനായ ബാബു അസുഖം ബാധിച്ച് കിടപ്പിലായതിനാൽ നിത്യവൃത്തിക്കു പോലും നിവൃത്തിയില്ലാത്ത അവസ്ഥ.\nനിരഞ്ജനയുടെ സങ്കടം കണ്ട്, വീട് വയറിംഗ് ചെയ്യുന്ന ദൗത്യം ബിജുതന്നെ ഏറ്റെടുത്തു. ഇലക്ട്രിഷ്യനായ തന്റെ സഹോദരനൊപ്പം അദ്ദേഹം തന്നെ ആ വീട് സൗജന്യമായി വയറിംഗ് ചെയ്തു നൽകി.\nഓവർസിയറായ പ്രശോഭിന്റെയും വർക്കറായ സതീഷ് കുമാറിന്റെയും നേതൃത്വത്തിൽ അന്നു തന്നെ ഒരു പോസ്റ്റ് സ്ഥാപിച്ച് കെ എസ് ഇ ബി വൈദ്യുതി കണക്ഷനും നൽകി. ഒരു കൊല്ലത്തെ വൈദ്യുതി ചാർജും കെ എസ് ഇ ബി ജീവനക്കാർ തന്നെ അഡ്വാൻസായി അടച്ചുനൽകി. അവസ്ഥ കേട്ടറിഞ്ഞ പ്രവാസി സുഹൃത്ത് ഒരു ടെലിവിഷനും അവർക്ക് സമ്മാനിച്ചു.


രോഗം അറിയാതെ ചികിൽസിച്ചു, കുഞ്ഞിനെ എടുക്കാൻ പോലും കഴിയാത്ത അവസ്ഥ! - മലയാളം ന്യൂസ് പോർട്ടൽ\nരോഗം അറിയാതെ ചികിൽസിച്ചു, കുഞ്ഞിനെ എടുക്കാൻ പോലും കഴിയാത്ത അവസ്ഥ!\nPosted on November 17, 2020, 1:06 PM\n‘എന്റെ കുഞ്ഞിനെ ഇതുപൊലെ എടുക്കാനോ കാണാനോ സാധിക്കും എന്ന് വിചാരിച്ചതല്ല അങ്ങനത്തെ ഒരു അവസ്ഥയിലാണ് ഞാൻ കഴിഞ്ഞ 10 ദിവസമായി പോയത് കൊറോണ അല്ലാട്ടോ പക്ഷെ രോഗം അറിയാതെ ഞാൻ ചികിത്സ നടത്തി എന്റെ ആപത്തിൽ എന്നെ കൊണ്ടുനടന്ന എന്റെ സുഹൃത്ത് തൃശൂർ ഉള്ള ഷിബു thank u my dear. ഇന്നാണ് ഒന്ന് നേരെ നിന്നതു എന്റെ മോനെ ഒന്ന് എടുത്തപ്പോൾ സന്തോഷമായി അതുപോലും വയ്യായിരുന്നു ഈശ്വരനോടും വടക്കുംനാഥനോടും ഒപ്പം നിന്നവരോടും ഒരായിരം നന്ദി ഒപ്പം എന്റെ വയ്യാഴിക മനസ്സിലകതെ എന്നെ….. വിഷമം ഉണ്ട്. അമ്പിളിയോട് നന്ദി പറയുന്നില്ല ബോർ ആയി പോകും.\nഇത്രെയും പറഞ്ഞത് എനിക്ക് പലരും messege ചെയ്തു cal ചെയ്തു എടുത്തില്ല തെറ്റിദ്ധാരണ ഉണ്ടായി അങ്ങനെ ഒരു അവസ്ഥയിലാണ് ഞാൻ പോയത് ആഹാരമില്ലാതെ ആ ദിവസങ്ങൾ ഓർക്കുന്നില്ല ഒരുതവണകൂടി ഈശ്വരനോടും ഷിബുവിനോടും’ എന്നുമാണ് ആദിത്യൻ ജയൻ തന്റെ ഫേസ്ബുക്കിലൂടെ പ്രേക്ഷകരുമായി പങ്കുവെച്ചത്. നിരവധി പേരാണ് ആദിത്യന്റെ പോസ്റ്റിനു താഴെ കമെന്റുമായി എത്തിയത്. പലർക്കും രോഗവിവരം അറിയാനുള്ള ആകാംഷ ആയിരുന്നു. എത്രയും പെട്ടന്ന് സുഖപ്പെടട്ടെ എന്നാണ് പൂരിഭാഗം പേരും പറഞ്ഞത്.\nപ്രേക്ഷകരുടെ പ്രിയപ്പെട്ട താരദമ്പതികളാണ് അമ്പിളി ദേവിയും ആദിത്യന് ജയനും. സീതയെന്ന പരമ്പരയില് അഭിനയിച്ച് വരുന്നതിനിടയിലായിരുന്നു ഇരുവരും ജീവിതത്തിലും ഒരുമിക്കാനുള്ള തീരുമാനമെടുത്തത്. അനിരുദ്ധനും ജാനകിയുമായി അഭിനയിച്ച് വരുന്നതിനിടയിലെ ചിത്രങ്ങളാണോ അതെന്നായിരുന്നു ആരാധകര് ചോദിച്ചത്. വിവാഹവാര്‍ത്ത ശരിയാണെന്നും ഇനിയങ്ങോട്ട് ഒരുമിച്ചാണെന്നും വ്യക്തമാക്കി ഇരുവരും എത്തിയിരുന്നു. വിവാഹത്തിന് ശേഷവും അമ്പിളി ദേവി സീരിയലുകളില് സജീവമായിരുന്നു. തങ്ങളുടെ ജീവിതത്തിലേക്ക് പുതിയ അഥിതി എത്തുന്നതിന്റെ സന്തോഷം പങ്കുവെച്ചു ഇരുവരും എത്തിയിരുന്നു. തന്റെ കുടുംബ വിശേഷങ്ങൾ എല്ലാം ആദിത്യൻ മുടങ്ങാതെ പ്രേക്ഷകരുമായി പങ്കുവെക്കാറുമുണ്ട്.\nRelated Items:Adithyan Jayan\nപുതിയ സന്തോഷവുമായി താരദമ്പതികൾ, സന്തോഷം പങ്കുവെച്ച് ആദിത്യൻ!\nകണ്ടും സ്നേഹിച്ചും കൊതിതീരാതെയാണ് പോയത്!\nപുതിയ സന്തോഷം പങ്കുവെച്ച് ആദിത്യനും അമ്പിളിദേവി!\nബ്യൂട്ടിക്ക് തുടങ്ങാൻ പ്ലാൻ ഇട്ട ഞാൻ പോത്ത് കച്ചവടത്തിൽ എത്തിയതിന് പിന്നിലെ കഥ ഇതാണ്!\nഎത്ര വലിയ അവസരം ലഭിച്ചാലും ഇനിയൊരു തിരിച്ചുവരവ് ഉണ്ടാകില്ല, തുറന്ന് പറഞ്ഞു രേണുക!


ഉര്‍വശിക്കൊപ്പം ശോഭന തിരിച്ചെത്തുന്നു – celluloid\nഉര്‍വശിക്കൊപ്പം ശോഭന തിരിച്ചെത്തുന്നു\nമലയാളികളുടെ പ്രിയതാരങ്ങളായ ശോഭനയും ഉര്‍വശിയും നീണ്ട ഇടവേളയ്ക്ക് ശേഷം വീണ്ടും ഒന്നിച്ചഭിനയിക്കുന്നു. സത്യന് അന്തിക്കാടിന്റെ മകന് അനൂപ് സത്യന് രചനയും സംവിധാനവും നിര്‍വഹിക്കുന്ന ഇനിയും പേരിട്ടിട്ടില്ലാത്ത ചിത്രത്തിലാണ് ഇരുവരും ഒന്നിക്കുന്നത്. നിരവധി ചിത്രങ്ങളില് ശോഭനയും ഉര്‍വശിയും ഒന്നിച്ച് അഭിനയിച്ചിട്ടുണ്ട്.\n1987ല് മമ്മൂട്ടിയെ നായകനാക്കി ഐവി ശശി-ലോഹിതദാസ് കൂട്ടുകെട്ട് ഒരുക്കിയ മുക്തിയിലാണ് ശോഭനയും ഉര്‍വശിയും അവസാനമായി ഒന്നിച്ചഭിനയിച്ചത്. ഒമര് ലുലുവിന്റെ ധമാക്കയാണ് ഉര്‍വശി ഇപ്പോള് അഭിനയിച്ചുകൊണ്ടിരിക്കുന്ന ചിത്രം. വിനീത് ശ്രീനിവാസന് സംവിധാനം ചെയ്ത തിരയിലാണ് ശോഭന ഒടുവില് അഭിനയിച്ചത്.\nദ വേ ഫെയറര് ഫിലിംസിന്റെ ബാനറില് ദുല്‍ഖര് സല്‍മാനാണ് അനൂപ് സത്യന് സംവിധാനം ചെയ്യുന്ന ചിത്രം നിര്‍മ്മിക്കുന്നത്. ഒക്ടോബറില് ചെന്നൈയില് ചിത്രീകരണമാരംഭിക്കുന്ന ഈ ചിത്രത്തില് ദുല്‍ഖറും പ്രധാന വേഷത്തിലെത്തുന്നുണ്ട്. കല്യാണി പ്രിയദര്‍ശനാണ് നായിക. സുരേഷ് ഗോപിയും ചിത്രത്തില് സുപ്രധാന കഥാപാത്രമായെത്തുന്നു.\nTags: anoop sathyan, dulquer salmaan, sathyan anthikad, shobana, suresh gopi, urvashi\nപൃഥ്വിരാജിന്റെ സെന്‍സ് ഓഫ് ഹ്യൂമറിന്റെ ചൂടറിഞ്ഞ് സംവിധായകനും നിര്‍മ്മാതാവും….\nജോലിക്ക് പോണോ അതോ ഇസയ്‌ക്കൊപ്പമിരിക്കണോ!..


ജാഹിലിയ്യഃ സമൂഹത്തില് മുഹമ്മദ് നബി (സ) വരുത്തിയ പരിഷ്‌കാരങ്ങള് – Islam Padasala\nശാഹ് വലിയുല്ലാഹ് അദ്ദഹ്‌ലവി\nറസൂല് (സ)യുടെ ശരീഅത്തിന്റെ സവിശേഷതകള് പഠിക്കാനുദ്ദേശിക്കുന്നവര്, ആദ്യമായി വേണ്ടത് തിരുമേനി നിയുക്തനായ നിരക്ഷരസമൂഹത്തിന്റെ അവസ്ഥകളെയും സ്ഥിതിഗതികളെയും സൂക്ഷ്മമായി അറിയാന് ശ്രമിക്കുകയാണ്. രണ്ടാമതായി, പ്രവാചകന് (സ) എങ്ങനെയാണ് സമൂഹത്തെ പറിഷ്‌കരിച്ചതെന്നും അതിനദ്ദേഹം സ്വീകരിച്ച മാര്‍ഗങ്ങളും ലക്ഷ്യങ്ങളുമെന്തൊക്കെയായിരുന്നുവെന്നും അറിയണം. അതിന്റെ വക്രതകളും വൈകല്യങ്ങളും പരിഹരിച്ച് വെളിച്ചം പ്രസരിപ്പിക്കുന്നതിന് ഋജുവായ ഇബ്‌റാഹീമി മില്ലത്തുമായാണ് നബി(സ) നിയുക്തനായത്. അതിനെക്കുറിച്ചാണ് അല്ലാഹു പറഞ്ഞത്: ‘നിങ്ങളുടെ പിതാവായ ഇബ്‌റാഹീമിന്റെ മില്ലത്ത്'(അല്‍ഹജ്ജ് 78).\nഇതാണ് യാഥാര്‍ഥ്യമെന്നിരിക്കെ, ആ മില്ലത്തിന്റെ അടിസ്ഥാനങ്ങള് ഇസ്‌ലാമികവും അതിന്റെ സാന്‍മാര്‍ഗികചര്യകള് സ്ഥിരപ്പെട്ടതുമാണെന്ന് വരുന്നു. എന്തെന്നാല് ഒരു പ്രവാചകന് നിയുക്തനാകുന്ന ജനതയില് ശരിയായ മാതൃകകളുടെ അംശങ്ങള് അവശേഷിക്കുന്നുണ്ടെങ്കില് അവയെ മാറ്റി തല്‍സ്ഥാനത്ത് മറ്റൊന്നിനെ പ്രതിഷ്ഠിക്കുന്നതിലര്‍ഥമില്ല. അതിനവരുടെ ഹൃദയങ്ങള് എളുപ്പത്തില് വഴങ്ങിക്കാള്ളും.\nഇസ്മാഈല് സന്തതികള് അവരുടെ പിതാവായ ഇസ്മാഈല് നബിയുടെ മാതൃകയാണ് പിന്തുടര്‍ന്നുവന്നത്. പിന്നീട് അംറുബ്‌നു ലുഹയ് ആ ശരീഅത്തില് തന്റേതായ പല സംഗതികളും തിരുകിക്കയറ്റി സ്വയം വഴിതെറ്റുകയും മറ്റുള്ളവരെ വഴിതെറ്റിക്കുകയും ചെയ്തു. അയാള് ബിംബാരാധനാസമ്പ്രദായം തുടങ്ങി. ഉദ്ദിഷ്ടകാര്യസാധ്യത്തിനുവേണ്ടി മൃഗങ്ങളെ കാതുകീറിയും അല്ലാതെയും ദൈവത്തിന്റെ പേരില് ഉഴിഞ്ഞ് നേര്‍ച്ചയാക്കുന്ന ബഹീറഃ, സാഇബഃ തുടങ്ങിയ അനാചാരങ്ങള്‍ക്ക് തുടക്കം കുറിച്ചു. അതോടെ, ദീനിന്റെ ചൈതന്യം ചോര്‍ന്നു. ശരിയും തെറ്റും കൂടിക്കലര്‍ന്നു. അജ്ഞതയും ബഹുദൈവപൂജയും ദൈവനിഷേധവും അവരില് മേല്‍ക്കൈ നേടി.\nഈ സാഹചര്യത്തിലാണ് അവരിലെ വക്രതകളെയും വൈകല്യങ്ങളെയും പരിഹരിച്ച് നേരെയാക്കുന്നതിനുവേണ്ടി അല്ലാഹു പ്രവാചകന് മുഹമ്മദ് നബി(സ)യെ നിയോഗിച്ചത്. തിരുമേനി അവരുടെ ജീവിതക്രമങ്ങള് പരിശോധിച്ചു അതില് ഇസ്മാഈല് നബിയുടെ മാതൃകയുമായി പൊരുത്തപ്പെടുന്നവയെ അതേപടി നിലനിര്‍ത്തി. വികലവും ബഹുദൈവത്വപരവും ദൈവനിഷേധപരവുമായ ചിഹ്നങ്ങളെ ദുര്‍ബലപ്പെടുത്തി.\nആചാരങ്ങളും ശീലങ്ങളുമായി ബന്ധപ്പെട്ടവയില് അവയുടെ മര്യാദകളും അനഭിമതങ്ങളായ കാര്യങ്ങളും വ്യക്തമായി. അത്യാചാരങ്ങളെ നിരോധിച്ചു. ഉപേക്ഷിക്കപ്പെട്ട, അടിസ്ഥാനപരവും കര്‍മപരവുമായ പല കാര്യങ്ങളെയും വീണ്ടും പ്രയോഗത്തില് കൊണ്ടുവന്നു. അങ്ങെ അല്ലാഹുവിന്റെ അനുഗ്രഹം പൂര്‍ത്തിയായി. ദൈവികദീന് സമ്പൂര്‍ണമായി.\nപ്രവാചകകാലഘട്ടത്തില് അജ്ഞാനസമൂഹം പ്രവാചകനിയോഗത്തിന്റെ സാധുതയെ സമ്മതിക്കുകയായിരുന്നു. പാരത്രിക രക്ഷാ-ശിക്ഷകളെക്കുറിച്ച് അവര്‍ക്ക് ധാരണയുണ്ടായിരുന്നു. വിവിധ പുണ്യകര്‍മങ്ങളില് അവര് വിശ്വസിച്ചിരുന്നു. അതോടൊപ്പം തന്നെ അവരില് രണ്ടു വിഭാഗങ്ങളുണ്ടായിരുന്നു. അധര്‍മികളും മതനിഷേധികളും . ഇബ്‌റാഹീമി മില്ലത്തിന് വിരുദ്ധമായി, മൃഗീയചോദനകളാല് പ്രേരിതരായി പ്രവര്‍ത്തിക്കുന്നവരായിരുന്നു അവര്. തങ്ങള് അധര്‍മികളാണെന്നതിന് സ്വയം സാക്ഷ്യം വഹിക്കുംവിധമായിരുന്നു അവരുടെ പ്രവര്‍ത്തനങ്ങള്. മതനിഷേധികളാവട്ടെ, യാഥാര്‍ഥ്യങ്ങളെ യഥാവിധി ഗ്രഹിക്കുന്നവരായിരുന്നില്ല. അവര് പ്രവാചകനെ പിന്‍പിറ്റുകയോ പ്രവാചകനിര്‍ദേശങ്ങളെ അനുസരിക്കുകയോ ചെയ്തില്ല. സംശയാലുക്കളും പ്രമാണിമാരെ പേടിക്കുന്നവരുമായിരുന്നു. ഇവര് മില്ലത്തില്‍നിന്ന് പുറത്തുപോയതുകൊണ്ട് ഒരു കോട്ടവും വരാനുണ്ടായിരുന്നില്ല.\nരണ്ട് : അജ്ഞാനികളും അശ്രദ്ധരുമായിക്കഴിഞ്ഞിരുന്നവര്, അവര് ദീനിനെ അല്‍പം പോലും പരിഗണനയിലെടുത്തില്ല. ദീര്‍ഘകാലമായി അവരില് പ്രവാചകനിയോഗമുണ്ടായിരുന്നില്ല എന്നതായിരുന്നു അതിന് കാരണം. ഖുറൈശികളിലും അവരുടെ കൂട്ടാളികളിലും പെട്ട അധികമാളുകളും ഈ ഗണത്തില്‍പെട്ടവരായിരുന്നു. അല്ലാഹു അവരെ ഉദ്ദേശിച്ച് പറയുന്നു: ‘ഒരു മുന്നറിയിപ്പുകാരന് വന്നിട്ടില്ലാത്ത ജനതക്ക് താങ്കള് മുന്നറിയിപ്പ് നല്‍കുന്നതിന് വേണ്ടി'(അസ്സജദഃ 3)\nഎന്നാല് ദൈവികനിര്‍ദേശങ്ങളും കല്‍പനകളും ബാധകമാകാതിരിക്കുമാറ് അവര് അകന്നുപോയിരുന്നില്ല. ആകാശഭൂമികളുടെയും ഇതരജീവജാലങ്ങളുടെയും സൃഷ്ടി-സ്ഥിതിനിയന്ത്രണങ്ങളില് അല്ലാഹുവിന് പങ്കുകാരില്ല എന്നവര് വിശ്വസിച്ചിരുന്നു. അല്ലാഹു തീരുമാനിച്ച് വിധിച്ച ഒരു കാര്യം ആര്‍ക്കും തടയാനാകില്ല എന്നുമവര് വിശ്വസിച്ചിരുന്നു. ‘ആകാശഭൂമികള് സൃഷ്ടിച്ചവനാര് എന്ന് താങ്കളവരോട് ചോദിച്ചാല് തീര്‍ച്ചയായുമവര് പറയും അല്ലാഹുവാണെന്ന്'(ലുഖ്മാന് 25).\n‘അവനെക്കൂടാതെ നിങ്ങള് വിളിച്ചു പ്രാര്‍ഥിച്ചുകൊണ്ടിരിക്കുന്നവരൊക്കെയും നിങ്ങളെ കൈവിട്ടുകളയുന്നു'(അല് ഇസ്‌റാഅ് 67).\nഅതേസമയം, ഭൂമിയിലെ വളരെ ഗൗരവമേറിയതല്ലാത്ത കാര്യങ്ങളൊക്കെ നിയന്ത്രിച്ച് ഭരിച്ചുകൊണ്ടിരിക്കുന്നത് ചില മാലാഖമാരും ആത്മാക്കളുമാണെന്ന ദൈവനിഷേധപരമായ സങ്കല്‍പവും അവര്‍ക്കുണ്ടായിരുന്നു. രാജാധിരാജന്റെ മുന്നില് രാജാക്കന്‍മാര്‍ക്കും സ്വേഛാധിപതിയായ ഭരണാധികാരിയുടെ മുമ്പില് ശിപാര്‍ശകര്‍ക്കും ഉള്ള സ്ഥാനമാനങ്ങള് ഈ മാലാഖമാര്‍ക്കും ആത്മാക്കള്‍ക്കും അവര് വകവെച്ചുകൊടുത്തു. മാലാഖമാരെ കാര്യനിര്‍വഹണം ഏല്‍പിക്കുന്നതും ജനങ്ങളില് ദൈവസാമീപ്യം സിദ്ധിച്ചവരുടെ പ്രാര്‍ഥനക്ക് ഉത്തരം നല്‍കപ്പെടുന്നതും സംബന്ധിച്ച് ദൈവികശരീഅത്തുകളില് പരാമര്‍ശിക്കപ്പെട്ടിട്ടുണ്ട്. അതില്‍നിന്നാണ് നടേപറഞ്ഞ വിശ്വാസവ്യതിചലനങ്ങളുടെ തുടക്കം. അങ്ങനെ കാര്യങ്ങളൊക്കെ നിര്‍വഹിക്കുന്നത് മാലാഖമാരും ആത്മാക്കളുമാണ് എന്നവര് ധരിച്ചുവശായി.\nഇതേപ്രകാരം, ദൈവത്തിന്റെ മഹത്ത്വത്തിന് നിരക്കാത്ത സംഗതികള് അവനിലേക്ക് ചേര്‍ത്തുപറയാതിരിക്കുകയെന്നതും അവന്റെ നാമവിശേഷണങ്ങളെ നിഷേധിക്കാതിരിക്കുകയെന്നതും ഇസ്‌ലാമിക അടിസ്ഥാനങ്ങളില് പെട്ടതായിരുന്നു. എന്നാല് , അല്ലാഹുവിന്റെ പെണ്‍മക്കളാണ് മാലാഖമാരെന്ന് അവര് വാദിച്ചു. സൃഷ്ടികള്‍ക്ക് ആര്‍ജിക്കാനാവാത്ത അറിവ് ലഭ്യമാക്കുന്നതിനുള്ള മാധ്യമമായി അവര് മലക്കുകളെ കരുതി. രാജാക്കന്‍മാരുടെ രഹസ്യങ്ങള് ചാരന്‍മാര് ചോര്‍ത്തിയെടുക്കുന്നതുപോലെ.\nമില്ലത്തിന്റെ ഇസ്‌ലാമികമായ അടിസ്ഥാനങ്ങളില് മറ്റൊന്ന് വിധിവിശ്വാസമായിരുന്നു. അതായത്, എല്ലാ സംഗതികളെയും സൃഷ്ടിക്കുന്നതിന് മുമ്പുതന്നെ അല്ലാഹു അത് കണക്കാക്കിയിരുന്നു എന്ന വിശ്വാസം. ഹസന് ബസ്വരിയുടെ വാക്കുകള് അതാണ് സൂചിപ്പിക്കുന്നത്. ‘അജ്ഞാനസമൂഹം അവരുടെ പ്രസംഗങ്ങളിലും കവിതകളിലും വിധി(ഖദ്ര്)യെ പരാമര്‍ശിക്കാറുണ്ടായിരുന്നു. ശര്‍അ് അതിനെ ഒന്നുകൂടെ ഊന്നിപ്പറയുക മാത്രമേ ചെയ്തിട്ടുള്ളൂ’.\nഅല്ലാഹു അടിമകളുടെ മേല് അവനുദ്ദേശിച്ചത് ബാധ്യതയാക്കിയെന്ന് അവര് വിശ്വസിച്ചിരുന്നു. അവനാണ് അനുവദനീയതയും നിഷിദ്ധതയും തീരുമാനിക്കുന്നത് അവന് നന്‍മക്ക് നന്‍മയും തിന്‍മക്ക് തിന്‍മയും പ്രതിഫലം നല്‍കും. അല്ലാഹുവിന് അവന് പ്രത്യേകസാമീപ്യം അനുവദിച്ചുനല്‍കിയ മലക്കുകളുമുണ്ട്. അവരാണ് അവന്റെ കല്‍പനാനിര്‍ദേശങ്ങളുടെയടിസ്ഥാനത്തില് ലോകത്ത് കാര്യങ്ങള് ആസൂത്രണം ചെയ്യുന്നത്. അവര് ‘അല്ലാഹു അവരോട് കല്‍പിക്കുന്നതിനെ ധിക്കരിക്കുന്നവരല്ല, കല്‍പിക്കപ്പെടുന്നവ നിര്‍വഹിക്കുന്നവരാണ്'(അത്തഹ്‌രീം 6).\nഅവര് ആഹരിക്കുന്നില്ല.പാനം ചെയ്യുന്നില്ല, വിസര്‍ജിക്കുന്നില്ല, വിവാഹം ചെയ്യുന്നില്ല.ചിലപ്പോള് അവര് ശ്രേഷ്ഠരായ മനുഷ്യര്‍ക്കുമുന്നില് പ്രത്യക്ഷമായി അവരെ സന്തോഷവാര്‍ത്തയറിയിക്കുകയും മുന്നറിയിപ്പ് നല്‍കുകയുംചെയ്യും. അതായത്, ചിലപ്പോള് അല്ലാഹു തന്റെ അടിമകളില്‍നിന്ന് ഒരാളെ അവരിലേക്ക് തന്നെ നിയോഗിക്കും. എന്നിട്ടദ്ദേഹത്തിന് ദിവ്യബോധനം നല്‍കുന്നു. അതുമായി മലക്ക് അദ്ദേഹത്തിനടുത്തേക്ക് ഇറങ്ങിവരും. ആ പ്രവാചകന് അവര്‍ക്ക് ദൈവികശാസനകള് നിര്‍ബന്ധമാക്കും. അതവര് അനിവാര്യമായും അനുസരിക്കേണ്ടതുണ്ട്.\nജാഹിലിയ്യാ കവിതകളില് അത്യുന്നതസഭ (മലക്കുകള്)യെക്കുറിച്ചും സിംഹാസനവാഹകരെക്കുറിച്ചുമുള്ള പരാമര്‍ശങ്ങള് ധാരാളം കാണാം. ഉമയ്യത്ബ്‌നു അബിസ്വല്‍ത്തിന്റെ രണ്ടുവരി കവിത സത്യമാണെന്ന് നബി പ്രസ്താവിച്ചതായി ഇബ്‌നു അബ്ബാസ് ഇങ്ങനെ ഉദ്ധരിക്കുന്നു:\n‘അല്ലാഹുവിന്റെ സിംഹാസനത്തിന്റെ വാഹകരായ മലക്കുകളും, മനുഷ്യരിലെയും മൃഗങ്ങളിലെയും അല്ലാഹുവിന്റെ സവിധത്തിലെ ശിപാര്‍ശകരും സര്‍വശക്തനായ ദൈവത്തിന്റെ ശക്തിക്കും ആധിപത്യത്തിനും വിധേയരാണ്.’ ഇത് കേട്ടപ്പോള് നബി(സ) പറഞ്ഞു: ‘അദ്ദേഹം പറഞ്ഞത് സത്യമാണ്.’\nതുടര്‍ന്ന് ഉമയ്യ ഇങ്ങനെ പാടി: ‘ഓരോ രാത്രി അവസാനിക്കുമ്പോഴും ചുവപ്പുവര്‍ണത്തോടും പീതവര്‍ണത്തോടും കൂടി സൂര്യന് ഉദിച്ചുയരുന്നു. സ്വയം സന്നദ്ധയായല്ല, പ്രത്യുത പ്രഹരശിക്ഷയേറ്റുവാങ്ങിയാണ് അത് ഉദിക്കുന്നത്. അതായത്, അത് അതിന്റെ സ്രഷ്ടാവിന്റെ കല്‍പനയ്ക്ക് വിധേയമാണ്.’\nഅല്ലാഹുവിന്റെ സിംഹാസനം (അര്‍ശ്) വഹിക്കുന്നത് നാലു മലക്കുകളാണെന്നാണ് അജ്ഞാനസമൂഹം വാദിച്ചിരുന്നത്. അവരില് ഒരാള് മനുഷ്യരൂപത്തിലാണ്. അല്ലാഹുവിന്റെ സവിധത്തില് മനുഷ്യര്‍ക്കുവേണ്ടി ശിപാര്‍ശചെയ്യുക അയാളാണ്. മറ്റൊരാള് കാളയുടെ രൂപത്തിലാണ്. മൃഗങ്ങളുടെ ശിപാര്‍ശകനാണ്. മൂന്നാമന് പരുന്തിന്റെ രൂപത്തിലാണ്. അയാള് പക്ഷികളുടെ ശിപാര്‍ശകനാണ്. സിംഹരൂപിയായ നാലാമന് വന്യജീവികളുടെ ശിപാര്‍ശകനാണ്.\nഏകദേശം ഇതുപോലെത്തന്നെ ശര്‍ഇലും വന്നിരിക്കുന്നു. ‘ആ ദിവസം അവര്‍ക്കുമീതെ നിന്റെ റബ്ബിന്റെ സിംഹാസനം ചുമക്കുക ഏഴുപേരായിരിക്കും'(അല് ഹാഖഃ എന്ന സൂക്തം ഉദാഹരണം. . ഈ സംഗതികളൊക്കെയും ജാഹിലീ സമൂഹത്തിന് പരിചിതങ്ങളായിരുന്നു. ഇതില് സംശയം തോന്നുന്നവര്‍ക്ക് ഖുര്‍ആനികശൈലികളില്‍നിന്നുതന്നെ ഈ യാഥാര്‍ഥ്യം മനസ്സിലാക്കാന് കഴിയും. യഥാര്‍ഥ വിജ്ഞാനത്തില്‍നിന്ന് നിങ്ങളുടെയടുത്ത് അവശേഷിക്കുന്നതിനെ തന്നെയാണ് അല്ലാഹു ആ സമൂഹത്തിനെതിരെ തെളിവായുദ്ധരിക്കുന്നത്. അതുമുഖേനയാണ് അവര് പിന്നീട് കടത്തിക്കൂട്ടിയ സന്ദേഹങ്ങളെയും തെറ്റുധാരണകളെയും അല്ലാഹു തുറന്നുകാണിക്കുന്നത്. ഉദാഹരണത്തിന് , അവര് ഖുര്‍ആന്റെ അവതരണത്തെ നിഷേധിച്ചപ്പോള് അല്ലാഹു ചോദിക്കുന്നത് കാണുക: ‘പ്രവാചകരേ, ചോദിക്കുക: ആരാണ് മസാ കൊണ്ടുവന്ന ഗ്രന്ഥം അവതരിപ്പിച്ചത്'(അല്‍അന്‍ആം 91).\nഅതുപോലെ, ‘ഇതെന്ത് പ്രവാചകനാണ്? ഇയാള് ഭക്ഷണം കഴിക്കുകയും അങ്ങാടികളിലൂടെ നടക്കുകയുംചെയ്യുന്നുണ്ടല്ലോ ‘(അല്‍ഫുര്‍ഖാന് 7) എന്ന് പറഞ്ഞ് അത്ഭുതം കൂറിയപ്പോള് അല്ലാഹു പറഞ്ഞു: ‘പ്രവാചകരേ, പറയുക, ഞാനൊരു പുതുമയുള്ള ദൈവദൂതനല്ല'(അല് അഹ്ഖാഫ് 9)\nഇതിനോട് സദൃശ്യമായ വേറെയും ഉദാഹരണങ്ങളുണ്ട്. ഇതില്‍നിന്ന് വ്യക്തമാകുന്നത് , ബഹുദൈവവിശ്വാസികള് നേര്‍പാതയില്‍നിന്ന് അകന്നുപോയിരുന്നുവെങ്കിലും അവരുടെയടുത്ത് അവശേഷിച്ചിരുന്ന അറിവുമുഖേനത്തന്നെ അവര്‍ക്കെതിരില് ഹുജ്ജത്ത് (തെളിവ്, ന്യായം) സ്ഥാപിതമായിരുന്നുവെന്നാണ്. ആസമൂഹത്തിലെ വിജ്ഞാനികളായ ഖുസ്സുബ്‌നു സാഇദഃ, സൈദുബ്‌നു അംറുബ്‌നു നുഫൈല് എന്നിവരുടെ പ്രസംഗങ്ങളും അംറുബ്‌നു ലുഹയ്യിന് മുമ്പുള്ളവരുടെ നിവേദനങ്ങളും പരിശോധിച്ചാല് ഈ യാഥാര്‍ഥ്യം കൂടുതല് വ്യക്തമാകും. അവരുടെ നിവേദനങ്ങള് ആഴത്തില് പരിശോധിച്ചാല് വ്യക്തമാകുന്ന മറ്റൊരു കാര്യം അവരിലെ തത്ത്വജ്ഞാനികളും വിജ്ഞാനികളും പാരത്രികജീവിതത്തിലും മരണാനന്തരം വിചാരണയിലും വിശ്വസിച്ചിരുന്നുവെന്നാണ്. ഉദാഹരണത്തിന് സുഹൈറുബ്‌നു അബീ സല്‍മാ, ആമിറുബ്‌നു ളര്‍ബ് (പ്രസംഗകനായ ഇദ്ദേഹം മദ്യവിരോധിയുമായിരുന്നു), അബ്ദുല്ലാഹിബ്‌നു തഗ്‌ലബ്, വബ്‌റ ഇബ്‌നു ഖുദാഅഃ, അലാന് ഇബ്‌നു ശിഹാബിത്തമീമി(ഇവര് അല്ലാഹുവിലും അന്ത്യദിനത്തിലും വിശ്വസിച്ചിരുന്നു). ചുരുക്കത്തില്, ഖുര്‍ആന് പില്‍ക്കാലത്ത് നിഷിദ്ധമാക്കിയ പലതും അറബികള് നേരത്തേതന്നെ സ്വയം നിഷിദ്ധമാക്കിയിരുന്നു. തൗഹീദിനെ അതിന്റെ ശരിയായ അര്‍ഥത്തില് തന്നെ അവര് പരിചയപ്പെടുത്തിയിരുന്നതായും കാണാം. സൈദുബ്‌നു അംറുബ്‌നു നുഫൈലിന്റെ കവിതാശകലം നോക്കുക:\nഒരു ദൈവത്തിനോ, അതോ സഹസ്രം ദൈവത്തിനോ ഞാന് വണങ്ങേണ്ടൂ..?\nലാത്തയെയും ഉസ്സയെയും ഞാന് വെടിഞ്ഞിരിക്കുന്നു..\nഉള്‍ക്കാഴ്ചയുള്ളവന് അപ്രകാരമാണ് ചെയ്യുക.\nഉമയ്യത്ബ്‌നു അബിസ്സ്വല്‍തിനെ ക്കുറിച്ച് നബിതിരുമേനി (സ) പറഞ്ഞു: ‘അദ്ദേഹത്തിന്റെ കവിത വിശ്വാസിയായിരിക്കുന്നു. ഹൃദയം ഇനിയും വിശ്വസിച്ചിട്ടില്ല’. ഇവ ഇസ്മാഈല് നബിയുടെ മാര്‍ഗത്തില്‍നിന്ന് അവര്‍ക്ക് പൈതൃകമായി ലഭിച്ചതും വേദക്കാരില്‍നിന്ന് അവരില് കടന്നുകൂടിയതുമാണ്. മനുഷ്യന്റെ പൂര്‍ണത അവന് തന്റെ നാഥന് സ്വയം സമര്‍പ്പിക്കുന്നതിലും കഴിവിന്റെ പരമാവധി അവന് വഴിപ്പെടുന്നതിലുമാണെന്ന് അവര്‍ക്കിടയില് സുവിദിതമായിരുന്നു.\nഇബാദത്തിന്റെ അധ്യായങ്ങളില്‍പെട്ടതാണ് ത്വഹാറത്ത്(ശുദ്ധി) ലൈംഗികബന്ധത്തിലൂടെയോ അല്ലാതെയോ ഇന്ദ്രിയസ്ഖലനമുണ്ടായാല് അവര് കുളിച്ച് ശുദ്ധിയായിരുന്നു. അതുപോലെ ചേലാകര്‍മവും ഇതരപ്രകൃതിചര്യകളും (നഖംമുറിക്കുക, കക്ഷത്തെയും ഗുഹ്യഭാഗത്തെയും രോമം നീക്കുക മുതലായവ) അവരില് നടപ്പുണ്ടായിരുന്നു. ചേലാകര്‍മം ഇബ്‌റാഹീമിനും സന്തതികള്‍ക്കും അല്ലാഹു അടയാളമായി നിശ്ചയിച്ചതാണെന്ന് തൗറാത്തില് കാണാം. ജൂതന്‍മാരും അഗ്നിയാരാധകരും മറ്റും അംഗശുദ്ധി വരുത്തിയിരിക്കുന്നു. അറബികളിലെ വിജ്ഞാനികളും അങ്ങനെ ചെയ്തിരുന്നു. അവര്‍ക്ക് പരിചയമുള്ള ആരാധനയായിരുന്നു നമസ്‌കാരം. നബിതിരുമേനി (സ)യുമായി ബന്ധം സ്ഥാപിക്കുന്നതിന് മൂന്ന് വര്‍ഷം മുമ്പുതന്നെ അബൂദര്‍റ്(റ) നമസ്‌കരിച്ചിരുന്നു. ഖുസ്സുബ്‌നു സാഇദഃ അല് അയാദിയും നമസ്‌കരിച്ചിരുന്നു. ജൂതന്‍മാരുടെയും അഗ്നിപൂജകരുടെയും അറബികളുടെയും മറ്റും നമസ്‌കാരരൂപം സാഷ്ടാംഗപ്രണാമവും പ്രാര്‍ഥനാവചനങ്ങള് പോലെയുള്ള ചില പ്രവൃത്തികളുമായിരുന്നു. സകാത്തും അവര്‍ക്ക് പരിചിതമായിരുന്നു. അതിഥിസല്‍ക്കാരം, വഴിയാത്രക്കാരെയും ദുര്‍ബലരെയും അഗതികളെയും സഹായിക്കല്, ചാര്‍ച്ച ചേര്‍ക്കല്, വിപത്സന്ധികളില് സഹായമേകല് തുടങ്ങിയവയായിരുന്നു അവരിലെ സകാത്തിന്റെ പ്രായോഗികരൂപങ്ങള്. അതുമുഖേന അവര് പ്രശംസിക്കപ്പെട്ടിരുന്നു. മനുഷ്യന്റെ പൂര്‍ണതയും സൗഭാഗ്യവും ഇത്തരം കാര്യങ്ങളിലാണെന്നവര് മനസ്സിലാക്കിയിരുന്നു. ഖദീജ (റ) പറഞ്ഞ വാക്കുകള് അതിന് തെളിവാണ്: ‘അല്ലാഹുവാണ, അവനൊരിക്കലും താങ്കളെ കൈവിടുകയില്ല. കാരണം,താങ്കള് ചാര്‍ച്ചയെ ചേര്‍ക്കുന്നു. അതിഥികളെ സല്‍കരിക്കുന്നു. ദുര്‍ബലന്റെ ഭാരം താങ്ങുന്നു. വിപത്ഘട്ടങ്ങളില് സഹായിക്കുന്നു.’ അബൂബക്ര് സിദ്ദീഖ് (റ) നടോ് ഇബ്‌നു ദുഗ്നഃ പറഞ്ഞതും ഇതുതന്നെയായിരുന്നു.\nഅതുപോലെ പ്രഭാതം മുതല് പ്രദോഷം വരെ വ്രതമനുഷ്ഠിക്കുന്ന പതിവും അവരിലുണ്ടായിരുന്നു. ഖുറൈശികള് ജാഹിലിയ്യാ കാലത്തുതന്നെ ആശൂറാവ്രതം അനുഷ്ഠിച്ചിരുന്നു. ഇഅ്തികാഫ് അഥവാ ഭജനമിരിക്കുക എന്ന ആരാധനയും അറബികളിലുണ്ടായിരുന്നു. ഉമര്(റ), ജാഹിലിയ്യാകാലത്ത് ഒരു രാത്രി ഇഅ്തികാഫ് ഇരിക്കല് നേര്‍ച്ചയാക്കിയിരുന്നു. മുസ്‌ലിമായ ശേഷം അതിനെക്കുറിച്ചദ്ദേഹം നബി(സ)യോട് അതെക്കുറിച്ച് വിധിതേടുകയുണ്ടായി. ആസ്വബ്‌നു വാഇല് തനിക്കുവേണ്ടി ഇത്ര അടിമകളെ മോചിപ്പിക്കണമെന്ന് വസ്വിയ്യത് ചെയ്തിരുന്നു.\nചുരുക്കത്തില് , അജ്ഞാനസമൂഹം വിവിധയിനം ആരാധനാവഴിപാടുകള് അനുഷ്ഠിച്ചിരുന്നു. ദൈവഗേഹത്തില് പോയി ഹജ്ജ് ചെയ്തിരുന്നതും ദൈവികചിഹ്നങ്ങളെയും ആദരണീയമാസങ്ങളെയും മഹത്ത്വപ്പെടുത്തിയിരുന്നതും മറ്റും വളരെ വ്യക്തമായി തന്നെ മനസ്സിലാക്കാന് കഴിയുന്ന കാര്യങ്ങളാണ്. അവര്‍ക്ക് പ്രാര്‍ഥനാമന്ത്രങ്ങളുടെ വ്യത്യസ്തരീതികളുണ്ടായിരുന്നു. അതിലവര് ശിര്‍ക്കിന്റെ രൂപങ്ങള് സന്നിവേശിപ്പിച്ചു. കാലികളെ കഴുത്ത്, നെഞ്ച് തുടങ്ങിയ സ്ഥാനങ്ങളില് അറുക്കുന്നതായിരുന്നു അവരുടെ ചര്യ. ശ്വാസം മുട്ടിച്ചോ വയറുകീറിയോ കൊല്ലുമായിരുന്നില്ല.\nഅഭൗതികമായ അറിവുകള്‍ക്ക് അവര് അവലംബിച്ചിരുന്നത് സ്വപ്‌നദര്‍ശനങ്ങളെയും മുമ്പ് കഴിഞ്ഞുപോയ പ്രവാചകന്‍മാരുടെയും സുവിശേഷങ്ങളെയുമായിരുന്നു. ജ്യോത്സ്യം, പ്രശ്‌നംവെക്കല്, നാട്ടക്കുറി തുടങ്ങിയവ പിന്നീടാണതില് കടന്നുകൂടിയത്. അടിസ്ഥാനപരമായി ഇത് ഇബ്‌റാഹീമി മില്ലത്തില് പെട്ടതല്ല എന്നവര്‍ക്ക് അറിയാമായിരുന്നു. കൈകളില് പ്രശ്‌നാസ്ത്രങ്ങള് പിടിച്ചുള്ള ഇബ്‌റാഹീം , ഇസ്മാഈല് പ്രവാചകന്‍മാരുടെ പ്രതിമകള് കണ്ടപ്പോള് നബി(സ) പറഞ്ഞ വാക്കുകള് അതിന് തെളിവാണ്:’അവര് രണ്ടുപേരും ഒരിക്കല്‍പോലും പ്രശ്‌നാസ്ത്രപ്രയോഗം നടത്തിയിട്ടില്ലെന്ന് ഇവര്‍ക്ക് അറിയാമല്ലോ?’.ഇസ്മാഈല് സന്തതികള് അംറുബ്‌നു ലുഹയ്യിന്റെ ആഗമനം വരെയും തങ്ങളുടെ പിതാവിന്റെ മാതൃക തന്നെയാണ് പിന്തുടര്‍ന്നിരുന്നത്. (പ്രവാചകനിയോഗത്തിന് ഏകദേശം ഏഴുന്നൂറ് വര്‍ഷം മുമ്പാണ് അംറുബ്‌നു ലുഹയ്യ് ജനിച്ചത്.)\nജാഹിലിയ്യഃ അറബികള്‍ക്ക് വ്യക്തമായ പ്രവാചകമാതൃകകളുണ്ടായിരുന്നു. അന്നപാനീയങ്ങള്, വസ്ത്രം, സദ്യ, സല്‍ക്കാരം, ആഘോഷങ്ങള്, ശവസംസ്‌കാരം, വിവാഹം, വിവാഹമോചനം, ഇദ്ദാചരണം, ദുഃഖാചരണം, കച്ചവടങ്ങള്, ഇടപാടുകള് മുതലായവയിലെല്ലാം ആ പ്രവാചകചര്യകള് കൈവെടിയുന്നതിനെ അവര് ആക്ഷേപാര്‍ഹമായി മനസ്സിലാക്കിയിരുന്നു.\nപുത്രിമാര്, മാതാക്കള്, സഹോദരിമാര് തുടങ്ങിയവരെ വിവാഹം ചെയ്യുന്നത് അവര് നിഷിദ്ധമാക്കിയിരുന്നു. അവകാശങ്ങള് ഹനിക്കപ്പെടാതിരിക്കാന് അവരില് വിലക്കുകളുണ്ടായിരുന്നു. പ്രതിക്രിയ, പ്രായശ്ചിത്തധനം, വ്യഭിചാരം, മോഷണം തുടങ്ങിയവക്കുള്ള ശിക്ഷകള് തുടങ്ങിയവ അതില്‍പെട്ടതാണ്. കാലക്രമേണ അവരില് അധര്‍മവും അനീതിയും കൊള്ളയും കടന്നുകൂടി. വ്യഭിചാരവും അധാര്‍മികവിവാഹബന്ധങ്ങളും പലിശയും സര്‍വവ്യാപിയായി. അവര് നമസ്‌കാരവും ദൈവസ്മരണയും കൈവെടിഞ്ഞു. ഈയവസ്ഥയിലാണ് അവരില് നബി(സ) നിയുക്തനായത്.\nപ്രവാചകന് അവരുടെയടുത്തുള്ള സകലകാര്യങ്ങളും മനസ്സിലാക്കി. അവരില് അവശേഷിച്ച ഇബ്‌റാഹീമി മില്ലത്തിന്റെ ശരിയായ അംശങ്ങളെ നിലനിര്‍ത്തി. ആരാധനകള് സമയബന്ധിതങ്ങളാക്കി. അവയുടെ കാരണങ്ങളും നിബന്ധനകളും നിര്‍ബന്ധഘടകങ്ങളും വിശദമാക്കി നിര്‍വചിച്ചു. പിന്നീട് അവയ്ക്ക് ശിക്ഷാവിധികളും താക്കീതുകളും പ്രായശ്ചിത്തങ്ങളും നിശ്ചയിച്ചു. പ്രോത്സാഹനങ്ങളും താക്കീതുകളും നല്‍കി. പാപങ്ങള് കടന്നുവരാവുന്ന മാര്‍ഗങ്ങളെ തടഞ്ഞു. നന്‍മയുടെ പൂര്‍ണതക്കുതകുന്ന കാര്യങ്ങള് വിശദീകരിച്ചു. അങ്ങനെ ദീനിനെ ജനങ്ങള്‍ക്ക് എളുപ്പമാക്കിക്കൊടുത്തു.\nദുഷിച്ച ആചാരങ്ങളെ വിലക്കി. ജനങ്ങളെ അതില്‍നിന്ന് തടഞ്ഞു. അല്ലാഹുവിന്റെ ഖലീഫഃ എന്ന ഉത്തരവാദിത്വം നിര്‍വഹിച്ചു. തന്നോടൊപ്പം അണിനിരന്നവരെ കൂട്ടി ജിഹാദ് ചെയ്തു. അങ്ങനെ ശത്രുക്കളുടെ വെറുപ്പ് നിലനില്‍ക്കെ അല്ലാഹുവിന്റെ ദീന് പൂര്‍ത്തിയായി. ഹദീഥില് വന്നിരിക്കുന്നു: ‘ലളിതവും ഋജുവും പ്രശോഭമാനവുമായ മില്ലത്തുമായാണ് ഞാന് നിയോഗിതനായത്.’\nലളിതമെന്നതുകൊണ്ട് അര്‍ഥമാക്കുന്നത് പുരോഹിതന്‍മാര് കെട്ടിയുണ്ടാക്കിയതുപോലുള്ള പ്രയാസകരമായ ആരാധനാരീതികളില്ലാത്തത് എന്നാണ്. ശക്തനും ദുര്‍ബലനും തൊഴിലുള്ളവനും തൊഴില് രഹിതനും നിര്‍വഹിക്കാന് സാധിക്കുന്ന വിധത്തില് പഴുതുകളും ഇളവുകളുമുള്ളതാണ് ഈ മില്ലത്ത്.\nഋജുവാണ് എന്നതുകൊണ്ടുദ്ദേശിച്ചത് ഇത് ഇബ്‌റാഹീം നബി(അ)യുടെ മില്ലത്താണെന്നാണ്. അത് ദൈവികചിഹ്നങ്ങളെ സ്ഥാപിക്കുകയും ശിര്‍ക്കന് ചിഹ്നങ്ങളെ ഉന്‍മൂലനം ചെയ്യുകയും ചെയ്യുന്നു വക്രീകരണങ്ങളെയും ദുഷിച്ച ആചാരങ്ങളെയും ഇല്ലാതാക്കുന്നു.\nപ്രശോഭിതം എന്നതുകൊണ്ടര്‍ഥമാക്കുന്നത് അതിന്റെ ന്യായങ്ങളും യുക്തികളും ഉദ്ദേശ്യലക്ഷ്യങ്ങളും സുവ്യക്തമാണെന്നാണ്. സുബുദ്ധിയും ആലോചനാശേഷിയുമുള്ളവര്‍ക്ക് അതിലൊരു സന്ദേഹവുമുണ്ടാകാന് പഴുതില്ല.


സംസ്ഥാനത്ത് ഇന്ന് 8,063 പേർക്ക് കൊവിഡ് ; ടിപിആർ 9.44% ; 110 മരണം – Jaihind TV\nസംസ്ഥാനത്ത് ഇന്ന് 8,063 പേർക്ക് കൊവിഡ് ; ടിപിആർ 9.44% ; 110 മരണം\nതിരുവനന്തപുരം: കേരളത്തില് ഇന്ന് 8063 പേര്‍ക്ക് കൊവിഡ്-19 സ്ഥിരീകരിച്ചു. തിരുവനന്തപുരം 1100, തൃശൂര് 944, കൊല്ലം 833, മലപ്പുറം 824, കോഴിക്കോട് 779, എറണാകുളം 721, പാലക്കാട് 687, കാസര്‍ഗോഡ് 513, ആലപ്പുഴ 451, കണ്ണൂര് 450, കോട്ടയം 299, പത്തനംതിട്ട 189, വയനാട് 175, ഇടുക്കി 98 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ ദിവസങ്ങളിലുണ്ടായ 110 മരണങ്ങളാണ് കൊവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 12,989 ആയി.\nരോഗം സ്ഥിരീകരിച്ച് ചികിത്സയിലായിരുന്ന 11,529 പേര് രോഗമുക്തി നേടി. തിരുവനന്തപുരം 1593, കൊല്ലം 1306, പത്തനംതിട്ട 438, ആലപ്പുഴ 711, കോട്ടയം 523, ഇടുക്കി 393, എറണാകുളം 1221, തൃശൂര് 1108, പാലക്കാട് 1018, മലപ്പുറം 1104, കോഴിക്കോട് 965, വയനാട് 263, കണ്ണൂര് 391, കാസര്‍ഗോഡ് 495 എന്നിങ്ങനേയാണ് രോഗമുക്തിയായത്. ഇതോടെ 96,012 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 27,87,496 പേര് ഇതുവരെ കൊവിഡില് നിന്നും മുക്തി നേടി.


Mar 26, 2018, 02:48 pm IST\nഎല്ലാ ബ്യൂട്ടിപാര്‍ലറിലും വിവിധ തരം ഫേഷ്യലുകളും ലഭ്യമാണ്. ഗോള്‍ഡ്, പേള് , ഫ്രൂട്ട് അങ്ങനെ വിവിധ നിരക്കിലുള്ള ഫേഷ്യലുകള്. എന്നാല് ഇവയില് നിന്നെല്ലാം വ്യത്യസ്തമായ ചില ഫേഷ്യലുകളുണ്ട്. മുഖസൗന്ദര്യം വര്‍ധിപ്പിക്കാനാണ് സാധാരണയായി ഫേഷ്യല് ചെയ്യുന്നത്. അത്തരത്തില് മുഖസൗന്ദര്യം പതിന്മടങ്ങ് വര്‍ദ്ധിപ്പിക്കുമെന്ന് ഉറപ്പുതരുന്ന അസാധാരണവും വിചിത്രവുമായ6തരം ഫേയ്ഷ്യലുകളെ പരിചയപ്പെടാം.\nAlso Read : വയസ്സ് 50 പക്ഷേ കണ്ടാല് 20കാരി ; എങ്ങനെയെന്നല്ലേ ?\nമുഖചര്‍മ്മത്തില് വരകളും ചുളിവുകളും വീഴാതെ സംരക്ഷിക്കുന്ന സൗന്ദര്യവര്‍ദ്ധകവസ്ത്തുക്കള് എങ്ങനെയാണോ ആള്‍ട്രാവൈലറ്റ് കിരണങ്ങളില് നിന്ന് ചര്‍മ്മത്തെ സംരക്ഷിക്കുന്നത് അതേ ഗുണം തന്നെ മീന് മുട്ട ഉപയോഗിച്ചുള്ള ഫേയ്ഷ്യലിലൂടെ ലഭിയ്ക്കുമെന്ന് ലോകത്ത് ഇത് സംബന്ധിച്ച് നടന്ന പല പഠനങ്ങളും തെളിയിച്ചിട്ടുണ്ട്. ഇത് വൈറ്റമിന് എ, ബി, ഡി എന്നിവയാല് സമൃദ്ധമാണ്. ഇത് ഉപയോഗിച്ച് ഫേയ്ഷ്യല് ചെയ്താല് മുഖ ചര്‍മ്മത്തില് ചുളിവ് വീഴും എന്ന ആശങ്ക എന്നന്നേയ്ക്കുമായി ഒഴിവാക്കാമത്രേ.\nതേനീച്ചയുടെ ആണി ക്രീമിനോടൊപ്പം ചേര്‍ത്ത് മിക്സ് ചെയ്ത് മുഖത്ത് പുരട്ടാവുന്ന രീതിയാണ് ഇത്. ആണിയിലെ Meliting എന്ന വിഷവസ്തുവാണ് തേനീച്ചയുടെ കുത്ത് ഇത്രയും വേദനാജനകമാക്കുന്നത്. സെലിബ്രറ്റികളായ വിക്ടോറിയ ബെക്കാം, കേറ്റ് മില്‍ടണ് എന്നിവര് ഈ ഫേയ്ഷ്യലിന്റെ കടുത്ത ആരാധകരാണത്രേ.\nചില ലോകപ്രശസ്തരായ സെലിബ്രറ്റികള് തങ്ങളുടെ സൗന്ദര്യം വര്‍ദ്ധിപ്പിക്കാനും അത് കാലങ്ങളോളം നിലനിര്‍ത്താനും മറുപിള്ള കഴിക്കാറുണ്ട്, അവരില് തന്നെ ചിലര് ഇത് മുഖത്ത ലേപനമായി പുരട്ടാറും ഉണ്ടത്രേ. ചില കമ്പനികളുടെ ഫെയ്സ് ക്രീമുകളില് ഇത് ചേര്‍ക്കാറുണ്ട്. ഇത് പോഷക സമൃദ്ധവുമാണ് മാത്രമല്ല bio-Stimyulent (ചെടികളുടെ ആരോഗ്യകരമായ വളര്‍ച്ചക്ക് സഹായകമായ ഘടകം) ഇതില് ധാരാളമായി അടങ്ങിയിട്ടുമുണ്ട്.\nനല്ല വെളുത്ത ചര്‍മ്മകാന്തി ആഗ്രഹിക്കുന്നവര്‍ക്ക് പക്ഷി കാഷ്ഠം കൊണ്ടുള്ള ഫേയ്ഷ്യല് ഗുണം ചെയ്യും. ജപ്പാനിലെ ജനങ്ങള് സൗന്ദര്യ സംരക്ഷണത്തിനായി നൂറ്റാണ്ടുകളായി ഇത് ഉപയോഗിച്ച് വരുന്നു. രാപ്പാടിക്കിളിയുടെ (Nightingale) കാഷ്ടമാണ് ഏറ്റവും ഉത്തമമായി കരുതപ്പെടുന്നത്.\nപാമ്പിന്റെ വിഷം ക്രീമില് ചേര്‍ത്താണ് ഫെയ്ഷ്യല് ചെയ്തു വരുന്നത്. ഇത് ചര്‍മ്മം ദീര്‍ഘകാലം യുവത്വം തുടിക്കുന്നതും സൗന്ദര്യമുള്ളതുമായി നിലനില്‍ക്കാന് സഹായിക്കുമത്രേ. ലോകത്ത് ധാരാളം പേര് തങ്ങളുടെ തന്നെ രക്തം ഉപയോഗിച്ച് ഫേഷ്യല് ചെയ്യിക്കുന്നുണ്ട്. ഇത് ഡ്രാക്കുള (Vampire) ഫേയ്ഷ്യല് എന്നും അറിയപ്പെടുന്നു\nHealth beauty different facial\nമാനസിക പിരിമുറുക്കം കുറയ്ക്കണോ? സുഗന്ധ ചികിത്സ പരീക്ഷിക്കാം…\nJul 11, 2019, 02:37 pm IST


Life for Pet | പൂച്ചയെ രക്ഷിക്കാന് ശ്രമിക്കുന്നതിനിടെ ഗൃഹനാഥന് മച്ചില് നിന്ന് വീണ് മരിച്ചു | House owner died while trying to save his cat – News18 Malayalam\nഅടുത്ത വീട്ടിലെ പൂച്ച തന്റെ പൂച്ചയുമായി കടിപിടി കൂടുന്നതിന് ഇടയിലാണ് പൂച്ചയെ രക്ഷിക്കാനായി സാജു മച്ചിന്റെ മുകളിലെത്തിയത്\nLast Updated : May 26, 2022, 12:27 IST\nകലൂര് : മച്ചില് അകപ്പെട്ട പൂച്ചയെ (Cat) രക്ഷിക്കാന് ശ്രമിക്കുന്നതിന് ഇടയില് വീണ് പരിക്കേറ്റ ഗൃഹനാഥന് മരിച്ചു. കലവൂര് തകിടിവെളി സാജു(52) ആണ് മരിച്ചത്. അടുത്ത വീട്ടിലെ പൂച്ച തന്റെ പൂച്ചയുമായി കടിപിടി കൂടുന്നതിന് ഇടയിലാണ് പൂച്ചയെ രക്ഷിക്കാനായി ജനലിലൂടെ സാജു മച്ചിന്റെ മുകളിലെത്തിയത്. എന്നാല് ആസ്ബസ്റ്റോസ് മച്ച് പൊളിഞ്ഞ് സാജു തലയിടിച്ച് വീഴുകയായിരുന്നു.\nആദ്യം ആലപ്പുഴ മെഡിക്കല് കോളജിലും പിന്നാലെ വൈക്കത്തെ സ്വകാര്യ ആശുപത്രിയിലും എത്തിച്ചു. എന്നാല് ബുധനാഴ്ച വൈകീട്ടോടെ മരിച്ചു. പരിശോധനയില് കോവിഡ് പോസിറ്റീവ് ഫലം വന്നതോടെ മാനദണ്ഡങ്ങള് പാലിച്ചാണ് സംസ്‌കാര ചടങ്ങുകള്.\nമുഖക്കുരു പ്രശ്നം കൊണ്ട് വിവാഹാലോചനകൾ മുടങ്ങി; യുവതി ജീവനൊടുക്കി\nമുഖക്കുരു പ്രശ്നം (pimple problem) മൂലം വിവാഹാലോചനകൾ മുടങ്ങിയതിൽ മനംനൊന്ത് യുവതി ആത്മഹത്യ ചെയ്തു (young woman ended life). ഉത്തർപ്രദേശിലെ ബന്ദ ജില്ലയിൽ ആണ് ഞെട്ടിക്കുന്ന സംഭവം റിപ്പോർട്ട് ചെയ്യപ്പെട്ടത്. മുഖക്കുരു കാരണം, യുവതിയെ കല്യാണം ആലോചിച്ചു വരുന്നവർ ആവർത്തിച്ച് നിരസിച്ചതിനാൽ വിവാഹം നടത്താൻ കഴിഞ്ഞില്ല എന്ന് റിപ്പോർട്ടിൽ പറയുന്നു.\nAlso Read- യുവതിയെ കൊന്ന് മൃതദേഹം ചാക്കിലാക്കി റെയില്‍വേ പാളത്തില് തള്ളി; പ്രതി പിടിയില്\nതിങ്കളാഴ്ച വൈകുന്നേരം ബിസാൻഡ പോലീസ് സർക്കിളിന് കീഴിലുള്ള അജിത് പാറ വില്ലേജിലാണ് സംഭവം. യുവതിയുടെ അമ്മയും സഹോദരിയും കന്നുകാലികൾക്ക് തീറ്റ കൊടുത്ത് വീട്ടിലെത്തിയപ്പോഴാണ് മുറിയിൽ തൂങ്ങിമരിച്ച നിലയിൽ കണ്ടതെന്ന് വാർത്താ ഏജൻസിയായ ഐഎഎൻഎസ് റിപ്പോർട്ട് ചെയ്തു.\nനിരവധി ചികിത്സകൾ നടത്തിയിട്ടും മാറാത്ത മുഖക്കുരു കാരണം യുവതി അസന്തുഷ്ടയായിരുന്നുവെന്ന് കുടുംബാംഗങ്ങൾ പറയുന്നു. "അവൾക്ക് ഒന്നിലധികം വിവാഹാലോചനകൾ വന്നിരുന്നു. പക്ഷേ അവളുടെ മുഖക്കുരു കാരണം എല്ലാവരും അവളെ നിരസിച്ചു," ഒരു കുടുംബാംഗം വിശദീകരിച്ചു. മൃതദേഹം പോസ്റ്റ്‌മോർട്ടത്തിനായി സമർപ്പിച്ചു. കേസ് അന്വേഷിക്കുകയാണെന്ന് ബിസാൻഡ പോലീസ് സർക്കിൾ ഇൻചാർജ് കെ.കെ. പാണ്ഡെ പറഞ്ഞു.\nFirst published: May 26, 2022, 12:27 IST


വാളുകളേന്തിയ കൂറ്റൻ ചിലന്തി; കരിമ്പുകൃഷിക്കിടെ പ്രത്യക്ഷപ്പെട്ട ‘ദൈവം’ | Mural | Knife wielding spider| god | Peru\nമനോരമ ലേഖകൻ March 31, 2021 08:58 AM IST\nപടുകൂറ്റനൊരു ചിലന്തിയുടെചിത്രം മൺതിട്ടയിൽ\nആ ചിത്രത്തിന് ചരിത്രപരമായി ഏറെ പ്രാധാന്യമുണ്ട്\nചിത്രത്തിന് കടപ്പാട് : യു ട്യൂബ്\nകരിമ്പു കൃഷിക്കായി നിലമൊരുക്കുന്നവർക്കു മുന്നിൽ അപ്രതീക്ഷിതമായി ദൈവം പ്രത്യക്ഷപ്പെട്ടാലെങ്ങനെയുണ്ടാകും? പെറുവിൽ 2020 നവംബറിന് അതാണു സംഭവിച്ചത്. പെറുവിനു വടക്കുള്ള വിറു പ്രവിശ്യയിൽ കരിമ്പു കൃഷിക്ക് നിലമൊരുക്കുകയായിരുന്നു കർഷകർ. മണ്ണുമാന്തിയുപയോഗിച്ച് കുറേയേറെ ഭാഗങ്ങൾ ഇടിച്ചു നിരപ്പാക്കി. അങ്ങനെ മുന്നോട്ടു പോകുന്നതിനിടെയായിരുന്നു ആ കാഴ്ച. പടുകൂറ്റനൊരു ചിലന്തിയുടെചിത്രം മൺതിട്ടയിൽ! സാധാരണ ചിലന്തിയല്ല, വാളുകളേന്തിയ കൂറ്റൻ ചിലന്തി. തുടക്കത്തിൽ കർഷകർ അതു കാര്യമാക്കിയില്ല. പക്ഷേ ഈ സംഭവം നാട്ടുകാർ പറഞ്ഞറിഞ്ഞ് പ്രദേശം മുഴുവൻ പരന്നു. പുരാവസ്തു ഗവേഷകനായ റെഗുലോ ഫ്രാങ്കോ ജോർദാനും ഇക്കാര്യം അങ്ങനെയാണ് ഒരു സുഹൃത്തിൽ നിന്നറിഞ്ഞത്.\nസ്ഥലത്തു ചെന്നു നോക്കിയ അദ്ദേഹവും അമ്പരന്നു പോയി. ഒറ്റ നോട്ടത്തിൽത്തന്നെ ഒരു കാര്യം ഉറപ്പ്, ആ ചിത്രത്തിന് ചരിത്രപരമായി ഏറെ പ്രാധാന്യമുണ്ട്. എന്തായാലും റെഗുലോ ആ സ്ഥലം കൃത്യമായി ‘മാർക്ക്’ ചെയ്തു. വൈകാതെതന്നെ അധികൃതരുമായെത്തി, എല്ലാ കൃഷിപ്പണികളും നിർത്തിവച്ചു. ഇപ്പോൾ ഇവിടെ വീണ്ടും പുരാവസ്തു ഗവേഷകർ ഉത്ഖനനം ആരംഭിച്ചിരിക്കുകയാണ്. എട്ടുകാലിയുടെ ചുമർചിത്രത്തിന്റെ 60 ശതമാനവും നഷ്ടപ്പെട്ടിട്ടും ശേഷിച്ച ഭാഗങ്ങൾ വിശകലനം ചെയ്ത് അതിന്റെ ചരിത്രത്തെപ്പറ്റി അന്വേഷിക്കുകയാണ് ഗവേഷകർ. ഏകദേശം 3200 വർഷം പഴക്കമുള്ളതാണ് എട്ടുകാലിച്ചിത്രമെന്നാണു കരുതുന്നത്.\nകൊളംബസിന്റെ നേതൃത്വത്തിൽ യൂറോപ്യൻ അധിനിവേശം ഉണ്ടാകുന്നതിനു മുൻപ് പെറുവിൽ ജീവിച്ചിരുന്ന വിഭാഗക്കാരാണ് ക്യുപിസ്‌നീക്കുകൾ. ഇന്നും പുരാവസ്തു ഗവേഷകർക്കു മുന്നിൽ ഒരദ്ഭുതമാണ് ഈ വിഭാഗക്കാർ. ഇവരെക്കുറിച്ചു കാര്യമായ വിവരങ്ങൾ ഇന്നും കണ്ടെത്താനായിട്ടില്ല എന്നതുതന്നെ കാരണം. ബിസി 1500നും 200നും ഇടയ്ക്ക് പെറുവിൽ നിലനിന്നിരുന്ന സംസ്കാരമാണ് ഇവരുടേത്. വടക്കൻ പെറുവിലെ പല പ്രദേശത്തും ഇവരുടെ സംസ്കാരത്തിന്റെ ശേഷിപ്പുകൾ കണ്ടെത്തിയിട്ടുണ്ട്. പിൽക്കാലത്ത് ഷാവിൻ സംസ്കാരവുമായി കൂടിച്ചേർന്ന് ക്യുപിസ്നീക്കുകൾ എന്നന്നേക്കുമായി ഇല്ലാതായെന്നാണ് കരുതുന്നത്. അതിനാൽത്തന്നെ ഷാവിന് വിഭാഗക്കാരിലും അവർക്കു ശേഷമുണ്ടായ മോഷെ സംസ്കാരത്തിലുമെല്ലാം ക്യുപിസ്നീക്ക് വിഭാഗക്കാരുടെ സ്വാധീനമുണ്ട്. ചിലപ്പോഴൊക്കെ ഷാവിൻ വിഭാഗക്കാരെ ക്യുപിസ്നീക്കുകളായി പുരാവസ്തുഗവേഷകർ തെറ്റിദ്ധരിച്ചിട്ടുമുണ്ട്.\nമഞ്ഞ, ചാരം, വെളുപ്പ് തുടങ്ങിയ നിറങ്ങളിലുള്ള മണ്ണ് ഉപയോഗിച്ചായിരുന്നു ഇവരുടെ ചിത്രം വര. ഇപ്പോൾ എട്ടുകാലിയെ കണ്ടെത്തിയത് ഷെക്കെത്തെപേക്കെ താഴ്‌വര പ്രദേശത്താണ്. ഇതിനു സമീപത്തുതന്നെ ഒരു പുഴയുമുണ്ട്. അതിനാൽത്തന്നെ ഫലഭൂയിഷ്ഠമായ മണ്ണിനും വെള്ളത്തിനും വേണ്ടി കർഷകർ പ്രത്യേക പ്രാർഥന നടത്തിയ ഇടമാണ് ഇതെന്നാണു കരുതുന്നത്. പെറുവിലുള്ളവരെ സംബന്ധിച്ചിടത്തോളം പണ്ടുകാലത്ത് അഞ്ച് വിഭാഗത്തിനായിരുന്നു പ്രധാന്യം–മനുഷ്യൻ, രാക്ഷസൻ, പക്ഷി, മത്സ്യം, എട്ടുകാലി എന്നിവ. ഇവയെ പ്രീതിപ്പെടുത്താനായിട്ടായിരുന്നു പ്രത്യേക പ്രാർഥനകൾ. പുനർജന്മത്തിന്റെ അടയാളങ്ങളാണ് ഇവയെന്നായിരുന്നു വിശ്വാസം.\nഅതിൽത്തന്നെ വെള്ളം, ഭൂമി എന്നിവയുമായി ബന്ധപ്പെട്ട ദൈവമായിരുന്നു എട്ടുകാലി. അവയ്ക്കു പ്രാധാന്യവും ഏറെയാണ്. മലമുകളിൽനിന്ന് മഴയെത്തിയിരുന്ന ജനുവരി–മാർച്ച് മാസങ്ങളിലായിരുന്നു എട്ടുകാലി ദൈവത്തിനു വേണ്ടിയുള്ള പ്രത്യേക ചടങ്ങുകൾ. അതിനു വേണ്ടി നിർമിച്ച അമ്പലത്തിൽനിന്നാണിപ്പോൾ എട്ടുകാലിയുടെ ചിത്രം കണ്ടെത്തിയതെന്നും ഗവേഷകർ കരുതുന്നു. 50 അടി നീളവും 20 അടി വീതിയുമുള്ള ചുമരാണ് ഇപ്പോൾ അവശേഷിച്ചിരിക്കുന്നത്. പ്രദേശത്ത് ഉദ്ഖനനം ശക്തമാക്കിയാൽ ക്യുപിസ്നീക്ക് വിഭാഗക്കാരെപ്പറ്റിയുള്ള കൂടുതൽ രഹസ്യങ്ങൾ കണ്ടെത്താനാകുമെന്ന പ്രതീക്ഷയും ഗവേഷകർ പങ്കുവയ്ക്കുന്നു.\nEnglish Summary : Mural knife wielding spider god found Peru


മുഖ്യമന്ത്രി ക്യാമ്പസുകളിലേക്ക്; വിദ്യാര്‍ത്ഥികളുമായി നടത്തുന്ന സംവാദത്തിന്റെ ഒരുക്കങ്ങള് പൂര്‍ത്തിയായി | School Vartha\nമുഖ്യമന്ത്രി ക്യാമ്പസുകളിലേക്ക്; വിദ്യാര്‍ത്ഥികളുമായി നടത്തുന്ന സംവാദത്തിന്റെ ഒരുക്കങ്ങള് പൂര്‍ത്തിയായി\nPublished on : January 30 - 2021 | 9:08 pm\nതിരുവനന്തപുരം: കേരളത്തിലെ സര്‍വകലാശാല വിദ്യാര്‍ത്ഥികളുമായി മുഖ്യമന്ത്രി പിണറായി വിജയന് നടത്തുന്ന ആശയ സംവാദത്തിന്റെ ഒരുക്കങ്ങള് പൂര്‍ത്തിയായി. കേരളത്തിലെ അഞ്ച് സര്‍വ്വകലാശാല ക്യാമ്പസുകളില് ഫെബ്രുവരി ഒന്ന്, ആറ്, എട്ട്, 11, 13 തീയതികളിലാണ് പരിപാടി. നവകേരളം-യുവകേരളം ഉന്നതവിദ്യാഭ്യാസത്തിന്റെ ഭാവി എന്ന വിഷയത്തെ അടിസ്ഥാനമാക്കിയാണ് സംവാദം. ഫെബ്രുവരി ഒന്നിന് കുസാറ്റിലും ആറിന് കേരള സര്‍വ്വകലാശാലയിലും എട്ടാം തീയതി മഹാത്മാഗാന്ധി സര്‍വ്വകലാശാലയിലും 11ന് കാലിക്കറ്റിലും 13-ാം തീയതി കണ്ണൂര് സര്‍വ്വകലാശാലയിലുമാണ് ആശയസംവാദം നടക്കുന്നത്. വിവിധ മേഖലകളില് കഴിവ് തെളിയിച്ച വിദ്യാര്‍ത്ഥി പ്രതിഭകള് സംവാദത്തില് പങ്കെടുക്കും. 200 വിദ്യാര്‍ത്ഥികള് ഓരോ പരിപാടിയിലും നേരിട്ടും മറ്റുള്ളവര് ഓണ്‍ലൈനായുമാണ് പങ്കെടുക്കുന്നത്.\nഉന്നതവിദ്യാഭ്യാസത്തിന്റെ ഭാവി എങ്ങനെയായിരിക്കണം എന്ന വിഷയത്തില് വിദ്യാര്‍ത്ഥികള് നിര്‍ദ്ദേശം സമര്‍പ്പിക്കും. ജോണ് ബ്രിട്ടാസ്, വീണാ ജോര്‍ജ്ജ് എം.എല്.എ, അഭിലാഷ് മോഹന്, നികേഷ് കുമാര്, ജി.എസ് പ്രദീപ് തുടങ്ങിയ പ്രമുഖ മാധ്യമപ്രവര്‍ത്തകര് പരിപാടിയില് അവതാരകരായി എത്തും. പരിപാടിയോനുബന്ധിച്ച് ജി.എസ്. പ്രദീപിന്റെ ‘ഇന്‍സ്പയര് കേരള’ എന്ന പ്രത്യേക ഷോയും ഉള്‍പ്പെടുത്തിയിട്ടുണ്ട്.\nഫെബ്രുവരി ഒന്നിന് കുസാറ്റില് കുസാറ്റ്, കെ.ടി.യു, ആരോഗ്യസര്‍വ്വകലാശാല, ന്യുവാല്‍സ്, ഫിഷറീസ് സര്‍വ്വകലാശാലകളിലെ വിദ്യാര്‍ത്ഥികള് പങ്കെടുക്കും. ആറാം തീയതി കേരളസര്‍വ്വകലാശാലയില് സര്‍വ്വകലാശാലയ്ക്ക് കീഴിലെ മുഴുവന് സ്ഥാപനങ്ങളിലേയും വിദ്യാര്‍ത്ഥി പ്രതിനിധികള് പങ്കെടുക്കും. എട്ടിന് മഹാത്മാഗാന്ധി സര്‍വ്വകലാശാലയില് നടത്തുന്ന പരിപാടിയില് എം.ജി, സംസ്‌കൃത സര്‍വ്വകലാശാലകളിലെ വിദ്യാര്‍ത്ഥികള് പങ്കെടുക്കും. 11ന് കാലിക്കറ്റ് സര്‍വ്വകലാശാലയില് കാലിക്കറ്റ്, കാര്‍ഷിക സര്‍വ്വകലാശാല, മലയാളം സര്‍വ്വകലാശാല, കലാമണ്ഡലം എന്നിവിടങ്ങളിലെ വിദ്യാര്‍ത്ഥി പ്രതിഭകള് പരിപാടിയുടെ ഭാഗമാകും. കണ്ണൂര് സര്‍വ്വകലാശാലയില് 13-ലെ മീറ്റില് കണ്ണൂരിന് പുറമേ കാസര്‍കോട് കേന്ദ്രസര്‍വ്വകലാശാല, വെറ്റിനറി സര്‍വ്വകലാശാല എന്നിവിടങ്ങളിലെ വിദ്യാര്‍ത്ഥികള് പങ്കെടുക്കും.\n← എട്ടാം ക്ലാസ് വരെയുള്ള എല്ലാവരേയും ജയിപ്പിക്കാൻ സാധ്യത: പ്ലസ് വണ്ണിന്റെ കാര്യത്തിൽ തീരുമാനം പിന്നീട് പൊതു പരീക്ഷയ്ക്കുള്ള റിവിഷൻ ക്ലാസുകൾ കൈറ്റ് വിക്ടേഴ്സിൽ →


huge theft in coimbatore | കോയമ്പത്തൂരിൽ പൂട്ടിക്കിടന്ന വീട്ടിൽ വൻ കവർച്ച; നഷ്ടപ്പെട്ടത് 100 പവന്റെ സ്വർണാഭരണങ്ങൾ; പിടിക്കപ്പെടാതിരിക്കാൻ വീടിനുള്ളിൽ മുട്ടക്കറിയൊഴിച്ച് മോഷ്ടാക്കൾ - MarunadanMalayalee.com\nJanuary 16, 202107:05 PM IST Permalink\nകോയമ്പത്തൂർ: പൂട്ടിക്കിടന്ന വീട്ടിൽനിന്ന് കവർന്നത് 100 പവന്റെ സ്വർണാഭരണങ്ങൾ. കോയമ്പത്തൂർ ഡോ. രാജേന്ദ്രപ്രസാദ് റോഡിൽ സി. കാർത്തിക്കിന്റെ വീട്ടിലാണ് കവർച്ച നടന്നത്. ശനിയാഴ്ച രാവിലെയാണ് മോഷണവിവരം പുറത്തറിഞ്ഞത്.\nവാതിൽ തകർത്ത് അകത്തുകടന്ന മോഷ്ടാക്കൾ വീടിനുള്ളിൽ സൂക്ഷിച്ചിരുന്ന താക്കോൽ ഉപയോഗിച്ചാണ് ആഭരണങ്ങൾ സൂക്ഷിച്ച ലോക്കറുകൾ തുറന്നത്. മോഷണത്തിന് ശേഷം വീടിനുള്ളിൽ മുട്ടക്കറി മസാല തളിച്ചിരുന്നു. പൊലീസ് നായ മണംപിടിക്കാതിരിക്കാനാണ് മുട്ടക്കറി ഒഴിച്ചത്.\nകാർത്തിക്കും കുടുംബവും വ്യാഴാഴ്ചയാണ് വീട് പൂട്ടി ബെംഗളൂരുവിലേക്ക് പോയത്. ശനിയാഴ്ച രാവിലെ വീട്ടുജോലിക്കാരി പുഷ്പ വീട്ടിലെത്തിയിരുന്നു. ഈ സമയത്താണ് വീടിന്റെ വാതിൽ തകർത്തനിലയിൽ കണ്ടത്. തുടർന്ന് ഇവർ കാർത്തിക്കിനെ ഫോണിൽ വിളിക്കുകയും ഇദ്ദേഹം സിറ്റി പൊലീസിനെ വിവരമറിയിക്കുകയുമായിരുന്നു.\nവിവരമറിഞ്ഞ് ഡെപ്യൂട്ടി കമ്മീഷണർമാരായ ജി.സ്റ്റാലിൻ, ഇ.എസ്. ഉമ എന്നിവരുൾപ്പെടെയുള്ള ഉന്നത പൊലീസ് ഉദ്യോഗസ്ഥർ സ്ഥലത്തെത്തി പരിശോധന നടത്തി. വിരലടയാള വിദഗ്ധരും ഫൊറൻസിക് ഉദ്യോഗസ്ഥരും തെളിവുകൾ ശേഖരിച്ചു. സംഭവത്തിൽ പൊലീസ് അന്വേഷണം ഊർജിതമാക്കി.\nവൈൽഡ് ലൈഫ് ഫോട്ടോഗ്രഫർ ഓഫ് ദ ഇയർ പുരസ്കാരം കരസ്ഥമാക്കി ഐശ്വര്യ ശ്രീധർ


കേരളത്തില് നിന്ന് നാഷണല് നിലവാരമുള്ള സ്റ്റാര്‍ട്ടപ് ഇന്നവേഷന്- ബാന്‍ഡിക്കൂട്ട് റോബോട്ട് | bandicoot-robot | Vartha Jalakam\nഓരോ വര്‍ഷവും നിരവധി പേരാണ് ഇന്ത്യയില് മാന്‍ഹോള് അപകടങ്ങളില് മരിക്കുന്നത്. 2015 നവംബറില് കോഴിക്കോട് മാന്‍ഹോള് ക്ലീന് ചെയ്യുന്നതിനിടെ അപകടത്തില്‍പെട്ട ആളെ രക്ഷിക്കാനിറങ്ങിയ ഓട്ടോഡ്രൈവര് നൗഷാദ് മരിച്ചത് കേരളം ഏറെ ചര്‍ച്ച ചെയ്തിരുന്നു. ഈ സംഭവമാണ് ജീവന് പണയം വെച്ച് മരണക്കയത്തിലേക്കിറങ്ങുന്ന മനുഷ്യര്‍ക്ക് പകരം റോബോട്ടുകളെ ഉപയോഗിക്കുകയെന്ന വിപ്ലവകരമായ ആശയത്തിലേക്ക് ഈ യുവ എന്‍ജിനീയര്‍മാരുടെ ചിന്ത വഴിതിരിച്ചുവിട്ടത്.\nമാന്‍ഹോള് ക്ലീനിംഗിന് വികസിതരാജ്യങ്ങള് മെക്കനൈസ്ഡ് സിസ്റ്റം ഉപയോഗിക്കുമ്പോഴും ഇന്ത്യയില് മനുഷ്യര് സീവേജില് മുങ്ങിത്താണ് കൈകൊണ്ട് വേസ്റ്റ് വാരിയെടുത്താണ് വൃത്തിയാക്കുന്നത്. സാമൂഹിക പ്രസക്തിയുള്ള ഇന്നവേഷനായി ഈ പ്രോബ്ലത്തിന് സൊല്യൂഷനാകുകയാണ് ബാന്‍ഡിക്കൂട്ട് റോബോട്ടുകള്. കേരള സ്റ്റാര്‍ട്ടപ്പ് മിഷന്റെ പിന്തുണയോടെ ജെന് റോബോട്ടിക്‌സ് ഇന്നവേഷന്‍സ് ഡെവലപ് ചെയ്ത ബാന്‍ഡിക്കൂട്ട് കേരളത്തിനും ഇന്ത്യയ്ക്ക് മുഴുവനും പ്രയോജനപ്പെടുത്താവുന്ന മോഡലാണ്. മലപ്പുറം എംഇഎസ് എന്‍ജിനീയറിംഗ് കോളജില് പഠിച്ച ഒരു സംഘം യുവ എന്‍ജിനീയര്‍മാരാണ് ഈ ഇന്നവേഷന് പിന്നില് പ്രവര്‍ത്തിച്ചത്. കേരളത്തിന്റെ സ്റ്റാര്‍ട്ടപ്പ് ഇക്കോസിസ്റ്റത്തില് തിളക്കമുളള ഒരു ഇന്നവേഷനായി ഇതിനോടകം ബാന്‍ഡിക്കൂട്ട് മാറിക്കഴിഞ്ഞു.\nഓരോ വര്‍ഷവും നിരവധി പേരാണ് ഇന്ത്യയില് മാന്‍ഹോള് അപകടങ്ങളില് മരിക്കുന്നത്. 2015 നവംബറില് കോഴിക്കോട് മാന്‍ഹോള് ക്ലീന് ചെയ്യുന്നതിനിടെ അപകടത്തില്‍പെട്ട ആളെ രക്ഷിക്കാനിറങ്ങിയ ഓട്ടോഡ്രൈവര് നൗഷാദ് മരിച്ചത് കേരളം ഏറെ ചര്‍ച്ച ചെയ്തിരുന്നു. ഈ സംഭവമാണ് ജീവന് പണയം വെച്ച് മരണക്കയത്തിലേക്കിറങ്ങുന്ന മനുഷ്യര്‍ക്ക് പകരം റോബോട്ടുകളെ ഉപയോഗിക്കുകയെന്ന വിപ്ലവകരമായ ആശയത്തിലേക്ക് ഈ യുവ എന്‍ജിനീയര്‍മാരുടെ ചിന്ത വഴിതിരിച്ചുവിട്ടത്. ഇന്ത്യയില് പലയിടത്തും ഇന്നും സാമൂഹികമായി പിന്നാക്കം നില്‍ക്കുന്ന സമുദായങ്ങളില് അടിച്ചേല്‍പിക്കപ്പെട്ട ക്രൂരമായ ജോലിയാണ് മാന്‍ഹോള് ക്ലീനിംഗ്. മാന്‍ഹോളുകള് ക്ലീന് ചെയ്യാന് വേണ്ടി ഇറങ്ങുന്ന മനുഷ്യര്‍ക്ക് അതിനുളളിലുളള ടോക്സിക് ലെവല് എന്താണെന്ന് അറിയാനുളള യാതൊരു മാര്‍ഗവും നിലവിലില്ല. പലപ്പോഴും അപകടം കൂടാതെ കരയ്ക്കുകയറുന്നത് ഭാഗ്യം കൊണ്ട് മാത്രമാണ്.\nജെന് റോബോട്ടിക്സിലെ എന്‍ജിനീയര്‍മാരുടെ ഒരു സംഘം ഇതിന് സൊല്യൂഷന് കണ്ടെത്താന് ഇറങ്ങുകയായിരുന്നു. ആശയവുമായി കേരള സ്റ്റാര്‍ട്ടപ്പ് മിഷനെ സമീപിച്ചപ്പോള് പൂര്‍ണ പിന്തുണ ലഭിച്ചു. പ്രൂഫ് ഓഫ് കണ്‍സെപ്റ്റ് സ്റ്റേജിലെത്തിയപ്പോള് വാട്ടര് അതോറിറ്റിയിലേക്ക് റഫര് ചെയ്തു. പിന്നീട് വാട്ടര് അതോറിറ്റിയുടെ കൂടെ സഹകരണത്തോടെയായിരുന്നു പ്രൊഡക്ട് ഡെവലപ് ചെയ്തത്.\nഭൂമിയുടെ അടിയിലേക്ക് എത്ര വേണമെങ്കിലും കടന്നു ചെല്ലാന് കഴിയുന്ന കണ്‍സെപ്റ്റിലാണ് റോബോട്ട് രൂപകല്‍പന ചെയ്തിരിക്കുന്നത്. ആ കണ്‍സെപ്റ്റിന്റെ അടിസ്ഥാനത്തിലാണ് ബാന്‍ഡിക്യൂട്ട് എന്ന പേരും നല്‍കിയത്. സ്‌പൈഡര് യൂണിറ്റ് ഉള്‍പ്പെടെയുള്ള ബാന്‍ഡിക്കൂട്ടിന്റെ ഭാഗങ്ങള് മാന്‍ഹോള് ക്ലീനിംഗിന് അനുയോജ്യമായ വിധത്തില് ഡെവലപ് ചെയ്തതാണ്. സ്‌പൈഡര് യൂണിറ്റിന്റെ എക്‌സ്റ്റേണല് ഡയമീറ്റര് 45 സെന്റീമീറ്റര് മുതല് 1.5 മീറ്റര് വരെ എക്‌സ്പാന്‍ഡ് ചെയ്യാം. മാന്‍ഹോളുകളിലെ സോളിഡ് വേസ്റ്റുകള് കോരിയെടുത്ത് സെന്‍സറുകളുടെ സഹായത്തോടെ പ്രവര്‍ത്തിക്കുന്ന ബക്കറ്റിലേക്ക് മാറ്റുന്നു. 10 മുതല് 20 കിലോ വരെ ഭാരം ലിഫ്റ്റ് ചെയ്യാന് ശേഷിയുളളതാണ് ഈ ബക്കറ്റ് സിസ്റ്റം.\nവിമല് ഗോവിന്ദ്, റഷീദ് എന്നീ യുവ എന്‍ജിനീയര്‍മാരുടെ നേതൃത്വത്തില് വാട്ടര് അതോറിറ്റിയുടെ ലാബിലാണ് ബാന്‍ഡിക്കൂട്ട് ട്രയല് പൂര്‍ത്തിയാക്കുന്നത്. ദുര്‍ഗന്ധം വമിക്കുന്ന അറപ്പുളവാക്കുന്ന നഗരമാലിന്യത്തിലേക്ക് മുങ്ങാംകുഴിയിട്ട് ഡ്രെയിനേജിലെ മലിനജലപ്രവാഹം സുഗമമാക്കുന്ന മനുഷ്യര് ബാന്‍ഡിക്കൂട്ടിന്റെ വരവോടെ പഴയ കഥയാകുകയാണ്. കേരളത്തില് നടക്കുന്ന സൊഷ്യലി റിലവന്റായ ഇന്നവേഷനുകള്‍ക്ക് ഒരു റോള്‍മോഡല് കൂടിയാണ് ബാന്‍ഡിക്കൂട്ട്.\n#TAGS : bandicoot-robot


6 ദിവസം- പെട്രോളിന് 1.62 രൂപയും ഡീസലിന് 1.38 രൂപയും വര്‍ധിച്ചു, ഇന്ധനവില വർധന വരും ദിവസങ്ങളിലും തുടരും - themediasyndicate\nകൊച്ചി: രാജ്യത്ത് ഇന്ധനവില കുതിച്ചുകയറുന്നു. ആറ് ദിവസം കൊണ്ട് പെട്രോൾ ലിറ്ററിന് 1.62 രൂപയും ഡീസലിന് 1.38 രൂപയുമാണ് വർധിച്ചത്. രണ്ട് വർഷം മുമ്പ് പ്രതിദിന വില നിർണയം നിലവിൽവന്നശേഷം ചുരുങ്ങിയ ദിവസങ്ങൾക്കിടയിൽ വില ഇത്രമാത്രം ഉയരുന്നത് ആദ്യമാണ്. വില വർധന വരും ദിവസങ്ങളിലും തുടരുമെന്നാണ് സൂചന.\nഞായറാഴ്ച പെട്രോളിന് 27 പൈസയും ഡീസലിന് 22 പൈസയും വർധിച്ചു. ബാരലിന് 63.20 ഡോളറാണ് അന്താരാഷ്ട്ര വിപണിയിൽ അസംസ്കൃത എണ്ണ വില.ഡൽഹിയിൽ പെട്രോൾ വില 27 പൈസ കൂടി ലിറ്ററിന് 73.62ആയി. ഡീസൽ വില 18 പൈസ കൂടി 66.74 രൂപയിലെത്തി. സെപ്റ്റംബർ 17നുശേഷം തുടർച്ചയായ വർധനയിലൂടെ പെട്രോൾ ലിറ്ററിന് 1.59 രൂപയും ഡീസൽ 1.31 രൂപയും ഡൽഹിയിൽ വർധിച്ചിട്ടുണ്ട്.\nസൗദി അറേബ്യയിലെ എണ്ണക്കമ്പനിക്ക് നേരെ ഹൂതി വിമതർ നടത്തിയ ഡ്രോൺ ആക്രമണത്തെത്തുടർന്ന് ഈ മാസം 14നാണ് ഇന്ധനവില പെട്ടെന്ന് ഉയർന്ന് തുടങ്ങിയത്. പെട്രോളിന് പ്രതിദിനം ശരാശരി 27 പൈസയുടെയും ഡീസലിന് 23 പൈസയുടെയും വർധനയാണ് ഒരാഴ്ചയായി രേഖപ്പെടുത്തുന്നത്. ആക്രമണത്തെത്തുടർന്ന് സൗദിയുടെ എണ്ണ ഉൽപാദനത്തിൽ 5.7 ദശലക്ഷം ബാരലിെൻറ കുറവുണ്ടായതാണ് വിലക്കയറ്റത്തിന് കാരണം. ആഗോള ലഭ്യതയിൽ അഞ്ച് ശതമാനമാണ് കുറവ്.\nനിലവിലെ സ്ഥിതി തുടർന്നാൽ ഇന്ത്യയുടെ എണ്ണസുരക്ഷയെ ബാധിക്കുമെന്ന് ആശങ്ക ഉയർന്നിട്ടുണ്ട്. എണ്ണ ഉൽപാദനം വൈകാതെ പൂർവസ്ഥിതിയിലാകുമെന്ന് സൗദി അവകാശപ്പെടുേമ്പാഴും ആഗോള വിപണിയിലെ ആഘാതം നീളുമെന്നാണ് വിദഗ്ധർ പറയുന്നത്. ഇറാനിൽ നിന്നുള്ള ഇന്ധന ഇറക്കുമതി നിർത്തിയ ഇന്ത്യ പ്രതിമാസം 20 ലക്ഷം ടൺ അസംസ്കൃത എണ്ണയാണ് സൗദിയിൽനിന്ന് വാങ്ങുന്നത്.


റാണയുടെ ശിക്ഷ ഭീകരപ്രവര്‍ത്തനങ്ങളില് പങ്കാളിയാകുന്നവര്‍ക്കുള്ള മുന്നറിയിപ്പ്: അമേരിക്ക\nവീനസ് വില്യംസ് പുറത്ത് ഷറപോവ അകത്ത്\nSaturday 19th January 2013 8:03am\nSaturday 19th January 2013 12:35am\nചിക്കാഗോ: മുബൈ ഭീകരാക്രമണകേസിന്റെ ബുദ്ധികേന്ദ്രമായി പ്രവര്‍ത്തിച്ച ലഷ്‌കറെ ത്വയ്ബ ഏജന്റ് തഹാവൂര് റാണക്ക് നല്‍കിയ 14 വര്‍ഷം തടവ് ശിക്ഷ നേരിട്ടോ അല്ലാതെയോ ഭീകരപ്രവര്‍ത്തനങ്ങളില് പങ്കാളിയാകുന്നവര്‍ക്കുള്ള മുന്നറിയിപ്പാണെന്ന് അമേരിക്ക.\nഭീകരപ്രവര്‍ത്തനങ്ങള് നടത്തുന്നവര് ശിക്ഷിക്കപ്പെടുമെന്ന് ആക്ടിംഗ് അറ്റോര്‍ണി ഗാരി എസ്. ഷപിറോ പറഞ്ഞു. ഭീകരതയ്‌ക്കെതിരേ സന്ധിയില്ലാത്ത പോരാട്ടമാണ് യുഎസ് നടത്തുന്നതെന്നു ഷിക്കോഗോയിലെ എഫ്ബിഐ സ്‌പെഷല് ഏജന്റ് കോറി ബി. നെല്‍സണ് മാധ്യമപ്രവര്‍ത്തകരോട് പറഞ്ഞു.\nപ്രവാചകന്റെ കാര്‍ട്ടൂണ് പ്രസിദ്ധീകരിച്ചതിനും ഡെന്‍മാര്‍ക്കിലെ പത്രസ്ഥാപനത്തില് സ്‌ഫോടനം ആസൂത്രണം ചെയ്ത കേസിലുമാണ് യു.എസ് കോടതി റാണയെ 14 വര്‍ഷം തടവ് ശിക്ഷയ്ക്ക വിധിച്ചത്.\n52കാരനായ റാണ പാക് വംശജനും കനേഡിയന് പൗരനുമാണ്. 2011ല് തന്നെ റാണ കുറ്റക്കാരനാണെന്ന് ചിക്കാഗോ ഫെഡറല് ജൂറി കണ്ടെത്തിയിരുന്നു. അതേസമയം മുംബൈ ഭീകരാക്രമണ കേസില് പങ്കുണ്ടെന്ന ആരോപണത്തില് കോടതി ഇദ്ദേഹത്തെ വെറുതേ വിട്ടിരുന്നെങ്കിലും ഫെഡറല് ബ്യൂറോ ഓഫ് ഇന്‍വസ്്റ്റിഗേഷന് കുറ്റക്കാരനാണെന്ന് കണ്ടെത്തിയിരുന്നു.\nആറ് അമേരിക്കക്കാര് ഉള്‍പ്പെടെ 166 പേരുടെ മരണത്തിനിടയാക്കിയ മുംബൈ ഭീകരാക്രമണവുമായി ബന്ധപ്പെട്ട കേസിലാണ് റാണ പിടിയിലായത്. ഈ കേസില് കുറ്റക്കാരനെന്ന് കണ്ടെത്തിയ ഡേവിഡ് ഹെഡ്‌ലിയുടെ കൂട്ടാളിയാണ് ഇയാള്.\nലഷ്‌കറെ ത്വയ്ബയെ സഹായിച്ചെങ്കിലും ആളുകളുടെ മരണത്തിന് ഇടയാക്കിയില്ല എന്നതിനാലാണു ജീവപര്യന്തം ശിക്ഷ ഒഴിവായതെന്നു വിലയിരുത്തപ്പെടുന്നു. പകരം രണ്ടു കേസിലുമായി 14 വര്‍ഷമാണ് തടവ്.\nതഹാവൂര് റാണക്ക് 14 വര്‍ഷം തടവ്\nFriday 18th January 2013 10:57am


കോവിഡ് കാലത്തെ സങ്കടക്കാഴ്ചകൾ - Boolokam\nHome Health covid 19 കോവിഡ് കാലത്തെ സങ്കടക്കാഴ്ചകൾ\nകോവിഡ് കാലത്തെ സങ്കടക്കാഴ്ചകൾ…\n“സർ, ഭക്ഷണം കഴിച്ചിട്ട് രണ്ട് ദിവസമായി. എൻ്റെ വീട്ടിൽ മാത്രമല്ല, ഞങ്ങളുടെ കോളനിയിലെ 29 വീടുകളിലും. ഇത് കൺടെയ്ൻമെൻ്റ് സോൺ ആണ്. വഴിയടച്ച് പൊലീസ് പിക്കറ്റ് ഉണ്ട്. പുറത്തിറങ്ങാൻ വയ്യ. സർ ഞങ്ങൾക്ക് കഴിക്കാൻ എന്തെങ്കിലും അറേഞ്ച് ചെയ്യാമോ…”\nകോട്ടയം നഗരത്തിലുള്ള ഒരു പ്രമുഖ കോളജ് പ്രിൻസിപ്പലിനോട് ആ കോളജിൽ പഠിക്കുന്ന പെൺകുട്ടി വിളിച്ചു പറഞ്ഞപ്പോഴാണ് കോട്ടയം മുൻസിപ്പാലിറ്റിയിലെ ആ കോളനിയിൽ രണ്ടു ദിവസമായി ഭക്ഷണം ഇല്ലാതിരുന്ന കാര്യം പുറംലോകമറിഞ്ഞത്. ആ കോളേജ് പ്രിൻസിപ്പൽ രണ്ട് ദിവസത്തേയ്ക്കുള്ള ഭക്ഷണം ഇടപാടാക്കി കൊടുത്തു. തദ്ദേശഭരണകൂടം ഇതറിഞ്ഞോ ആവോ? ഫോൺവിളിച്ചാൽ മറുപടി പോലുമില്ലെന്നാണ് കോളനിനിവാസികൾ പറയുന്നത്.ഇനി വേറൊരു ഫോൺ വിളിയുടെ കഥ.\nകോട്ടയം മെഡിക്കൽ കോളേജിനു സമീപം ഹൗസ് ക്വാറൻ്റൈനിൽ കഴിയുന്ന ഒരാൾ എന്തോ അവശ്യസാധനം കിട്ടുന്നതിന് വിളിക്കാൻ ആരോഗ്യവകുപ്പ് നൽകിയിട്ടുള്ള നമ്പറിലേക്ക് വിളിച്ചു. വീട്ടിലുള്ള മറ്റാരെങ്കിലും അറിയാതെ പോയി വാങ്ങിച്ചോ എന്നായിരുന്നു മറുപടി. “നിങ്ങൾ രോഗം പരത്താനാണോ, പകർച്ച തടയാനാണോ അവിടിരിക്കുന്നത് ” എന്ന് ക്വാറൻ്റൈനിലിരുന്ന ആൾ ചോദിച്ചു. ഫോൺ കട്ടായി… പിന്നെ അനക്കമില്ല.\nഇൻസ്റ്റിറ്റ്യൂഷനൽ ക്വാറൻ്റൈൻ കേന്ദ്രത്തിൽ ഗാർഗിൾ ചെയ്യാൻ ചൂടുവെള്ളം ചോദിച്ചപ്പോൾ, പച്ചവെള്ളത്തിൽ ചെയ്താലും മതി… എന്നുത്തരം.കോവിഡ് പ്രവർത്തനം നടത്തുന്നവരുടെ മനോവീര്യം തകർക്കാൻ പറയുന്നതല്ല. ഒറ്റപ്പെട്ട സംഭവങ്ങൾ എന്ന് ബ്രാക്കറ്റ് ഇട്ട് മാറ്റിവച്ച്, “ഈ പാൻഡമിക് കാലത്താണോ കുറ്റം പറയുന്നത്” എന്ന ‘രാഷ്ട്രീയചോദ്യം’ കൊണ്ട് ഇത്തരം സംഭവങ്ങളെ തമസ്കരിക്കാതിരിക്കാൻ പറയുന്നതാണ്. കാരണം, ഈ സംഭവങ്ങളിൽ മനുഷ്യരുടെ അടിസ്ഥാനാവശ്യങ്ങളുടെ നിഷേധമുണ്ട്. രോഗപകർച്ച തടയലിനെ മനപൂർവം അല്ലെങ്കിൽ പോലും അട്ടിമറിക്കാൻ സംവിധാനം തന്നെ നിർദ്ദേശം നൽകുന്നുണ്ട്.\nഎന്തുകൊണ്ട് ആയിരിക്കും ഇങ്ങനെ?\nആവശ്യമായ സാധനങ്ങളുടെയും പണത്തിന്റെയും പ്രവർത്തകരുടെയും അഭാവം സാഹചര്യങ്ങളോട് നിഷേധാത്മകമായി പെരുമാറാൻ ജനപ്രതിനിധികളെയും ഉദ്യോഗസ്ഥരെയും പ്രേരിപ്പിച്ചിരിക്കാം…\nകടുത്ത മാനസികസമ്മർദം കോവിഡ് പ്രതിരോധ പ്രവർത്തകരെ ബാധിച്ചിരിക്കാം.\nകണക്ക് നിരത്തുക മാത്രമല്ല, താഴേത്തട്ടിലുള്ള യാഥാർത്ഥ്യത്തോട് ക്രിയാത്മകമായി പ്രതികരിക്കുന്ന ഒരു സംവിധാനമാണ് ഈ പകർച്ചവ്യാധിയെ നേരിടാൻ ആവശ്യം. അതിന് കക്ഷി തിരിഞ്ഞു കുറ്റംപറയാനും അവഹേളിക്കാനും കാണിക്കുന്നതിൻ്റെ പകുതിയെങ്കിലും ആത്മാർത്ഥത എല്ലാവരും കോവിഡ് പ്രതിരോധത്തിൽ കാണിക്കണം. രാഷ്ട്രീയ പ്രശ്നങ്ങളെ അതിൻ്റെ മെറിറ്റിൽ നേരിടുന്നത് ഭരണ-പ്രതിപക്ഷങ്ങളുടെ കാര്യം. എന്നാൽ, കോവിഡ് പ്രതിരോധത്തെ അതു നേരിടാനും ആക്രമിക്കാനും മറയാക്കുന്നത് “മനുഷ്യമറ” ഉപയോഗിക്കുന്നതു പോലുള്ള “ഭീകര പ്രവർത്തനം” മാത്രമാണ്. രോഗാണുവിനോട് പൊരുതുമ്പോൾ ചേർത്തു പിടിക്കേണ്ടത് തൊഴിൽ നഷ്ടപ്പെട്ട, വരുമാനം നിലച്ച വിശക്കുന്ന വയറുള്ള മനുഷ്യരെ കൂടിയാണെന്ന് ഭരണകൂടവും പ്രതിപക്ഷവും ഉദ്യോഗസ്ഥരും ആരോഗ്യ-സാമൂഹിക പ്രവർത്തകരും നമ്മളോരോരുത്തരും ഓർക്കണം.\nഇതു പറയാൻ കാരണം ഓൺലൈനിൽ കണ്ട ഈ വിഡിയോ ആണ്. രോഗപകർച്ച തടയാൻ മത്സ്യവിൽപന നിരോധിക്കാം. അത് വിൽപനയ്ക്ക് വരുന്നവരെ ബോധ്യപ്പെടുത്തി തിരിച്ചയയ്ക്കാം. എന്നാൽ, ഭക്ഷ്യയോഗ്യമായ മീനിൽ എന്തോ ദ്രാവകം ഒഴിച്ചിളക്കി നശിപ്പിക്കുന്നതിൻ്റെ മനഃശാസ്ത്രം ഉദ്യോഗസ്ഥ ധാർഷ്ട്യം മാത്രമാണ്. ആ വിൽപനക്കാരന് അത് വീട്ടിൽ കൊണ്ടുപോയി മക്കൾക്ക് എങ്കിലും കൊടുക്കാമായിരുന്നു. രോഗാണു പകർച്ചയെ തടയേണ്ടത് ഒരു കുടുംബത്തിൻ്റെ അന്നത്തിൽ മണ്ണു വാരിയിട്ടാവരുത്. കൊറോണ വൈറസ് പോലും അതു ചെയ്യില്ല…\nPrevious articleഭയമാണ് കോവിഡിൻ്റെ വിളഭൂമി, ഭയമുള്ളിടത്ത് അവന് അപാര ശക്തിയാണ്\nNext articleപ്രാകൃത അനാചാരങ്ങളിൽ തൃപ്തിയടിയുന്നവരേ ആധുനിക ഇന്ത്യയിലെ ഹിന്ദുക്കൾക്ക് ആരാധിക്കാൻ ഒരു ധർമസ്ഥാപകനുണ്ടെങ്കിൽ അത് ഡോ. ബി ആർ അംബേദ്ക്കർ മാത്രമാണ്


NATIONAL – Sophia Times\nബെര്‍ലിന്: ക്രിക്കറ്റ് ഇതിഹാസം സച്ചിന് തെണ്ടുല്‍ക്കറിന് ലോറസ് പുരസ്‌കാരം. 20 വര്‍ഷത്തിനിടയിലെ മികച്ച കായിക…\nമന്ത്രിസഭയില് പുതുമുഖങ്ങള്? സര്‍ക്കാര് നീക്കം സജീവമാക്കി എഎപി: സത്യപ്രതിജ്ഞ…\nമലയാളിയായ മദ്രാസ് ഐഐടി വിദ്യാർത്ഥിനിയുടെ മരണത്തിൽ ദുരൂഹതയേറുന്നു. ഫാത്തിമയുടെ മരണം തീരാവേദനയെന്ന്…\nകൊല്ലം സ്വദേശിനിയും മദ്രാസ് ഐഐടി വിദ്യാർത്ഥിനിയുമായ ഫാത്തിമ ലത്തീഫ് ആത്മഹത്യ ചെയ്ത നിലയിൽ കാണപ്പെട്ടത് കഴിഞ്ഞ നവംബർ ഒൻപത് ശനിയാഴ്ചയാണ്. തന്‍റെ മരണത്തിന് ഉത്തരവാദി അധ്യാപകനായ സുദര്‍ശൻ പത്മനാഭനാണെന്നായിരുന്നു ആത്മഹത്യാക്കുറിപ്പിൽ…\nന്യൂഡൽഹി: കുതിച്ചുകയറുന്ന സവാള വില പിടിച്ചുനിർത്താൻ വിദേശത്തു നിന്ന് ഇറക്കുമതി ചെയ്യാൻ കേന്ദ്രം നീക്കം തുടങ്ങി. വില വർധനയെ കുറിച്ചു പരിശോധിച്ച കേന്ദ്ര ഉപഭോക്തൃ മന്ത്രാലയത്തിലെ…\nമിസോറാം ഗവർണറായി പി എസ് ശ്രീധരൻപിള്ള ഇന്ന് സത്യപ്രതിജ്ഞ ചെയ്യും. ശ്രീധരൻ പിള്ള മിസോറാം ഗവർണ്ണർ…\nബിജെപി അധ്യക്ഷനായിരുന്ന കുമ്മനം രാജശേഖരനും അതിനു മുമ്പ് കോൺഗ്രസ് നേതാവ് വക്കം പുരുഷോത്തമനുമാണ് മിസോറം ഗവർണറായിരുന്ന മലയാളികൾ. 2018 ൽ ചെങ്ങന്നൂർ ഉപതെരഞ്ഞെടുപ്പിന് പിന്നാലെയായിരുന്നു ബിജെപി അധ്യക്ഷനായിരുന്ന കുമ്മനം രാജശേഖരനെ മിസോറം…


വയലുകളിൽ കൊയ‌്ത്തുത്സവം; സംഭരണവും ഉഷാർ | Kottayam | Kerala | Deshabhimani | Thursday Mar 7, 2019\nഇതുവരെ സംഭരിച്ചത‌് 15,676.861 ക്വിന്റൽ നെല്ല‌്\nപ്രളയക്കെടുതിയിൽനിന്ന‌് സർക്കാർ സഹായത്തോടെ വീണ്ടെടുത്ത പാടശേഖരങ്ങളിൽ കൊയ‌്ത്തുത്സവത്തിന്റെ ആരവം. വിളവെടുത്തെ നെല്ല‌് കളങ്ങളിൽ നിറയുന്നതിനൊപ്പം അതിവേഗം സംഭരണവും മുന്നേറുന്നു. നെല്ലുവില യഥാസമയം അക്കൗണ്ടുകളിൽ ലഭ്യമാകുന്നതോടെ കർഷകരും ഉഷാർ. നെല്ലിന്റെ ഈർപ്പത്തെച്ചൊല്ലിയും മറ്റും നെല്ലെടുപ്പ‌് കാലത്ത‌് കർഷകരും മില്ലുടമകളും തമ്മിലുണ്ടാകാറുള്ള പതിവ‌് തർക്കങ്ങളോ അഭിപ്രായഭിന്നതയോ ഒന്നുമില്ലാതെയാണ‌് ഇക്കുറി പുഞ്ചക്കൊയ‌്ത്ത‌്.ജില്ലയിൽ ഇത്തവണ 17,088 ഹെക്ടറിലാണ‌് നെൽകൃഷിയുള്ളത‌്. മഹാപ്രളയം ഉണ്ടായിട്ടും മുൻ വർഷത്തെക്കാൾ നാലായിരത്തോളം ഹെക്ടറിൽ അധികമായി ഇത്തവണ കൃഷിയിറക്കാനായി. തുടർച്ചയായ മടവീഴ‌്ചയെത്തുടർന്ന‌് രണ്ടും മൂന്നുംവട്ടം കൃഷിയിറക്കേണ്ടിവന്ന പാടശേഖരങ്ങൾ നിരവധിയാണ‌്. ഇവിടെയെല്ലാം അടിയന്തിര സഹായം അടക്കം ലഭ്യമാക്കി സർക്കാർ കർഷകരിൽ ആത്മവിശ്വാസം വളർത്തിയതോടെ നെൽപ്പാടങ്ങളിൽ പുതുനാമ്പുകൾ മുളയ‌്ക്കുകയായിരുന്നു. 5854.335 ഹെക്ടർ പാടശേഖരങ്ങളിലാണ‌് പ്രളയം നാശം വരുത്തിയത‌്. ഇവിടെയെല്ലാം വീണ്ടും കൃഷിയിറക്കാനായത‌് വലിയ നേട്ടമായി. സർക്കാർ ഒപ്പമുണ്ടെന്ന വിശ്വാസം കർഷകരെ വീണ്ടും കൃഷയിറക്കാൻ പ്രേരിപ്പിക്കുകയായിരുന്നു.\nസർക്കാർ ഇടപെടലിനൊപ്പം കാലാവസ്ഥയും അനുകൂലമായതോടെ ഇക്കുറി മികച്ച വിളവാണ‌് ലഭിച്ചതെന്ന‌് കർഷകർ പറയുന്നു. ഏക്കറിന‌് 25–-28 ക്വിന്റൽ നെല്ലുവരെ ലഭിക്കുന്നുണ്ട‌്. വേനൽമഴ കർഷകരിൽ ഭീതി ഉയർത്തുന്നുണ്ടെങ്കിലും ഇപ്പോൾ കാര്യമായ പ്രതിസന്ധിയില്ല. സപ്ലൈകോയും മില്ലുടമകളും മുന്നോട്ടുവയ‌്ക്കുന്ന മാനദണ്ഡപ്രകാരം ആവശ്യത്തിന‌് ഉണക്കുള്ള നെല്ല‌് നൽകാനാകുന്നുണ്ട‌്. ഇതിനാൽതന്നെ സംഭരണത്തിൽ കാര്യമായ പ്രശ‌്നങ്ങളുമില്ല.\nവിവിധ മേഖലകളിലെ പുഞ്ചപ്പാടങ്ങളിൽ കൊയ‌്ത്ത‌് നിരന്നതോടെ കാർഷിക മേഖലയിൽ പുത്തനുണർവായി. കർഷകരും കർഷക –-ചുമട്ടു തൊഴിലാളികളും അടക്കം സജീവമായിട്ടുണ്ട‌്. പൂർണമായും യന്ത്രങ്ങളിലാണ‌് കൊയ‌്ത്ത‌്. കളങ്ങളിൽ നിറയുന്ന പൊലി യഥാസമയം ഉണക്കി ചാക്കുകളിൽ നിറച്ച‌് സംഭരണച്ചുമതലയുള്ള മില്ലുകളുടെ ലോറികളിൽ കയറ്റുകയാണ‌് തൊഴിലാളികൾ. കർഷകർക്കും അതേസമയം തൊഴിലാളികൾക്കും കൊയ‌്ത്തുകാലം മികച്ച വരുമാന മാർഗവുമാണ‌്.\nവിളവെടുപ്പിന് പാകമായ 12,36.74 ഹെക്ടറിൽ ഇതിനകം മൂവായിരത്തോളംഹെക്ടറിൽ കൊയ‌്ത്തും സംഭരണവും പൂർത്തിയായി.15,676.861 ക്വിന്റൽ നെല്ല‌് സംഭരിച്ചു. കൃഷിവകുപ്പും സപ്ലൈകൊയും സംയുക്തമായാണ‌് ഇതിന‌് നേതൃത്വം നൽകുന്നത‌്. സംഭരിച്ച നെല്ലിന്റെ വിലയായി ചൊവ്വാഴ‌്ചവരെ 38.80 കോടി രൂപ കർഷകരുടെ അക്കൗണ്ടുകളിൽ ലഭ്യമാക്കി. വൈക്കം താലൂക്കിലാണ‌് ജില്ലയിൽ ഏറ്റവും കൂടുതൽ നെല്ല‌് സംഭരിച്ചിട്ടുള്ളത‌്. ഇവിടെ മാത്രം 8498.297 ക്വിന്റൽ ഏറ്റെടുത്തു. ചങ്ങനാശേരി–-11.710, കാഞ്ഞിരപ്പള്ളി–-18.244, കോട്ടയം–-7074.901, മീനച്ചിൽ–-73.709 ക്വിന്റൽ നെല്ല‌് എടുത്തു.\n29 അരിമില്ലുകൾ ജില്ലയിലെ സംഭരണത്തിന‌് നേതൃത്വം നൽകുന്നു. പാഡി മാർക്കറ്റിങ‌് ഓഫീസുകളുടെ പൂർണ മേൽനോട്ടത്തിലും നിയന്ത്രണത്തിലുമാണ‌് നെല്ലെടുപ്പ‌്. ചെറിയ പരാതികൾ പോലും ശ്രദ്ധയിൽപ്പെട്ടാൽ ഉടൻതന്നെ അത‌് പരിഹരിച്ച‌് സംഭരണം സുഗമമാക്കുന്നുണ്ട‌്. വെച്ചൂർ, തലയാഴം, കുമരകം, കല്ലറ തുടങ്ങിയ പ്രദേശങ്ങളിലാണ‌് ഇപ്പോൾ വിളവെടുപ്പ‌് പുരോഗമിക്കുന്നത‌്. മെയ‌് അവസാനത്തോടെയേ ജില്ലയിലെ കൊയ‌്ത്ത‌ും സംഭരണവും പൂർത്തിയാകൂ എന്ന‌് പ്രിൻസിപ്പൽ കൃഷി ഓഫീസ‌് അധികൃതർ പറഞ്ഞു. പ്രളയത്തിൽ കൃഷിനശിച്ച പാടശേഖരങ്ങൾക്കായി 159.11 മെട്രിക‌് ടൺ വിത്ത‌് സൗജന്യമായി നൽകി. ധനസഹായമായി 7.90 കോടി രൂപയും നൽകി. ഇതിനൊപ്പം പമ്പിങ‌് സബ‌്സിഡിയും വളവും മറ്റ‌് സഹായങ്ങളും ലഭ്യമാക്കി.\nകേന്ദ്രം പ്രഖ്യാപിച്ച താങ്ങുവിലയ‌്ക്കൊപ്പം സർക്കാർ നൽകുന്ന പ്രോത്സാഹന ബോണസ‌ും ചേർത്ത‌് കിലോയ‌്ക്ക‌് 25.30 രൂപ ക്രമത്തിലാണ‌് നെല്ലെടുക്കുന്നത‌്. 20,966 കർഷകരാണ‌് ഇത്തവണ പാഡി മാർക്കറ്റിങ‌് ഓഫീസുകൾ മുഖേന നെൽകൃഷിയിൽ രജിസ‌്റ്റർ ചെയ‌്തിട്ടുണ്ട‌്. മില്ലുകൾക്ക‌് കൈമാറിയ നെല്ല‌ിന്റെ തൂക്കം അടക്കം രേഖപ്പെടുത്തിയ പിആർഎസ‌് ഫോറം ഹാജരാക്കിയ ഉടൻ കർഷകരുടെ അക്കൗണ്ടിലേക്ക‌് പണം അനുവദിക്കും.\nപ്രളയക്കെടുതിയില്‍പ്പെട്ടവര്‍ക്കു പുറമെ ഭൂരഹിതരായ 2000 കുടുംബത്തിനുകൂടി ‘കെയർ ഹോം’ ഫ്ലാറ്റുകൾ